**Zmluva o implementácii Centrálneho ekonomického systému**

**a o poskytovaní aplikačnej podpory**

uzatvorená podľa ustanovení § 3 ods. 4 a § 56 zákona č. 343/2015 Z. z. o verejnom obstarávaní

a o zmene a doplnení niektorých zákonov v znení neskorších predpisov a podľa § 269 ods. 2

zákona č. 513/1991 Zb. Obchodného zákonníka v znení neskorších predpisov

Číslo zmluvy objednávateľa: 2019/067

# Čl. I Zmluvné strany

* 1. **Objednávateľ:**

Názov: **Slovenská republika zastúpená**

**Ministerstvom financií Slovenskej republiky**

Sídlo: **Štefanovičova 5, P.O. BOX 82, 817 82 Bratislava 15**

Zastúpený: **Ing. Albín Kotian, generálny tajomník služobného úradu**

Bankové spojenie: **Štátna pokladnica, Radlinského 32, 810 05 Bratislava 15**

IBAN: **SK 59 8180 0000 0070 0000 1400**

**SK 93 8180 0000 0070 0019 1005**

IČO: **00151742**

IČ pre daň: **2020798351**

IČ DPH: **nie je platiteľom DPH**

**(ďalej len „Objednávateľ“)**

a

* 1. **Dodávateľ:**

Obchodné meno:

Sídlo:

Zastúpený:

Bankové spojenie:

IBAN:

IČO:

DIČ:

IČ DPH:

Právna forma:

Označenie registra:

Číslo zápisu:

**(ďalej ako „Dodávateľ“)**

**(Objednávateľ a Dodávateľ spolu ďalej aj ako „zmluvné strany“)**

**KEĎŽE:**

1. Objednávateľ je verejným obstarávateľom v zmysle ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších právnych predpisov (ďalej len „ZoVO“), ktorý vyhlásil verejné obstarávanie na  implementáciu Centrálneho ekonomického systému (ďalej aj ako „CES“) a na poskytovanie aplikačnej podpory CES.
2. Dodávateľ sa zúčastnil verejného obstarávania, ktoré vykonával verejný obstarávateľ – Objednávateľ, postupom verejnej súťaže podľa § 66 a nasl. ZoVO na predmet zákazky „Implementácia a podpora Centrálneho ekonomického systému“, a bol vyhlásený za úspešného uchádzača. Zákazka bola zverejnená vo vestníku publikačného úradu Európskej únie: oznámenie o vyhlásení verejného obstarávania pod číslom XXXXXX dňa XX.XX.2019; vo Vestníku verejného obstarávania (ďalej len „vestník, oznámenie o vyhlásení verejného obstarávania“ vo vestníku č. XXX/2019 dňa XX.XX.2019 pod značkou XXXX).
3. Objednávateľ na základe výsledkov vyhláseného verejného obstarávania uzatvára s Dodávateľom túto zmluvu podľa ustanovení § 3 ods. 4, § 56 ZoVO a § 269 ods. 2 zákona č. 513/1991 Zb. Obchodný zákonník v znení neskorších právnych predpisov (ďalej len „Obchodný zákonník“) ako Zmluvu o implementácii Centrálneho ekonomického systému a o poskytovaní aplikačnej podpory (ďalej len „Zmluva“).

sa zmluvné strany dohodli na nasledovnom obsahu Zmluvy:

**Článok 1. Úvodné ustanovenia Zmluvy**

1. Objednávateľ je právnickou osobou s právnou subjektivitou~~,~~ spĺňa všetky podmienky a požiadavky stanovené v tejto Zmluve, je oprávnený túto Zmluvu uzavrieť a riadne plniť záväzky v nej obsiahnuté.
2. Dodávateľ vyhlasuje, že je osobou oprávnenou podnikať na území Slovenskej republiky, spĺňa všetky podmienky a požiadavky stanovené v tejto Zmluve, je oprávnený túto Zmluvu uzavrieť a riadne splniť záväzky v nej obsiahnuté.
3. V tejto Zmluve, pokiaľ si kontext nevyžaduje iné:
   * 1. odkaz na túto Zmluvu alebo akýkoľvek iný dokument zahrňujú túto Zmluvu, ktorá môže byť zmenená, upravená alebo doplnená v nej dohodnutým spôsobom a odkazy na "stranu", "strany", „účastníka“ alebo „účastníkov“ odkazujú na Objednávateľa a Dodávateľa ako na zmluvné strany tejto Zmluvy;
     2. odkaz na úvodnú časť, klauzuly a prílohy a ich časti sa vzťahujú na úvodnú časť a klauzuly a prílohy tejto Zmluvy a prípadne jej časti;
     3. odkazy na jeden rod zahrňujú všetky rody a odkazy na jednotné číslo zahrňujú aj množné číslo a naopak;
     4. „dokumentácia z verejného obstarávania“ znamená všetky dokumenty podľa ustanovenia § 24 ZoVO, ktoré boli spracované v rámci verejnej súťaže obstarávanej v rámci verejného obstarávania vyhláseného vo Vestníku verejného obstarávania č. XXX/2019 zo dňa XX.XX.2019 pod značkou XX.XX.2019, a to najmä Oznámenie o vyhlásení verejného obstarávania, komunikácia medzi verejným obstarávateľom a uchádzačmi, súťažné podklady a ponuka Dodávateľa;
     5. odkazy na podmienky pre Operačný program Integrovaná infraštruktúra v rámci prioritnej osi 7 Informačná spoločnosť pre programové obdobie 2014 – 2020 zahrňujú všetky príručky, nariadenia, odporúčania, metodické pokyny, výklady a usmernenia centrálneho koordinačného orgánu, riadiaceho orgánu a sprostredkovateľského orgánu a ďalšie záväzné dokumenty týkajúce sa Operačného programu Integrovaná infraštruktúra v rámci prioritnej osi 7 Informačná spoločnosť pre programové obdobie 2014 – 2020; a
     6. odkazy na podmienky uvedené v Zmluve o poskytnutí nenávratného finančného príspevku zahrňujú Zmluvu o poskytnutí nenávratného finančného príspevku uzatvorenú dňa 23.2.2018 medzi Ministerstvom dopravy, výstavby a regionálneho rozvoja Slovenskej republiky v zastúpení Úradu podpredsedu vlády Slovenskej republiky pre investície a informatizáciu ako poskytovateľom a Objednávateľom ako prijímateľom, číslo zmluvy Z311071M898, vrátane všetkých jej príloh a dodatkov (ďalej ako „Zmluva o poskytnutí NFP“), ako aj príslušnú výzvu na predloženie žiadosti o poskytnutie NFP;
     7. sa za komplexnú technologickú platformu považuje platforma zahŕňajúca navzájom integrované moduly alebo funkcionality pre evidenciu účtovníctva, realizáciu rozpočtu, správu majetku a materiálového manažmentu, personalistiku, mzdy, výkazníctvo a integrácie na interné a externé informačné systémy v správe subjektov verejnej správy.
   1. Úvodná časť a  prílohy tejto Zmluvy tvoria jej neoddeliteľnú súčasť.

**Článok 2. Účel a cieľ Zmluvy**

* 1. Účelom tejto Zmluvy je naplniť potrebu centralizácie systémov riadenia verejných financií ako predpoklad pre vybudovanie modernej a efektívnej verejnej správy. Implementácia Centrálneho ekonomického systému ako základného prostriedku pre uplatnenie unifikácie a následnej optimalizácie ekonomických a podporných procesov subjektov štátnej správy, v oblastiach stanovených podľa bodu 3.5 tejto Zmluvy, má umožniť Objednávateľovi ako ústrednému orgánu štátnej správy pre oblasť financií, ako aj finančnej kontroly, centrálne metodicky riadiť a usmerňovať tieto procesy, zefektívňovať ich výkon a znižovať náklady na ich prevádzku. Zároveň má implementácia CES vytvoriť priestor na transformáciu ekonomických činností štátu na servisne poskytované služby, ako aj podporiť pozíciu Objednávateľa v oblasti ekonomických a podporných procesov verejnej správy. Účel tejto Zmluvy je zároveň v súlade s dokumentom Návrh centralizácie a rozvoja dátových centier v štátnej správe, ktorý bol schválený Uznesením vlády Slovenskej republiky č. 247 zo dňa 21. mája 2014.
  2. Cieľom tejto Zmluvy je  implementácia riadne fungujúceho a nepretržite prevádzkovaného centrálneho ekonomického informačného systému (CES), integrácia CES na systémy uvedené v bode 4.3 prílohy 1 „Opis predmetu Zmluvy“ (ďalej len „Príloha 1“), ako aj vytvorenie základne pre jeho ďalší technologický rozvoj. Zároveň implementácia CES vytvára predpoklady pre uplatnenie jednotnej metodiky a spoločných procesov a postupov vo verejnej správe za podpory jednej metodickej autority.
  3. Cieľom tejto Zmluvy je aj zabezpečenie riadnej, funkčnej a bezpečnej prevádzky a údržby implementovaného CES, ako aj zabezpečenie potrebných úprav a aktualizácií CES z dôvodu zachovania jeho riadnej prevádzkyschopnosti a rozvoja funkcionality v súlade s platnými právnymi predpismi, ako aj ďalšími požiadavkami Objednávateľa.
  4. Implementácia CES je súčasťou Národnej koncepcie informatizácie verejnej správy. Jednou z jej kľúčových úloh vyplývajúcich z Uznesenia vlády Slovenskej republiky č. 322 zo dňa 17. júna 2015 je zámer dobudovania centrálnej metodicko-procesnej autority pre oblasť ekonomických a podporných agend a implementácie Centrálneho ekonomického systému v kontexte systému riadenia verejných financií, ktoré má aj oporu v strategických dokumentoch, ako napríklad v Národnom programe reforiem schváleného Uznesením vlády Slovenskej republiky č. 198 zo dňa 24. apríla 2013, kde jedným z opatrení je modernizácia verejnej správy, v Pozičnom dokumente Európskej komisie k vypracovaniu Partnerskej dohody a programov na roky 2014 – 2020, kde jednou z piatich priorít je moderná a odborná verejná správa a v Strategickom dokumente pre oblasť rastu digitálnych služieb a oblasť infraštruktúry prístupovej siete novej generácie (2014 – 2020).
  5. Popis cieľového stavu CES vytvoreného na základe tejto Zmluvy, ako aj opis aplikačnej podpory CES, ktorú Dodávateľ bude poskytovať, je uvedený v Prílohe 1. Pre zamedzenie pochybností sa má za to, že CES sa považuje za riadne implementovaný, ak bude dosiahnutý cieľový stav, popísaný v Prílohe 1 tejto Zmluvy. Predmet zmluvy podľa bodu 3.1 tejto Zmluvy sa považuje za riadne vykonaný, ak bude naplnený cieľ a účel tejto Zmluvy.

**Článok 3. Predmet Zmluvy**

* 1. Predmetom tejto Zmluvy je úprava práv a povinností zmluvných strán v súvislosti so záväzkom Dodávateľa  implementovať ekonomický informačný systém CES (ďalej aj ako „dielo“ alebo „CES“ alebo „implementácia CES“) a poskytovať aplikačnú podporu riadne implementovaného CES (ďalej aj ako „aplikačná podpora“ alebo „služby“) pre zabezpečenie kontinuálnej prevádzky a metodicko-procesnej podpory informačných systémov subjektov verejnej správy zapojených do CES (ďalej v texte aj ako „plnenie“). Dodávateľ sa zaväzuje, že dodá Objednávateľovi CES a uvedie ho do produktívnej prevádzky a poskytne aplikačnú podporu CES vo vlastnom mene, na vlastnú zodpovednosť, v rozsahu uvedenom v tejto Zmluve, jej prílohách a súvisiacej projektovej dokumentácii (najmä detailná špecifikácia riešenia) a v súlade s podmienkami dohodnutými v tejto Zmluve. Dodávateľ je povinný v rámci plnenia tejto Zmluvy dodať Objednávateľovi CES vybudovaný na stabilnej a otvorenej platforme tak, aby po uplynutí platnosti a účinnosti tejto Zmluvy nebol Objednávateľ obmedzovaný pri verejnom obstarávaní služieb aplikačnej podpory a údržby CES.
  2. V rámci dodania a implementácie CES sa Dodávateľ zaväzuje najmä:

3.2.1 vykonať analýzu súčasného stavu a vypracovať detailnú špecifikáciu riešenia CES (ďalej ako „DŠR“), vrátane popisu cieľového stavu,

3.2.2 vykonať  implementáciu CES v súlade s detailnou špecifikáciou riešenia, vrátane dátovej integrácie, parametrizácie a konfigurácie softvéru podľa podmienok definovaných v schválenej DŠR a vykonať testovanie CES,

3.2.3 udeliť Objednávateľovi právo používať CES v rozsahu uvedenom ďalej v tejto Zmluve,

* + 1. zrealizovať migráciu organizácií, ktoré majú byť zapojené do CES,
    2. zrealizovať užívateľské školenia,
    3. zabezpečiť asistovanú prevádzku CES v trvaní 3 mesiacov od prevzatia diela a/alebo jeho samostatnej časti,
    4. odovzdať CES do produktívnej prevádzky,

a to všetko v rozsahu a za podmienok uvedených v tejto Zmluve a jej prílohách.

Proces implementácie CES je uvedený v Prílohe 1 tejto Zmluvy a bude bližšie špecifikovaný v detailnej špecifikácii riešenia.

* 1. CES bude zabezpečovať zdieľané, metodicky a procesne unifikované služby na eGovernment cloud platforme, komplexne pokrývajúce elektronický výkon ekonomických a podporných činností vybraných subjektov verejnej správy, vrátane služieb jeho aplikačnej a metodicko-procesnej podpory v rozsahu definovanom touto Zmluvou a jej prílohami. V rámci plnenia predmetu tejto Zmluvy sa Dodávateľ zaväzuje poskytnúť plnenie riadne, včas a s odbornou starostlivosťou, realizovať ho čestne, svedomito a hospodárne, aby sa dosiahol účel tejto Zmluvy a zabezpečila sa riadna funkcionalita CES.
  2. Záväzkom Objednávateľa je riadne vykonané dielo a poskytnuté služby prevziať a zaplatiť Dodávateľovi cenu určenú podľa článkov 8 a 13 tejto Zmluvy.
  3. Dodávateľ sa zaväzuje realizovať predmet tejto Zmluvy za účelom zjednotenia, štandardizácie a vytvorenia predpokladov pre optimalizáciu ekonomických a podporných procesov pre subjekty verejnej správy najmä, avšak nie výlučne, v nasledovných samostatných oblastiach:
     1. vedenie účtovníctva,
     2. bankové a pokladničné operácie,
     3. správa pohľadávok zmluvného účtu,
     4. rozpočet a finančný manažment,
     5. konsolidácia,
     6. evidencia a správa majetku (vrátane nehnuteľností),
     7. materiálový manažment,
     8. predaj služieb,
     9. manažment grantov a poskytnutých dotácií,
     10. riadenie projektov,
     11. verejné obstarávanie (vybrané časti),
     12. evidencia zmlúv,
     13. zverejňovanie podľa platnej legislatívy (napr. Centrálny register zmlúv),
     14. riadenie ľudských zdrojov (personalistika, mzdy, sociálne zabezpečenie, časový manažment, správa služobných ciest, organizačný manažment atď.),
     15. výkazníctvo,
     16. nákladové účtovníctvo a
     17. ostatné prevádzkové činnosti, ktoré budú identifikované vo fáze detailných špecifikácií riešenia.
  4. Dodávateľ sa zaväzuje dodať Objednávateľovi CES, ktorý bude pokrývať ekonomické procesy štátu minimálne prostredníctvom navzájom integrovaných aplikačných modulov, ktoré sú uvedené v bode 4.1 Prílohy 1 a zároveň musí byť CES integrovaný minimálne na informačné systémy uvedené v bode 4.3 Prílohy 1.
  5. Predmet plnenia tejto Zmluvy alebo jeho časti v zmysle tohto článku sa Dodávateľ zaväzuje realizovať s odbornou starostlivosťou, v súlade s vlastnými poznatkami, skúsenosťami a zisteniami a zároveň v súlade s:
     1. uznesením vlády Slovenskej republiky č. 322 zo dňa 17. júna 2015 a súvisiacimi dokumentami,
     2. programovým vyhlásením vlády Slovenskej republiky 2018,
     3. Národnou koncepciou informatizácie verejnej správy,
     4. reformným zámerom Ministerstva financií Slovenskej republiky „Unifikácia a optimalizácia ekonomických procesov štátu a implementácia Centrálneho ekonomického systému“,
     5. zámerom národného projektu Ministerstva financií Slovenskej republiky „Mapovanie a analýza stavu podporných a administratívnych procesov vo vybraných inštitúciách verejnej správy a návrh optimalizovaných a unifikovaných podporných a administratívnych procesov“,
     6. zámerom národného projektu Ministerstva financií Slovenskej republiky „Podpora aplikácie optimalizovaných a unifikovaných ekonomických podporných procesov“,
     7. štúdiou uskutočniteľnosti vzťahujúcou sa na národný projekt „Implementácia Centrálneho ekonomického systému“ s výnimkou tých častí, ktoré odlišne upravuje Príloha 1 a detailnou špecifikáciou riešenia CES,
     8. výstupmi a výsledkami všetkých projektov uvedených v reformnom zámere podľa bodu 3.7 písm. d) tejto Zmluvy,
     9. podmienkami pre Operačný program Integrovaná infraštruktúra v rámci Prioritnej osi 7 Informačná spoločnosť pre programové obdobie 2014 - 2020, so Zmluvou o poskytnutí NFP a v súlade s postupmi, metodickými usmerneniami a pokynmi Objednávateľa,
     10. platnou legislatívou Slovenskej republiky a Európskej únie,
     11. návrhom zákona o výkone správy v oblasti informačných technológií a o zmene a doplnení niektorých zákonov v prípade, ak tento návrh zákona vstúpi do platnosti a účinnosti v čase plnenia predmetu tejto Zmluvy, a
     12. internými predpismi Objednávateľa, o obsahu ktorých Objednávateľ preukázateľne informuje Dodávateľa.
  6. Vykonanie diela a poskytovanie služieb v zmysle tohto článku 3 Zmluvy a v súlade s Prílohou 1 tejto Zmluvy sa Dodávateľ zaväzuje realizovať vo všetkých organizáciách v rámci jednotlivých kapitol štátneho rozpočtu a vo verejných výskumných inštitúciách (ďalej aj ako „Organizácie“). Konečný počet zapojených Organizácií je závislý od zmien všeobecne záväzných právnych predpisov Slovenskej republiky, a to po nadobudnutí ich účinnosti. Objednávateľ písomne oboznámi Dodávateľa o prípadných zmenách v zozname Organizácií, ktorý je súčasťou Prílohy 1 (ďalej ako „Zoznam Organizácií“) do 3 pracovných dní podľa bodu 6.3 tejto Zmluvy.
  7. Táto Zmluva upravuje práva a povinnosti zmluvných strán, a to tak, že práva a povinnosti vzťahujúce sa:
     1. výlučne k vykonaniu diela sú upravené v článkoch 4 až 9 tejto Zmluvy (pričom na implementáciu CES sa aplikujú ustanovenia Obchodného zákonníka vzťahujúce sa na  zmluvu o dielo v kombinácii s ustanoveniami zákona č. 185/2015 Z. z. Autorský zákon v znení neskorších predpisov);
     2. výlučne k poskytovaniu služieb podpory CES sú upravené v článkoch 10 až 13 tejto Zmluvy (pričom na poskytovanie služieb, ktorých výsledkom je vypracovanie výstupov v zmysle ustanovenia § 536 ods. 2 Obchodného zákonníka sa aplikujú ustanovenia Obchodného zákonníka, ktoré sú najbližšie k zmluve o dielo podľa ustanovenia § 536 a nasl. Obchodného zákonníka) a
     3. k vykonaniu diela, ako aj k poskytovaniu služieb podpory CES sú upravené v článkoch tejto Zmluvy, ktoré nespadajú pod písm. a) a b) tohto bodu.

1. **Ustanovenia vzťahujúce sa na VYkonanie diela**

**Článok 4. Špecifikácia predmetu Zmluvy vzťahujúca sa na vykonanie diela**

* 1. Dodávateľ sa na základe tejto Zmluvy zaväzuje pre Objednávateľa vykonať dielo, ktoré spočíva v implementácii softvéru, vyškolení odborníkov podľa článku 7 tejto Zmluvy a uvedení softvéru do produktívnej prevádzky v rozsahu a za podmienok špecifikovaných v tejto Zmluve, jej prílohách a v detailnej špecifikácii riešenia (ďalej aj ako „DŠR“), a to najmä:
     1. vykonať implementáciu softvéru vrátane dátovej migrácie, parametrizácie a konfigurácie softvéru, vyškolenia odborníkov;
     2. udeliť Objednávateľovi právo používať CES v rozsahu uvedenom v tejto Zmluve;
     3. zabezpečiť asistovanú prevádzku v dĺžke 3 mesiacov od prevzatia diela, alebo jeho časti do produktívnej prevádzky;
     4. odovzdať softvér do produktívnej prevádzky bez vád.
  2. Dielo ako celok bude tvorené viacerými samostatnými čiastkovými plneniami. Každé čiastkové plnenie diela sa bude považovať za riadne vykonané po jeho akceptácii v súlade s postupmi uvedenými v tejto Zmluve a v prílohe 9 „Preberacie a akceptačné podmienky plnenia podľa tejto Zmluvy“ (ďalej ako „Príloha 9“). Zmluvné strany podpíšu o riadnom vykonaní čiastkového plnenia diela čiastkový akceptačný protokol (ďalej ako „Akceptačný protokol k dielu“). Dielo ako celok sa bude považovať za riadne vykonané po akceptácii posledného čiastkového plnenia diela, ako aj po splnení povinnosti uvedenej v bode 4. písm. g) Prílohy 1. Zmluvné strany podpíšu Akceptačný protokol k dielu, ktorým potvrdia funkcionalitu diela ako celku v súlade so zadaním, účelom a cieľom, pre ktorý bolo dielo vytvorené, t. j. vyhotovenie a odovzdanie diela v súlade s touto Zmluvou. Dielo bude pozostávať z nasledovných konkrétnych samostatných čiastkových plnení:
     1. analýza a spracovanie výstupov z národného projektu „Mapovanie a analýza stavu podporných a administratívnych procesov vo vybraných inštitúciách verejnej správy a návrh optimalizovaných a unifikovaných podporných a administratívnych procesov“, a to tej časti projektu, ktorá sa vzťahuje na Organizácie;
     2. vypracovanie DŠR (Release 1) – základná funkčnosť CES k prvej migrácii;
     3. vypracovanie DŠR (Release 2) – rozšírená funkčnosť CES k druhej migrácii;
     4. vypracovanie DŠR (Release 3) – rozšírená funkčnosť CES k tretej migrácii;
     5. vypracovanie DŠR (Release 4) – rozšírená funkčnosť CES k štvrtej migrácii;
     6. implementácia jednotlivých modulov a funkcionalít systému podľa jednotlivých DŠR uvedených v bodoch 4.2.2 až 4.2.5 tejto Zmluvy (na základe unifikovaných procesov) v užšom zmysle slova a testovanie, ktorých súčasťou je:
        1. príprava technologického prostredia CES;
        2. implementácia jednotlivých modulov a funkcionalít CES;
        3. integrácie CES na systémy riadenia verejných financií a ďalšie informačné systémy verejnej správy;
        4. testovania CES a školenia odborníkov CES podľa článku 7 tejto Zmluvy;
        5. vypracovanie dokumentácie CES a užívateľských príručiek;
        6. nasadenie CES do produkcie;
     7. nasadenie systému do produkcie, ktoré bude rozložené do štyroch migrácií Organizácií do CES, a to v súlade s vypracovanými DŠR, pričom súčasťou každej migrácie bude:
        1. príprava migrácie (nastavenie inštancií/klientov/účtovných okruhov a finálne nastavenie procesov pre potreby zapájaných Organizácií);
        2. migrácia dát a testovanie;
        3. intenzívna podpora migrácie a prevádzky;
     8. finálne nastavenie CES a
     9. finálna akceptácia diela ako celku.
  3. Obsah DŠR je pre plnenie tejto Zmluvy záväzný po jeho schválení Riadiacim výborom programu CES. V prípade, že sa z výsledkov niektorej z DŠR ukáže, že dielo nebude možné z akýchkoľvek dôvodov dodať tak, ako bolo predpokladané a dohodnuté v tejto Zmluve a vyžadované zmeny diela sú väčšieho ako nepatrného rozsahu, zaväzujú sa zmluvné strany stretnúť a rokovať v dobrej viere o zmene diela v tejto časti tak, ako je to potrebné na to, aby dielo mohlo byť tak dodané. V prípade, že k dohode zmluvných strán nedôjde, bude každá zo zmluvných strán z tohto dôvodu oprávnená túto Zmluvu ukončiť s účinnosťou odo dňa doručenia oznámenia o ukončení tejto Zmluvy s odkazom na toto ustanovenie s tým, že Objednávateľ bude povinný Dodávateľovi uhradiť dohodnutú cenu všetkých akceptovaných plnení v súlade s touto Zmluvou, a to najmä s Prílohou 9, poskytnutých Objednávateľovi do momentu účinnosti ukončenia tejto Zmluvy, najmä za cenu za DŠR. Zmluvné strany sa dohodli, že Riadiaci výbor programu CES na svojom zasadnutí prerokuje a schváli štruktúru a rozsah DŠR, pričom Dodávateľ je štruktúrou a rozsahom viazaný. Bližšia špecifikácia diela, vrátane jeho jednotlivých častí vo forme hmotne zachyteného výsledku, je definovaná v Prílohe 1.
  4. Dodávateľ sa zaväzuje vyhotoviť a odovzdať Objednávateľovi jednotlivé časti diela, ktoré budú vyhotovené v súlade s touto Zmluvou, s Prílohou 1, s prílohou č. 6 „Záväzná minimálna funkcionalita diela a spôsob jej pokrytia“ (ďalej ako „Príloha 6“) a schválenou DŠR. Objednávateľ sa zaväzuje prevziať od Dodávateľa dielo (ako aj každé jeho čiastkové plnenie) riadne vykonané v súlade s podmienkami uvedenými v tejto Zmluve a zaplatiť za takéto vykonanie diela, resp. jeho samostatnej časti, cenu podľa podmienok dohodnutých v tejto Zmluve.
  5. Objednávateľ sa zaväzuje vytvoriť podmienky vstupu na pracoviská Objednávateľa, dátového centra, ktorého zriaďovateľom je Ministerstvo financií SR (ďalej ako „DataCentrum“) a na pracoviská Organizácií a to určeným expertom, odborným garantom a ostatným odborníkom Dodávateľa za účelom vykonania diela podľa tejto Zmluvy. Objednávateľ sa ďalej zaväzuje, že v čase vykonávania časti diela vzťahujúcej sa na migráciu jednotlivých Organizácií, zabezpečí poskytnutie súčinnosti DataCentra a Organizácií a zároveň bude mať uzatvorené platné a účinné dohody o migrácii s príslušnými subjektmi. Dostatočný rozsah a primeraná miera súčinnosti bude špecifikovaná pri rešpektovaní technických a kapacitných možností Objednávateľa, príslušnej Organizácie, resp. DataCentra a potrieb riadneho vykonávania diela Dodávateľom. Pokiaľ Objednávateľ neurčí inak, Dodávateľovi budú poskytované informácie, dokumenty a ďalšia súčinnosť v súlade s predmetom tejto Zmluvy medzi 8,00 až 15,00 hod. počas pracovných dní.

**Článok 5. Čas a miesto vykonania diela**

* 1. Dodávateľ začne vykonávať dielo podľa tejto Zmluvy do 10 pracovných dní po nadobudnutí účinnosti Zmluvy v súlade s bodom 34.11 tejto Zmluvy, pričom sa zaväzuje vykonať dielo najneskôr do 30. júna 2023. Dobu vykonávania diela nie je možné predĺžiť nad rámec maximálne určenej celkovej doby trvania uvedenej v predchádzajúcej vete. To neplatí v prípade, ak Objednávateľ iniciuje uzatvorenie dodatku k tejto Zmluve z dôvodu skutočností, ktoré ani pri vynaložení osobitnej starostlivosti nemohol pri uzatvorení tejto Zmluvy predvídať, pričom nedošlo k omeškaniu na strane Dodávateľa.
  2. Dielo bude vykonávané priebežne vo vzájomne na seba nadväzujúcich a súvisiacich častiach, tak ako je to uvedené v bode 4.2 tejto Zmluvy, v Prílohe 1 a prílohe č. 2 „Harmonogram implementácie CES“ (ďalej ako „Príloha 2“). Dodávateľ odovzdá čiastkové plnenia diela podľa Zmluvy v termínoch vyplývajúcich z príslušných ustanovení tejto Zmluvy, bodu 4.10 Prílohy 1, Prílohy 2, vypracovanej DŠR a na základe rozhodnutí Objednávateľa. Týmto bodom nie je dotknutý bod 5.1 tejto Zmluvy týkajúci sa maximálnej doby celkového plnenia diela.
  3. Zmluvné strany sa dohodli, že Dodávateľ odovzdá vypracovanú DŠR podľa bodu 4.2.2 tejto Zmluvy najneskôr do 5 mesiacov po začatí vykonávania diela podľa bodu 5.1 tejto Zmluvy a vykoná časť diela vzťahujúcu sa na základné funkčnosti CES v častiach uvedených v bodoch 4.2.1 a 4.2.6 tejto Zmluvy najneskôr do 2. januára 2020 pri zohľadnení reálnych lehôt migrácie dát Objednávateľom vyplývajúcich z termínov uzávierok a dostupnosti migračných dát. Dodávateľ môže so súhlasom Objednávateľa posunúť vykonanie časti diela uvedenej v bode 4.2.6 tejto Zmluvy najneskôr do 1. apríla 2020, a to pri zohľadnení reálnych lehôt migrácie dát Objednávateľom vyplývajúcich z termínov uzávierok a dostupnosti migračných dát, pričom je Dodávateľ povinný domigrovať všetky pohybové a výsledkové dáta za obdobie od 01. 01. 2020 do dňa nábehu do produktívnej prevádzky CES. Zmluvné strany sa ďalej dohodli, že Dodávateľ vykoná časť diela spočívajúcu v nasadení CES v rámci štyroch etáp, pričom zaradenie Organizácií do etáp bude predmetom vypracovania DŠR podľa bodu 4.2.2 tejto Zmluvy. Dodávateľ vykoná nasadenie CES rozložené do štyroch etáp Organizácií, pričom:
     1. v prvej etape zrealizuje nasadenie do produktívnej prevádzky podľa DŠR (Release 1) podľa bodu 4.2.2 tejto Zmluvy k 1. januáru 2020 najneskôr k 1. aprílu 2020 v zmysle bodu 5.3 tejto Zmluvy a migráciu I. zrealizuje najneskôr do troch mesiacov od nasadenia príslušných častí CES do produktívnej prevádzky;
     2. v druhej etape zrealizuje nasadenie do produktívnej prevádzky podľa DŠR (Release 2) v súlade s bodom 4.2.3 tejto Zmluvy k 1. januáru 2021;
     3. v tretej etape zrealizuje nasadenie do produktívnej prevádzky podľa DŠR (Release 3) v súlade s bodom 4.2.4 tejto Zmluvy k 1. januáru 2022 a
     4. v štvrtej etape zrealizuje nasadenie do produktívnej prevádzky podľa DŠR (Release 4) v súlade s bodom 4.2.5 tejto Zmluvy k 1. januáru 2023.

Termíny vzťahujúce sa na nasadenie do produktívnej prevádzky a migrácie uvedené v bode 5.3 tejto Zmluvy sú záväzné. V prípade, ak účinnosť tejto Zmluvy nenastane skôr ako 6 mesiacov pred 1. aprílom 2020, nasadenie do produktívnej prevádzky podľa DŠR sa bude realizovať iba v troch etapách (pričom prvá etapa podľa bodu 5.3.1 tejto Zmluvy sa začlení do druhej etapy podľa bodu 5.3.2 tejto Zmluvy) bez vplyvu na cenu diela v termínoch podľa bodov 5.3.2 až 5.3.4 tejto Zmluvy, pričom celkový počet migrovaných Organizácií zostane zachovaný. V prípade zníženia počtu etáp podľa predchádzajúcej vety, sa ustanovenia tejto Zmluvy vzťahujúce sa na štyri etapy použijú primerane s prihliadnutím na predmet Zmluvy a na práva a povinnosti zmluvných strán upravené v Zmluve.

* 1. Dodávateľ má právo odovzdať Objednávateľovi jednotlivé čiastkové plnenia skôr ako sú stanovené termíny v bodoch 5.2 až 5.3 tejto Zmluvy a v bode 4.10 Prílohy 1. Nasledujúci deň po dni, kedy Dodávateľ riadne odovzdal Objednávateľovi príslušné čiastkové plnenie diela, je Dodávateľ povinný začať vykonávať nasledujúce čiastkové plnenie, pričom Dodávateľovi začína plynúť lehota vzťahujúca sa len na príslušné čiastkové plnenie diela v súlade s touto Zmluvou. V prípade prekrývania jednotlivých čiastkových plnení sa primerane uplatní postup uvedený v predchádzajúcej vete. Týmto bodom nie je dotknutý článok 24 tejto Zmluvy týkajúci sa zmluvných pokút za omeškanie.
  2. Miestom vykonania diela je sídlo Dodávateľa, ak to bude nevyhnutné pre riadne plnenie tejto Zmluvy aj sídlo Objednávateľa, sídlo Datacentra a sídla Organizácií, a to na území Slovenskej republiky. Objednávateľ zabezpečí prítomnosť svojho zástupcu, a/alebo zástupcu Organizácie, a/alebo DataCentra pre príslušnú oblasť počas vykonávania diela, pokiaľ sa vykonáva v sídle Organizácii alebo na mieste určenom DataCentrom, resp. Objednávateľom. Objednávateľ zabezpečí vytvorenie vhodných podmienok pre riadne vykonanie diela na požiadanie Dodávateľa alebo zriadenie vzdialeného prístupu do siete Objednávateľa pre vybraných expertov, odborných garantov a/alebo ostatných odborníkov z priestorov Dodávateľa, za obojstranne písomne odsúhlasených bezpečnostných opatrení.
  3. Objednávateľ sa zaväzuje upozorniť Dodávateľa na akékoľvek potenciálne ohrozenie bezpečnosti a zdravia vo svojich objektoch, objektoch Organizácií, resp. DataCentra a zabezpečiť prijatie všetkých opatrení k zaisteniu bezpečnosti a ochrany zdravia. Dodávateľ sa zaväzuje rešpektovať a dodržiavať upozornenia a opatrenia Objednávateľa, DataCentra, resp. Organizácií o zaistení bezpečnosti a ochrany zdravia pri práci.
  4. Objednávateľ zabezpečí, aby nemohlo dôjsť ku strate dát (len v prípade, ak k strate dát nedôjde systémovou chybou, chybou aplikácie, alebo neošetrenou bezpečnostnou zraniteľnosťou), pre spracovanie ktorých bolo dielo Dodávateľa alebo jeho časť vykonané alebo použité a bude udržiavať aktuálne záložné kópie dát. Toto zabezpečenie bude vykonané podľa odporúčaní Dodávateľa spôsobom, ktorý nezabráni prevádzke systémov Organizácie, a/alebo DataCentra, ako aj prevádzke systému CES počas pracovných hodín a zároveň nezabráni plneniu povinností Dodávateľa podľa tejto Zmluvy. Tým nie je dotknutá povinnosť Dodávateľa postupovať s odbornou starostlivosťou v záujme predchádzaniu stratám takých dát.
  5. Miestom odovzdania a prevzatia diela alebo jeho časti je sídlo Objednávateľa.

**Článok 6. Rozsah a spôsob plnenia diela, súčinnosť zmluvných strán**

* 1. Dodávateľ sa zaväzuje vykonať dielo a/alebo jeho časť, vypracovať príslušnú dokumentáciu a výstupy, ktoré budú súčasťou plnenia predmetu diela v súlade so všeobecne záväznými predpismi Slovenskej republiky, ako aj so záväznými právnymi aktmi Európskej únie v čase odovzdania diela ako celku, s podmienkami pre Operačný program Integrovaná infraštruktúra v rámci prioritnej osi 7 Informačná spoločnosť pre programové obdobie 2014 – 2020, so Zmluvou o poskytnutí NFP, s touto Zmluvou a jej prílohami, ako aj v súlade s pokynmi Objednávateľa. Za relevantnú a pre vykonanie diela záväznú legislatívu považujú zmluvné strany takú právnu úpravu, ktorá sa vzťahuje na činnosť Organizácií a bude k termínu odovzdania DŠR schválená (Národnou radou SR) a/alebo publikovaná v Zbierke zákonov SR, a zároveň bude účinná v čase nábehu príslušnej funkčnosti CES do produktívnej prevádzky.
  2. Pre účely tejto Zmluvy sa pod výstupmi diela rozumejú hmotne zachytené výsledky činností uvedených v bode 4.2 tejto Zmluvy. Časti diela, ktoré má mať Dodávateľ vzhľadom na povahu predmetu tejto Zmluvy vo forme zdrojových kódov, sa Dodávateľ zaväzuje odovzdať Objednávateľovi príslušnú časť diela v tejto forme. V prípade akejkoľvek zmeny výstupov vrátane zdrojových kódov už odovzdaných častí diela, je Dodávateľ povinný opätovne odovzdať Objednávateľovi zmenené a/alebo doplnené výstupy vrátane upravených a/alebo doplnených zdrojových kódov, a to podľa bodu 15.4 tejto Zmluvy. Dodávateľ zodpovedá za to, že CES nebude po vytvorení obsahovať explicitne nevyžiadané funkcie, najmä také, ktoré by mohli ohroziť jeho bezpečnosť.
  3. Dodávateľ sa zaväzuje, že vykoná implementáciu CES vrátane migrácie v súlade s článkami 3 a 4 tejto Zmluvy a Prílohou 1 prostredníctvom príslušných expertov, odborných garantov a ostatných odborníkov vo svojom sídle, príp. v sídle Objednávateľa, jednotlivých Organizáciách a DataCentre. Objednávateľ sa zaväzuje, že vystaví najneskôr do 3 pracovných dní po nadobudnutí účinnosti tejto Zmluvy písomný pokyn, ktorý bude obsahovať prípadné zmeny v Zozname Organizácií. Písomný pokyn bude zo strany Objednávateľa podpísaný zodpovednou osobou v zmysle bodu 27.2 tejto Zmluvy. Písomný pokyn môže byť zo strany Objednávateľa v závislosti od jeho potrieb vystavený aj viacnásobne počas účinnosti tejto Zmluvy. Objednávateľ má právo vykonávať zmeny v Zozname Organizácií v dôsledku legislatívnych zmien a právnych úkonov, ktoré zakladajú vznik, zmenu alebo zánik rozpočtových a príspevkových organizácií v štátnej správe a verejných výskumných inštitúcií.
  4. Postup preberacieho a akceptačného konania vzťahujúceho sa na dielo je uvedený v Prílohe 9.
  5. Dodávateľ je oprávnený požiadať zodpovednú osobu Objednávateľa v zmysle bodu 27.2 tejto Zmluvy o zabezpečenie súčinnosti dodávateľa, ktorý sa podieľal na vypracovaní výstupov uvedených v bode 4.2.1 tejto Zmluvy a to najmä z dôvodu riadneho vykonania časti diela podľa bodov 4.2.1 až 4.2.5 tejto Zmluvy.
  6. Dodávateľ sa zaväzuje preukázať najneskôr v čase nadobudnutia účinnosti tejto Zmluvy, že disponuje všetkými právami a povoleniami na implementáciu CES na príslušnej komplexnej technologickej platforme v súlade so všeobecnými obchodnými podmienkami výrobcu komplexnej technologickej platformy.
  7. Komunikácia organizačno-technického charakteru medzi Objednávateľom a Dodávateľom podľa ustanovení tohto článku môže na základe ich dohody prebiehať elektronicky prostredníctvom elektronickej pošty.

**Článok 7. Školenia pre odborníkov**

* 1. Dodávateľ sa zaväzuje, že bude počas realizácie diela vykonávať školenia pre odborníkov Objednávateľa prostredníctvom expertov, odborných garantov, príp. ostatných odborníkov a to pre garantov a zamestnancov podpory Objednávateľa a pre administrátorov Vládneho cloudu a iných zamestnancov Objednávateľa zabezpečujúcich podporu realizácie CES (ďalej ako „Účastníci školení“) podľa potreby Objednávateľa. Dodávateľ berie na vedomie, že Účastníkmi školení, môžu byť aj zamestnanci podriadenej organizácie Objednávateľa, ktorí budú v rovnakých, resp. obdobných funkciách uvedených v predchádzajúcej vete. Školiteľ je povinný vykonať školenie, ak má záujem zúčastniť sa na školení aspoň jeden Účastník školenia.
  2. Dodávateľ sa zaväzuje riadne, včas a v súlade s platnou právnou úpravou vykonať školenia podľa Prílohy 1, pokynov a usmernení Objednávateľa. Dodávateľ je povinný navrhnúť termíny školení a ich témy v súlade s harmonogramom uvedeným v Prílohe 2. Osoby uvedené v predchádzajúcom bode majú právo v prípade vykonania zmien výstupov podľa bodu 6.2 tejto Zmluvy na absolvovanie školení Dodávateľom, obsahom ktorých budú príslušné zmeny. Výkon školení v rozpore s požiadavkami Objednávateľa sa nepovažuje za plnenie podľa tejto Zmluvy a Objednávateľ nie je povinný ich prevziať a zaplatiť dohodnutú cenu.
  3. Zmluvné strany sa dohodli, že Dodávateľ bude vykonávať školenia v priestoroch Objednávateľa, ak Objednávateľ neurčí inak. Objednávateľ sa zaväzuje poskytnúť Dodávateľovi potrebnú súčinnosť, a to najmä formou včasného poskytnutia vhodnej miestnosti na školenia, pričom Dodávateľ je povinný elektronicky požiadať zodpovednú osobu Objednávateľa podľa bodu 27.2 tejto Zmluvy o poskytnutie priestorov najneskôr 5 pracovných dní pred uskutočnením príslušného školenia.
  4. Dodávateľ sa zaväzuje vykonať školenia podľa tohto článku v rámci časti diela vzťahujúceho sa na testovanie podľa bodu 4.2.6.4 tejto Zmluvy a to tak, aby Účastníci školení ovládali všetky funkcionality potrebné k  výkonu ich práce na pokročilej úrovni najneskôr v čase nasadenia CES do produktívnej prevádzky podľa bodu 4.2.6.6 tejto Zmluvy s výnimkou školení založených na produktívnych dátach alebo spojených so zadávaním produktívnych dát užívateľmi, ktoré Dodávateľ vykoná do dvoch týždňov od migrácie produktívnych dát do CES.
  5. Zmluvné strany sa dohodli, že počet účastníkov v rámci jedného školenia vzťahujúceho sa na jeden modul nepresiahne desať osôb a minimálna dĺžka školenia bude jeden človekodeň.
  6. Dodávateľ sa ďalej zaväzuje pripraviť pre Účastníkov školení aj študijné materiály na jednotlivé témy školenia, ktoré v dostatočnom časovom predstihu pred určeným termínom školenia zašle elektronickou poštou zodpovednej osobe Objednávateľa podľa bodu 27.2 tejto Zmluvy, ako aj Účastníkom školení, ktorí sa na ňom zúčastnia.
  7. Prílohou Akceptačného protokolu k dielu vzťahujúceho sa k školeniam podľa tohto článku bude okrem pracovných výkazov podľa Prílohy 9 aj podrobný rozpis školení s uvedením témy školenia, jeho trvania a miesta, ako aj priložené prezenčné listiny účastníkov školenia. Predloha prezenčnej listiny bude súčasťou usmernenia sprostredkovateľského orgánu, ktoré bude zverejnené na webovom sídle [www.informatizacia.sk](http://www.informatizacia.sk) (ďalej ako „Predloha prezenčnej listiny“). V prípade, ak v čase účinnosti tejto Zmluvy nebude predloha zverejnená podľa predchádzajúcej vety, Dodávateľ je povinný vyzvať Objednávateľa prostredníctvom jej zodpovednej osoby podľa bodu 27.2 tejto Zmluvy, aby mu predložil vzor prezenčnej listiny, ktorý má byť používaný počas vykonávania diela.
  8. Zodpovedná osoba Objednávateľa podľa bodu 27.2 tejto Zmluvy je povinná informovať elektronicky zodpovednú osobu Dodávateľa bodu 27.2 tejto Zmluvy najneskôr jeden pracovný deň pred výkonom školiteľskej činnosti o prekážkach, ktoré znemožňujú vykonanie školenia. Za školenia, ktoré neboli vykonané na základe riadneho oznámenia Objednávateľom z dôvodu podľa predchádzajúcej vety ani v náhradnom termíne, nemá Dodávateľ nárok na odmenu.
  9. Dodávateľ je povinný najneskôr 3 pracovné dni pred dňom uskutočnenia príslušného školenia informovať telefonicky a následne zaslaním správy na adresu elektronickej pošty zodpovednej osoby Objednávateľa podľa bodu 27.2 tejto Zmluvy o prekážkach brániacich školeniu, o ich dôvodoch a predpokladanej dobe ich trvania. Za školenia, ktoré neboli vykonané ani v náhradnom termíne, nemá Dodávateľ nárok na odmenu.
  10. Ak sa neuskutoční školenie z dôvodu prekážok na strane Objednávateľa, resp. Dodávateľa a Objednávateľ naďalej trvá na uskutočnení školenia, zmluvné strany sa zaviazali, že sa dohodnú na náhradnom termíne príslušného školenia.

**Článok 8. Cena diela a platobné podmienky vzťahujúce sa na dielo**

* 1. Zmluvné strany sa zaväzujú, že na platobné podmienky vzťahujúce sa na vykonávanie diela budú aplikované stanovené podmienky Systému riadenia európskych štrukturálnych a investičných fondov, Systému finančného riadenia pre Operačný program Integrovaná infraštruktúra v rámci prioritnej osi 7 Informačná spoločnosť pre programové obdobie 2014 – 2020, v súlade so Zmluvou o poskytnutí NFP a pokynmi Objednávateľa.
  2. Zmluvné strany sa dohodli na celkovej zmluvnej cene za vykonanie diela ako celku (ďalej len „celková cena za dielo“) vo výške XXX EUR s daňou z pridanej hodnoty (slovom xxxxxxxxx EUR s DPH), t. j. xxxxxxx EUR bez dane z pridanej hodnoty (slovom xxxxxxxx EUR bez DPH). Zmluvné strany berú na vedomie, že cena za dielo bez dane z pridanej hodnoty (ďalej len „DPH“) sa uvádza s presnosťou najviac na štyri desatinné miesta s matematickým zaokrúhlením a výška DPH a celková cena za dielo vrátane DPH s presnosťou na dve desatinné miesta s matematickým zaokrúhlením. Rozpis celkovej ceny za dielo je uvedený v prílohe č. 3 „Ocenenie implementácie CES – Cena podľa funkcionality“ (ďalej ako „Príloha 3“) a v prílohe č. 4 „Ocenenie implementácie CES – Cena podľa jednotkových sadzieb odborníkov a počtu človekodní“ (ďalej ako „Príloha 4“). Uvedenú maximálnu výšku celkovej ceny za dielo nie je možné navýšiť dodatkom k tejto Zmluve.
  3. Celková cena za dielo v rozsahu podľa tohto článku je stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov a v súlade s vyhláškou Ministerstva financií Slovenskej republiky č. 87/1996 Z. z. v znení neskorších predpisov, ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.
  4. V celkovej cene za dielo uvedenej v bode 8.2 tejto Zmluvy je zohľadnená aj DPH, ktorú je Dodávateľ, pokiaľ je platiteľom DPH, povinný účtovať v aktuálnej sadzbe podľa všeobecne záväzných právnych predpisov Slovenskej republiky platných v čase fakturácie. Ak sa Dodávateľ, ktorý v čase podpisu tejto Zmluvy nebol platiteľom DPH a v priebehu plnenia tejto Zmluvy, ním stane, nemá nárok na zvýšenie ceny o DPH. Pri vykonávaní diela zdaniteľnou osobou registrovanou v inom členskom štáte EÚ uhradí Objednávateľ cenu za dodanie diela na základe Dodávateľom vystavených faktúr bez DPH.
  5. Ceny za človekodni pri jednotlivých častiach diela sú uvedené v Prílohe 4. Pri dodržaní kritérií uvedených v bode 17.6 tejto Zmluvy sú do celkovej ceny za dielo zahrnuté všetky náklady, ktoré Dodávateľovi vzniknú pri vykonaní diela alebo v súvislosti s jeho riadnym vykonaním, vrátane vykonania dodatočných školení podľa bodu 7.2 tejto Zmluvy a udelenia práva používať CES podľa tejto Zmluvy.
  6. Dodávateľovi nevznikne nárok na uhradenie plnení, ktoré zrealizuje v rozpore s dojednaniami uvedenými v tejto Zmluve, záväzným písomným pokynom Objednávateľa podľa bodu 6.3 tejto Zmluvy a v prílohách (najmä v  Prílohách 3 a 4). Dodávateľovi ďalej nevznikne nárok na uhradenie plnení, ktoré nevykáže v súlade s článkom 17 tejto Zmluvy.

Článok 9. Informovanosť a publicita

* 1. Dodávateľ je ďalej povinný dodržiavať pri vykonávaní diela alebo jeho časti pravidlá pre informovanie a komunikáciu stanovené Manuálom pre informovanie a komunikáciu pre prijímateľov Operačného programu Integrovaná infraštruktúra pre programové obdobie 2014 – 2020, ktorý je zverejnený na webovom sídle [www.opii.gov.sk](http://www.opii.gov.sk), prípadne na webovom sídle [www.informatizacia.sk](http://www.informatizacia.sk).
  2. Dodávateľ sa zaväzuje dodržiavať, aby všetky výstupy v rámci vykonávania diela alebo jeho časti podľa tejto Zmluvy určené Objednávateľom obsahovali informácie týkajúce sa informovanosti a publicity požadované v rámci príslušného operačného programu (t. j. najmä odkaz na fond Európskej únie a znak Európskej únie), logo operačného programu, resp. iné informačné náležitosti, ktorých uvedenie má Objednávateľ povinnosť zabezpečiť na výstupoch z projektu.
  3. Dodávateľ sa zaväzuje zabezpečiť, aby cieľová skupina alebo osoby, na ktoré je vykonávanie diela alebo jeho časti zamerané, boli informovaní o tom, že predmet diela podľa tejto Zmluvy je financovaný z prostriedkov Operačného programu Integrovaná infraštruktúra v rámci Prioritnej osi 7 Informačná spoločnosť pre programové obdobie 2014 - 2020.
  4. Dodávateľ sa zaväzuje, že bude v súlade so všeobecne záväznými právnymi predpismi Slovenskej republiky a záväznými právnymi aktmi Európskej únie priebežne vytvárať fotodokumentáciu a/alebo audiovizuálne záznamy o vykonanom diele alebo jeho časti za účelom efektívnej informovanosti o vykonaní diela alebo jeho časti a jeho výsledkoch širšej verejnosti. Fotodokumentáciu a/alebo audiovizuálne záznamy si Objednávateľ môže vyžiadať od Dodávateľa kedykoľvek počas doby, kedy je možné vykonať kontrolu podľa článku 26 tejto Zmluvy.

1. **Ustanovenia vzťahujúce sa**

**na poskytovanie služieb aplikačnej podpory**

**Článok 10. Špecifikácia predmetu Zmluvy vzťahujúcej sa na poskytovanie služieb spočívajúcich v aplikačnej podpore**

* 1. Účelom tejto časti Zmluvy je prostredníctvom vystavených písomných objednávok, schválených hláseniach a/alebo požiadavkách evidovaných v nástroji Solution Manager v správe Objednávateľa (ďalej ako „objednávka“) zabezpečiť riadnu, funkčnú, bezpečnú a nepretržitú prevádzku systému CES, ako aj zabezpečenie potrebných úprav a aktualizácií systému CES podľa požiadaviek Objednávateľa z dôvodu zachovania jeho prevádzkyschopnosti a rozvoja funkcionality v súlade s platnou legislatívou.
  2. Dodávateľ sa zaväzuje poskytovať na základe objednávok Objednávateľa riadne a včas služby aplikačnej podpory a realizácie aplikačných zmien informačného systému CES. Dodávateľ sa zaväzuje poskytovať Objednávateľovi služby v rozsahu uvedenom v príslušnej objednávke a za podmienok dohodnutých v tejto Zmluve, resp. v príslušnej objednávke a Objednávateľ bude mať tomu zodpovedajúci záväzok zaplatiť dohodnutú odmenu (cenu).
  3. Aplikačná podpora je činnosť zameraná najmä na podporu používateľov systému CES, zmeny v nastavení systému CES, ako aj riešenie rozvoja systému CES, zákazníckych úprav a implementáciu zmien softvéru.
  4. Služby, ktoré sú predmetom plnenia Dodávateľa podľa tejto časti Zmluvy a spôsob ich poskytovania, sú špecifikované v Prílohe 1 a v objednávkach, pričom zahŕňajú najmä odstraňovanie nahlásených incidentov informačného systému CES, službu garantovanej dostupnosti, konzultačné služby k informačnému systému CES a údržbu aplikácie a infraštruktúry informačného systému CES. Objednávky budú obsahovať najmä predmet a rozsah plnenia, čas poskytnutia služby, meno a podpis oprávnenej osoby Objednávateľa a dátum vystavenia objednávky. Službami podľa tejto Zmluvy sú najmä:
     1. služby v rámci aplikačnej podpory (mesačný paušál) v súlade s bodom 5.1. Prílohy 1;
     2. služby na vyžiadanie (nadpaušál) v súlade s bodom 5.2 Prílohy 1; a
     3. služby realizácie zmien v súlade s bodom 5.3 Prílohy 1.
  5. Služby v rámci aplikačnej podpory podľa bodu 10.4.1 tejto Zmluvy sa zaväzuje Dodávateľ poskytovať na základe písomnej objednávky, vystavenej vždy na obdobie príslušného kalendárneho roka, podpísanej zodpovednou osobou Objednávateľa v súlade s bodom 27.2 tejto Zmluvy a doručenej Dodávateľovi v elektronickej podobe s následným doručením v písomnej podobe poštovou prepravou. Objednávka bude vystavená vždy do konca decembra predchádzajúceho kalendárneho roka s účinnosťou od 1.1. nasledujúceho roka, pričom bude obsahovať zoznam Organizácií, ktorým má byť poskytovaná aplikačná podpora. Objednávka sa považuje za platne uzavretú momentom prijatia objednávky zo strany Dodávateľa, doručeného elektronickou poštou. Prvá objednávka bude vystavená do 10 dní od nasadenia CES podľa bodu 4.2.7 tejto Zmluvy do produktívnej prevádzky, pričom bude plne funkčný pre koncových užívateľov prvých Organizácií zapojených do implementácie CES podľa tejto Zmluvy s platnosťou do konca príslušného kalendárneho roka. Objednávateľ má právo vystavovať objednávku podľa tohto článku opakovane počas kalendárneho roka z dôvodu vzniku potreby doplnenia zoznamu Organizácií, ktorým má byť poskytovaná aplikačná podpora v príslušnom roku.
  6. Služby na vyžiadanie (nadpaušál) podľa bodu 10.4.2 tejto Zmluvy sa zaväzuje Dodávateľ poskytovať v celkovom objeme max. XXX človekodní počas účinnosti tejto Zmluvy, a to na základe individuálnej objednávky vystavenej zodpovednou osobou Objednávateľa podľa bodu 27.2 tejto Zmluvy a/alebo oprávnenou osobou Objednávateľa podľa bodu 27.3.1. tejto Zmluvy doručenej Dodávateľovi. Objednávka sa považuje za platne uzavretú momentom potvrdenia o prijatí objednávky zo strany Dodávateľa, doručeného elektronickou formou.
  7. Zmluvné strany sa dohodli, že môže dôjsť k presunu objemu výkonov podľa Prílohy 7, a to pri pozíciách IT architekt, IT tester, Projektový manažér IT projektu, Odborník pre IT dohľad/Quality Assurance, Špecialista pre infraštruktúry/HW špecialista, Špecialista pre databázy, Školiteľ pre IT systémy v prospech pozícií IT programátor/vývojár, IT analytik a IT/IS konzultant. Zodpovedná osoba Dodávateľa podľa bodu 27.2 tejto Zmluvy požiada písomne Objednávateľa o potrebu presunu objemu výkonov podľa predchádzajúcej vety, pričom v rámci žiadosti primerane odôvodní potrebu presunu a explicitne uvedie hodnotu objemu výkonov, ktoré sa presunú medzi jednotlivými pozíciami. Objednávateľ si vyhradzuje právo na odmietnutie presunu objemu výkonov podľa tohto bodu.
  8. Zmluvné strany sa dohodli, že môže dôjsť k presunu očakávaných výkonov podľa jednotlivých rokov v Prílohe 7 s použitím iného pomeru, než pomeru založeného na počte migrovaných organizácií, ak Dodávateľ predpokladá zvýšenú náročnosť a rozsah výkonov podľa bodu 10.4.2 tejto Zmluvy, a to v prvom a druhom roku migrácií. Zodpovedná osoba Dodávateľa podľa bodu 27.2 tejto Zmluvy požiada písomne Objednávateľa o potrebu presunu objemu výkonov podľa predchádzajúcej vety, pričom v rámci žiadosti primerane odôvodní potrebu presunu a explicitne uvedie hodnotu objemu výkonov, ktoré sa presunú medzi jednotlivými pozíciami. Objednávateľ si vyhradzuje právo na odmietnutie presunu objemu výkonov podľa tohto bodu.
  9. Zmluvné strany sa ďalej zaväzujú, že ak nebudú vyčerpané predpokladané počty človekodní v príslušnom kalendárnom roku podľa Prílohy 7, a to aj s ohľadom na cenu uvedenú v bode 13.2.2 tejto Zmluvy, presunú sa do nasledujúceho roka.
  10. Služby realizácie zmien podľa bodu 10.4.3 tejto Zmluvy sa zaväzuje Dodávateľ poskytovať na základe osobitne vystavenej písomnej objednávky, ktorá je v súlade so štúdiou realizovateľnosti a to podľa aktuálnych potrieb Objednávateľa a v rámci celkového objemu rozsahu človekodní podľa bodu 10.6 tejto Zmluvy. Písomnú objednávku zašle Objednávateľ Dodávateľovi elektronickou poštou s následným doručením v písomnej podobe poštovou prepravou, resp. prevzatím osobne v sídle Objednávateľa. Objednávka sa považuje za platne uzavretú momentom prijatia objednávky zo strany Dodávateľa, doručeného elektronickou poštou. Schvaľovanie zmenových požiadaviek je v kompetencii Riadiaceho výboru programu CES a ich objednávanie v kompetencii zodpovednej osoby Objednávateľa podľa bodu 27.2 tejto Zmluvy. Ďalší postup vzťahujúci k službám realizácie zmien je uvedený v Prílohe 9. Dodávateľ sa zaväzuje, že ak bude pri poskytovaní služieb spolupracovať s tretími osobami, bude postupovať v súlade s ustanovením § 41 ZoVO a s pravidlami pre zmenu subdodávateľa uvedenými v článku 22 tejto Zmluvy.
  11. Service Desk je systém technickej podpory Objednávateľa. Služby Service Desku CES budú poskytované v zmysle Prílohy 1.
  12. Služby sa poskytujú v súlade s touto Zmluvou a jej prílohami tak, aby dielo počas doby ich poskytovania kontinuálne spĺňalo podmienky a funkčné špecifikácie podľa Prílohy 1 a DŠR a mohlo byť používané na účel, na ktoré bolo vytvorené.

**Článok 11. Čas a miesto poskytovania služieb**

11.1 Dodávateľ sa zaväzuje poskytovať služby v období odo dňa riadneho nasadenia CES podľa bodu 4.2.7 tejto Zmluvy do produktívnej prevádzky, pričom bude CES plne funkčný pre koncových užívateľov prvých Organizácií zapojených do implementácie CES podľa tejto Zmluvy. Dodávateľ sa zaväzuje poskytovať Objednávateľovi služby podľa bodu 10.4.1 tejto Zmluvy v dĺžke 48 mesiacov a služby podľa bodu 10.4.2 a 10.4.3 tejto Zmluvy na základe vystavených objednávok podľa článku 10 tejto Zmluvy do vyčerpania finančného limitu podľa bodu 13.2.2 tejto Zmluvy.

11.2 Miestom poskytovania služieb je sídlo Dodávateľa, ak to bude nevyhnutné pre riadne plnenie tejto Zmluvy aj sídlo Objednávateľa a sídla Organizácií, ktoré boli nasadené do produktívnej prevádzky CES podľa bodu 4.2.7 tejto Zmluvy, prípadne sídlo DataCentra a to na území Slovenskej republiky. Objednávateľ zabezpečí vytvorenie vhodných podmienok pre riadne vykonanie diela na požiadanie Dodávateľa alebo zriadenie vzdialeného prístupu do siete Objednávateľa pre vybraných expertov, odborných garantov a/alebo ostatných odborníkov z priestorov Dodávateľa, za obojstranne písomne odsúhlasených bezpečnostných opatrení.

**Článok 12. Rozsah a spôsob poskytovania služieb, súčinnosť zmluvných strán**

* 1. Dodávateľ sa zaväzuje poskytovať služby, vypracovať príslušnú dokumentáciu a výstupy, ktoré budú súčasťou poskytovania služieb v súlade so všeobecne záväznými predpismi Slovenskej republiky, ako aj so záväznými právnymi aktmi Európskej únie, s touto Zmluvou a v súlade s pokynmi Objednávateľa.
  2. Základná doba pre poskytovanie služieb podľa tejto časti Zmluvy je definovaná ako doba poskytovania aplikačnej podpory v čase od 8.00 do 16.00 od pondelka do piatku, okrem štátnych sviatkov, dní pracovného pokoja a pracovného voľna, pokiaľ nie je stanovené inak.
  3. Dodávateľ sa zaväzuje, že bude poskytovať služby v súlade s článkom 3 a 10 tejto Zmluvy a Prílohou 1 prostredníctvom príslušných expertov, odborných garantov a ostatných odborníkov u Objednávateľa, v jednotlivých Organizáciách, prípadne v DataCentre.
  4. Objednávateľ zabezpečí Dodávateľovi poskytnutie nevyhnutnej súčinnosti pri poskytovaní služieb, ktorú si Dodávateľ vyžiada aspoň 5 pracovných dní pred jej poskytnutím, resp. bezodkladne po obdržaní objednávky, v dostatočnom rozsahu a v primeranej miere najmä tým, že Objednávateľ zabezpečí súčinnosť svojich zamestnancov, zamestnancov Organizácií, príp. DataCentra a spolupracujúcich osôb, bude spolupracovať na špecifikáciách, testoch, prevzatí atď. Dostatočný rozsah a primeraná miera súčinnosti bude špecifikovaná pri rešpektovaní technických a kapacitných možností Objednávateľa, príslušnej Organizácie, resp. DataCentra a potrieb riadneho poskytovania služieb Dodávateľom. Pokiaľ Objednávateľ neurčí inak, Objednávateľ zabezpečí Dodávateľovi poskytnutie informácií, dokumentov a ďalšiu súčinnosť v súlade s predmetom tejto Zmluvy medzi 8,00 až 15,00 hod počas pracovných dní.
  5. Objednávateľ zabezpečí prítomnosť zástupcu Organizácie a/alebo Objednávateľa a/alebo DataCentra počas vykonávania služby, pokiaľ sa vykonáva v sídle Organizácií alebo na mieste určenom DataCentrom, resp. Objednávateľom.
  6. Objednávateľ sa zaväzuje upozorniť Dodávateľa na akékoľvek potenciálne ohrozenie bezpečnosti a zdravia vo svojich objektoch, objektoch Organizácií, resp. DataCentra a zabezpečiť prijatie všetkých opatrení k zaisteniu bezpečnosti a ochrany zdravia. Dodávateľ sa zaväzuje rešpektovať a dodržiavať upozornenia a opatrenia Objednávateľa, DataCentra, resp. Organizácií o zaistení bezpečnosti a ochrany zdravia pri práci.
  7. Objednávateľ zabezpečí, aby nemohlo dôjsť ku strate dát (len v prípade, ak k strate dát nedôjde systémovou chybou, chybou aplikácie, alebo neošetrenou bezpečnostnou zraniteľnosťou), pre spracovanie ktorých boli služby Dodávateľa poskytnuté alebo použité a bude udržiavať aktuálne záložné kópie dát. Toto zabezpečenie bude vykonané podľa odporúčaní Dodávateľa spôsobom, ktorý nezabráni prevádzke systému CES počas pracovných hodín a zároveň nezabráni plneniu povinností Dodávateľa podľa tejto Zmluvy. Tým nie je dotknutá povinnosť Dodávateľa postupovať s odbornou starostlivosťou v záujme predchádzaniu stratám takých dát. Je povinnosťou Objednávateľa zabezpečiť si riadnu technickú podporu HW prostredia systému CES.
  8. Je povinnosťou Objednávateľa zabezpečiť si na vlastné náklady štandardnú podporu systémového SW s výnimkou povinnosti uvedenej v bode 4. písm. g) Prílohy 1. V prípade potreby vykonať aktivity nad aplikáciou, ktoré si vyžadujú podporu softvérového produktu (tzv. maintenance), je Objednávateľ povinný si túto podporu zabezpečiť v zmysle licenčných podmienok Dodávateľa licenčných práv jednotlivých SW.
  9. Objednávateľ je povinný po celú dobu podľa bodu 11.1 tejto Zmluvy zabezpečiť poskytovanie Cloudových služieb pre systém CES, SW podporu systému CES. V opačnom prípade bude Dodávateľ poskytovať služby podľa tejto Zmluvy v obmedzenom rozsahu, čo ho však nezbavuje povinnosti vykonávať služby s odbornou starostlivosťou a povinnosti bezodkladne upozorniť Objednávateľa na dôsledky vyplývajúce z neposkytnutia cloudových služieb, SW podpory systému CES.
  10. Postup preberacieho a akceptačného konania vzťahujúceho sa na poskytovanie služieb je uvedený v Prílohe 9.
  11. Pre účely tejto Zmluvy sa pod výstupmi v časti poskytovania služieb rozumejú hmotne zachytené výsledky činností. Časti poskytovania služieb, ktoré má mať Dodávateľ vzhľadom na povahu predmetu tejto Zmluvy vo forme zdrojových kódov, sa Dodávateľ zaväzuje odovzdať Objednávateľovi túto časť aplikačnej podpory v tejto forme. V prípade zásahu do systému CES, ktorý svojou povahou predstavuje zmenu nastavenia systému CES z pohľadu dodaného popisu nastavenia podľa tejto Zmluvy a Prílohy 1, sa Dodávateľ zaväzuje do 5 dní od dodania výkonu predložiť Objednávateľovi aktualizované dokumenty CES, vrátane aktualizovaných zdrojových kódov, podľa bodu 6.2 tejto Zmluvy, ktorých sa predmetná zmena dotýka a budú prílohou k existujúcemu popisu nastavenia systému CES (úplná a podrobná technická dokumentácia k procesom v rámci rozvoja systému a aktualizácia technickej dokumentácie k rozšíreniu funkcionality CES pre všetky dotknuté procesy vrátane integračných prepojení).
  12. Komunikácia organizačno-technického charakteru medzi Objednávateľom a Dodávateľom podľa ustanovení tohto článku môže na základe ich dohody prebiehať elektronicky.

**Článok 13. Cena poskytovaných služieb a platobné podmienky**

* 1. Celková cena za poskytovanie služieb aplikačnej podpory a realizácie zmien podľa tejto Zmluvy (ďalej len „celková cena za služby“) je stanovená dohodou zmluvných strán v zmysle zákona č. 18/1996 Z. z. o cenách v znení neskorších ‎predpisov a v súlade s vyhláškou Ministerstva financií Slovenskej republiky č. 87/1996 Z. z. v znení neskorších predpisov, ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov. Zmluvné strany berú na vedomie, že maximálna výška celého finančného plnenia počas doby trvania tejto Zmluvy bude vo výške XXXXX EUR s DPH (slovom xxxxxxxxxx EUR s DPH), t. j. xxxxxx EUR bez DPH (slovom xxxxxxxx EUR bez DPH) a to na základe tejto Zmluvy. V celkovej cene za služby sú zahrnuté všetky náklady Dodávateľa súvisiace s poskytovaním služieb aplikačnej podpory a realizácie zmien podľa tejto Zmluvy.
  2. Výška odmeny za aplikačnú podporu a služby realizácie aplikačných zmien, poskytnuté Dodávateľom, je zložená:
     1. **Z ceny za paušálne služby –** celková výška paušálu je maximálne vo výške xxx EUR s DPH, t. j. xxxxx EUR bez DPH, v členení za poskytnutie predplatených služieb podľa bodu 10.4.1 tejto Zmluvy pre obdobie 1 mesiaca:
        1. z toho výška mesačnej paušálnej platby **v prvom roku poskytovania aplikačných služieb podľa bodu 11.1 tejto Zmluvy** predstavuje sumu:

- XXXXXX EUR bez DPH;

- XXXXXX EUR DPH;

- XXXXXX EUR (slovom XXXXXXXX eur) vrátane DPH;

* + - 1. z toho výška mesačnej paušálnej platby **v druhom roku poskytovania aplikačných služieb podľa bodu 11.1 tejto Zmluvy** predstavuje sumu:

- XXXXXX EUR bez DPH;

- XXXXXX EUR DPH;

- XXXXXX EUR (slovom XXXXXXXX eur) vrátane DPH;

* + - 1. z toho výška mesačnej paušálnej platby **v treťom roku poskytovania aplikačných služieb podľa bodu 11.1 tejto Zmluvy** predstavuje sumu:

- XXXXXX EUR bez DPH;

- XXXXXX EUR DPH;

- XXXXXX EUR (slovom XXXXXXXX eur) vrátane DPH;

13.2.1.4 z toho výška mesačnej paušálnej platby **v štvrtom roku poskytovania aplikačných služieb podľa bodu 11.1 tejto Zmluvy** predstavuje sumu:

- XXXXXX EUR bez DPH;

- XXXXXX EUR DPH;

- XXXXXX EUR (slovom XXXXXXXX eur) vrátane DPH;

Zmluvné strany sa dohodli na krátení mesačnej výšky paušálu pre prípad, ak nebude dodržaný predpokladaný počet migrovaných Organizácií v jednotlivých rokoch uvedený v bode 4.6.3 Prílohy 1 (kumulovaný pre roky 2021 až 2023). Mesačná cena za paušál sa bude krátiť nasledovne:

|  |  |
| --- | --- |
| Dosiahnutý počet migrovaných organizácií podľa Prílohy 1 | Krátenie výšky mesačnej platby paušálu v danom roku |
| Menej ako 5 organizácií | 100 % |
| Menej ako 25 % | 75 % |
| 26 % až 50 % | 50 % |
| 51 % až 75 % | 25 % |
| Viac ako 76 % | 0 % |

Odmena podľa tohto bodu 13.2.1 Zmluvy sa bude fakturovať mesačne vždy vo výške mesačného paušálu a to začiatkom kalendárneho mesiaca za predchádzajúci kalendárny mesiac. Zmluvné strany sa zaväzujú, že po riadnom poskytnutí predmetnej služby podpíšu akceptačný protokol k službám vystavený Dodávateľom, ktorého prílohou bude mesačný výkaz dodaných prác v rámci predplatených služieb.

* + 1. **Z  ceny,** ktorej celková výškaje maximálne v hodnote 11 764 855,95 EUR s DPH, t. j. 9 804 046,63 EUR bez DPH, pričom je zložená:
       1. **z ceny za služby na vyžiadanie** – ktorá je závislá na rozsahu plnenia požadovaného Objednávateľom a poskytnutého Dodávateľom podľa bodu 10.4.2 tejto Zmluvy na základe príslušnej objednávky.

Odmena za nadpaušál podľa tohto bodu bude fakturovaná na základe schváleného akceptačného protokolu k službám a mesačného výkazu dodaných prác v rámci služieb na vyžiadanie a bude tvorená ako súčin jednotkovej ceny sadzby výkonov Dodávateľa podľa prílohy č. 7 „Jednotkové sadzby a počty človekodní odborníkov pri poskytovaní služieb na vyžiadanie a realizácie zmien“ (ďalej ako „Príloha 7“) a množstva výkonov uvedených v mesačnom výkaze dodaných prác v rámci služieb na vyžiadanie. Zmluvné strany sa zaväzujú, že po riadnom poskytnutí predmetnej služby podpíšu akceptačný protokol k službám vystavený Dodávateľom.

13.2.2.2 **z ceny za služby realizácie zmien** – nadpaušál činností súvisiacich s rozvojom systému CES požadovaných Objednávateľom a poskytnutých Dodávateľom podľa bodu 10.4.3 tejto Zmluvy na základe príslušnej objednávky uvedenej v prílohe 8 „Vzory formulárov viažucich sa k službám realizácie zmien podľa bodu 10.4.3 tejto Zmluvy“ (ďalej ako „Príloha 8“) - 8.4 Objednávka podľa štúdie realizovateľnosti. Cena služieb realizácie zmien bude tvorená ako súčin jednotkovej ceny sadzby výkonov Dodávateľa podľa Prílohy 7 a množstva výkonov uvedených v schválenom výkaze dodaných prác v rámci služieb zmien.

Odmena podľa tohto bodu sa bude fakturovať v súlade s príslušnou objednávkou na základe akceptačného protokolu k službám. Zmluvné strany sa zaväzujú, že po riadnom poskytnutí predmetnej služby podpíšu akceptačný protokol k službám vystavený Dodávateľom.

* 1. V celkovej cene za služby uvedenej v bode 13.1 tejto Zmluvy je zohľadnená aj DPH, ktorú je Dodávateľ, pokiaľ je platiteľom DPH, povinný účtovať v aktuálnej sadzbe podľa všeobecne záväzných právnych predpisov Slovenskej republiky platných v čase fakturácie. Ak sa Dodávateľ, ktorý v čase podpisu tejto Zmluvy nebol platiteľom DPH a v priebehu plnenia tejto Zmluvy, ním stane, nemá nárok na zvýšenie ceny o DPH. Pri poskytovaní služieb zdaniteľnou osobou registrovanou v inom členskom štáte EÚ uhradí Objednávateľ cenu za dodanie služieb na základe Dodávateľom vystavených faktúr bez DPH.
  2. Odmena za poskytnuté plnenie podľa bodu 13.2 tejto Zmluvy bude uhradená v súlade s príslušnou objednávkou na základe predloženej faktúry, ktorej súčasťou bude príslušný výkaz dodaných prác a podpísaný akceptačný protokol k službám. Akceptačné podmienky vzťahujúce sa k službám sú uvedené v Prílohe 9.
  3. Dodávateľovi nevznikne nárok na uhradenie plnení, ktoré zrealizuje v rozpore s dojednaniami uvedenými v tejto Zmluve a jej prílohách a v objednávke podľa článku 10 tejto Zmluvy.

1. **SPOLOČNÉ USTANOVENIA ZMLUVY**

**Článok 14. Spôsob plnenia predmetu Zmluvy**

* 1. Dodávateľ sa zaväzuje predložiť do desiatich dní po nadobudnutí účinnosti tejto Zmluvy certifikát o zavedení systému manažérstva informačnej bezpečnosti v oblasti informačných technológií, vydaný nezávislou inštitúciou, ktorým sa potvrdzuje splnenie podmienok vyplývajúcich z normy ISO 27001, príp. rovnocenné osvedčenie vydané príslušnými orgánmi členských štátov. Dodávateľ môže využiť systémy manažérstva informačnej bezpečnosti vyplývajúce z európskych noriem. Dodávateľ sa ďalej zaväzuje predložiť do desiatich dní po nadobudnutí účinnosti tejto Zmluvy platný certifikát o zavedení systému manažérstva IT služieb, vydaný nezávislou inštitúciou, ktorým sa potvrdzuje splnenie podmienok vyplývajúcich z normy ISO 20000, príp. rovnocenné osvedčenie vydané príslušnými orgánmi členských štátov. Dodávateľ môže využiť systémy manažérstva IT služieb vyplývajúce z európskych noriem.
  2. Dodávateľ podpisom tejto Zmluvy vyhlasuje, že má odborné, personálne a materiálne predpoklady na realizáciu implementácie CES a poskytovanie služieb podľa predmetu tejto Zmluvy a zaväzuje sa ho riadne vykonať. Dodávateľ vyhlasuje a zaväzuje sa, že predmet tejto Zmluvy vykoná podľa požiadaviek Objednávateľa prostredníctvom expertov, odborných garantov a ostatných odborníkov, ktorí splnili požiadavky stanovené Objednávateľom v rámci dokumentácie z verejného obstarávania a v rámci podmienok účasti a kritérií vo verejnom obstarávaní k predmetu tejto Zmluvy s ohľadom na bod 16.1 tejto Zmluvy a prílohu 5 „Záväzné kvalitatívne úrovne expertov a odborných garantov“ (ďalej ako „Príloha 5“).
  3. Dodávateľ sa zaväzuje vykonávať implementáciu CES a poskytovať aplikačnú podporu v určených Organizáciách, a to samostatne podľa tejto Zmluvy, príp. podľa požiadaviek Objednávateľa formou spolupráce so zamestnancami Objednávateľa, DataCentra a Organizácií podľa bodu 6.3 a článku 10 tejto Zmluvy.
  4. Dodávateľ je povinný vykonať dielo a poskytovať služby v úzkej súčinnosti s Objednávateľom. Dodávateľ je pokynmi Objednávateľa pri plnení predmetu Zmluvy viazaný. Zmluvné strany súhlasia s tým, že Objednávateľ má právo, nie však povinnosť, v rozsahu svojho uváženia metodicky usmerňovať Dodávateľa v súvislosti s plnením predmetu Zmluvy a v nadväznosti na záväzky vyplývajúce Dodávateľovi z tejto Zmluvy. Objednávateľ je povinný odovzdať Dodávateľovi bez zbytočného odkladu po nadobudnutí účinnosti tejto Zmluvy všetky podklady potrebné na vykonanie predmetu tejto Zmluvy v prípade, ak ich má k dispozícii. Dodávateľ sa zaväzuje vykonať dielo a poskytnúť služby vo vlastnom mene, na vlastnú zodpovednosť a v súlade s podmienkami dohodnutými v tejto Zmluve. Týmto bodom nie je dotknutý bod 5.1 a 11.1 tejto Zmluvy týkajúci sa maximálnej doby celkového plnenia predmetu podľa tejto Zmluvy.
  5. Objednávateľ poskytne na požiadanie Dodávateľovi všetky informácie, ktoré má k dispozícii a sú potrebné na realizáciu plnení podľa tejto Zmluvy. Objednávateľ sa zároveň zaväzuje poskytnúť Dodávateľovi súčinnosť v rozsahu, ktorá je potrebná pre plnenie záväzkov Dodávateľa podľa tejto Zmluvy.
  6. Dodávateľ je povinný upozorniť Objednávateľa bez zbytočného odkladu na nevhodnú povahu pokynov daných mu Objednávateľom v prípade, ak zistil nevhodnosť pokynov pri vykonávaní predmetu tejto Zmluvy, ak mohol túto nevhodnosť zistiť pri vynaložení odbornej starostlivosti. Ak nevhodné pokyny Objednávateľa prekážajú Dodávateľovi v riadnom vykonávaní predmetu tejto Zmluvy, je Dodávateľ oprávnený po písomnom upozornení Objednávateľa prerušiť jeho vykonávanie v nevyhnutnom rozsahu do doby zmeny pokynov Objednávateľa alebo písomného oznámenia, že Objednávateľ trvá na vykonávaní predmetu tejto Zmluvy s použitím daných pokynov. Objednávateľ je povinný po doručení písomného upozornenia bezodkladne zmeniť pokyny, resp. oznámiť, či naďalej trvá na vykonávaní predmetu tejto Zmluvy s použitím daných pokynov. Dodávateľ nie je povinný postupovať podľa pokynov Objednávateľa, ak by tieto pokyny boli v rozpore s právnym poriadkom Slovenskej republiky. Ak si Dodávateľ splní povinnosť o písomnom upozornení Objednávateľa, nezodpovedá za vady dokončeného predmetu tejto Zmluvy alebo jeho časti spôsobené nevhodnými pokynmi Objednávateľa, ak Objednávateľ na ich použití pri vykonávaní predmetu tejto Zmluvy alebo jeho časti písomne trval. Ak si Dodávateľ nesplnil túto povinnosť, zodpovedá za vady predmetu tejto Zmluvy alebo jeho časti spôsobené použitím nevhodných pokynov daných mu Objednávateľom. Týmto bodom nie je dotknutý bod 5.1 a 11.1 tejto Zmluvy týkajúci sa maximálnej doby celkového plnenia predmetu tejto Zmluvy.
  7. Ak sa v priebehu plnenia tejto Zmluvy ukáže, že plnenie Dodávateľa podľa tejto Zmluvy alebo akákoľvek jeho časť je v rozpore s legislatívnymi normami, bude Dodávateľ povinný nahradiť právne chybnú časť predmetu tejto Zmluvy právne bezchybnou. Ak to nebude možné, bude povinný vrátiť už zaplatenú súvisiacu časť ceny Objednávateľovi.
  8. Dodávateľ sa zaväzuje oznámiť Objednávateľovi všetky zmeny alebo skutočnosti, ktoré majú negatívny vplyv na plnenie tejto Zmluvy, Zmluvy o poskytnutí NFP alebo dosiahnutie, príp. udržanie cieľa projektu v zmysle Zmluvy o poskytnutí NFP, alebo sa akýmkoľvek spôsobom týkajú alebo môžu týkať neplnenia povinností zmluvných strán z tejto Zmluvy, Zmluvy o poskytnutí NFP alebo nedosiahnutia, príp. neudržania cieľa projektu v zmysle Zmluvy o poskytnutí NFP, a to najmä v prípade omeškania s vykonaním diela, poskytovaním služieb a/alebo odovzdaním výstupov, a to bez zbytočného odkladu po tom, ako sa Dodávateľ dozvedel, že došlo k vzniku zmeny alebo skutočností podľa tohto bodu. Uvedená oznamovacia povinnosť sa uplatní aj v prípade, ak má Dodávateľ čo i len pochybnosť o dodržiavaní svojich záväzkov vyplývajúcich z tejto Zmluvy alebo plnenia predmetu podľa tejto Zmluvy. Týmto bodom nie je dotknutý bod 5.1 a 11.1 tejto Zmluvy týkajúci sa maximálnej doby celkového plnenia predmetu tejto Zmluvy.
  9. Akékoľvek zmeny v organizácii vykonania diela a/alebo poskytovania služieb, zrušenie alebo presun termínov jednotlivých etáp z objektívnych dôvodov na strane Objednávateľa, je Objednávateľ povinný bezodkladne oznámiť druhej zmluvnej strane. V prípade akejkoľvek potreby zmeny v organizácii vykonania diela a/alebo poskytovania služieb, zrušenie alebo presun termínov jednotlivých etáp z objektívnych dôvodov na strane Dodávateľa, Dodávateľ požiada o súhlas Objednávateľa prostredníctvom zodpovednej osoby Objednávateľa v bode 27.2 tejto Zmluvy. Takto zrušený alebo zmenený čas čiastkového plnenia sa zaväzuje Dodávateľ nahradiť v Objednávateľom dohodnutých náhradných termínoch do konca trvania tejto Zmluvy podľa bodu 5.1 a 11.1 tejto Zmluvy.
  10. Dodávateľ berie na vedomie, že Objednávateľ je zmluvne zaviazaný s Úradom podpredsedu vlády Slovenskej republiky pre investície a informatizáciu, so sídlom Štefánikova 15, 811 05 Bratislava, Slovenská republika, IČO: 503 492 87 (ďalej ako „ÚPVII“) na základe Zmluvy o partnerstve zo dňa 31. októbra 2017 za účelom realizácie projektu „Centrálny ekonomický systém“[[1]](#footnote-2) (ďalej ako „Zmluva o partnerstve“). Dodávateľ sa zaväzuje poskytnúť súčinnosť ÚPVII za účelom plnenia Zmluvy o partnerstve v prípade, ak ho o to Objednávateľ písomne požiada prostredníctvom zodpovednej osoby Objednávateľa podľa bodu 27.2 tejto Zmluvy, a to najmä z dôvodu zabezpečenia informácií potrebných k publicite CES.
  11. Objednávateľ si vyhradzuje právo zabezpečiť si nezávislú osobu, ktorá bude vykonávať tzv. Quality Assurance podľa pokynov Objednávateľa a/alebo pokynov ÚPVII (ďalej ako „QA“) a to počas celej doby účinnosti tejto Zmluvy a Zmluvy o poskytnutí NFP.
  12. Experti, odborní garanti a ostatní odborníci môžu realizovať implementáciu CES a poskytovanie služieb aplikačnej podpory u Objednávateľa, DataCentra a u tých Organizáciách, pri ktorých spĺňajú funkčnú nezávislosť od týchto Organizácií. Dodávateľ v prílohe 11 „Čestné vyhlásenie o dostatočných personálnych kapacitách a o funkčnej nezávislosti“ (ďalej ako „Príloha 11“) záväzne potvrdzuje Objednávateľovi zabezpečenie funkčnej nezávislosti od subjektov uvedených v predchádzajúcej vete tohto bodu. Tieto povinnosti sa Dodávateľ zaväzuje dodržiavať počas celého trvania zmluvného vzťahu a záväzkov z neho vyplývajúcich.
  13. Dodávateľ na žiadosť Objednávateľa poskytne úplnú súčinnosť tretím osobám, ktoré sú v zmluvnom vzťahu s Objednávateľom a s predchádzajúcim súhlasom Objednávateľa im poskytne potrebné vysvetlenie všetkých otázok spojených s plnením tejto Zmluvy.

**Článok 15. Dokumentácia odovzdávaného diela a poskytnutých služieb**

* 1. Dokumentácia odovzdávaného diela bude pozostávať z dokumentácie pre koncových používateľov (vrátane používateľských príručiek a manuálov), príručiek administrátora (správcu), technickej a prevádzkovej dokumentácie, bezpečnostného projektu podľa zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov, testovacích scenárov a z ďalšej dokumentácie potrebnej k riadnemu užívaniu a rozvoju diela, a to vrátane všetkých aktualizovaných znení jednotlivých dokumentácií podľa špecifikácie v Prílohe 1 k tejto Zmluve, príp. podľa pokynov Objednávateľa. Obsahom dokumentácie budú aj databázové modely, opis postupu vytvorenia CES zo zdrojovej formy a jeho inštaláciu, vysvetlenie obsahu jednotlivých programových modulov a ich kľúčových funkcií vo forme komentárov v zdrojových kódoch.
  2. Dodávateľ sa zaväzuje predložiť dokumentáciu potrebnú k riadnemu užívaniu CES najneskôr pred nábehom príslušnej funkčnosti CES do produktívnej prevádzky, resp. jeden kalendárny týždeň pred školením príslušnej funkčnosti CES. V prípade, ak Dodávateľ vykoná zmenu v procese, ktorá bude mať vplyv na procesné mapy predložené Objednávateľom, Dodávateľ je povinný príslušné procesné mapy aktualizovať a predložiť ich podľa bodu 15.4 tejto Zmluvy.
  3. Dokumentácia bude dodaná v slovenskom jazyku, ak nie je uvedené v Zmluve inak. Komunikačným jazykom, v ktorom bude dostupné grafické používateľské rozhranie, oznamy, správy a výstupné dokumenty v CES, je slovenský jazyk. Dodávateľ sa zaväzuje, že dokumentáciu dodá v elektronickej forme vo formáte umožňujúcom ďalšie spracovanie (Adobe Acrobat alebo inom dohodnutom formáte). Aktuálna verzia dokumentácie bude dostupná aj v CES.
  4. Počas celej doby trvania Zmluvy sa Dodávateľ zaväzuje, že pri akejkoľvek zmene CES, ktorá má vplyv na znenie už odovzdanej dokumentácie k dielu, dodá Objednávateľovi aktualizované a/alebo doplnené znenie dokumentácie podľa tohto článku Zmluvy a to v deň, kedy došlo k zmene. Dodávateľ sa ďalej zaväzuje, že najneskôr v deň, kedy došlo k zmene, aktualizuje aj používateľskú príručku v CES, ak má zmena vplyv na jej znenie.
  5. Bez ohľadu na akékoľvek ustanovenia tejto Zmluvy, príslušná dokumentácia sa považuje za riadne vykonanú až po jej akceptácii Objednávateľom. V prípade, že dokumentácia nebude Objednávateľom akceptovaná výlučne z dôvodov, za ktoré zodpovedá Objednávateľ, a súčasne budú zo strany Dodávateľa splnené všetky podmienky jej akceptácie stanovené v tejto Zmluve a jej prílohách, resp. v DŠR odsúhlaseného Objednávateľom, má sa za to, že dokumentácia bola riadne prevzatá a akceptovaná. V takomto prípade priloží Dodávateľ k príslušnej faktúre vyhlásenie o použití tohto ustanovenia.
  6. Objednávateľ je oprávnený celú dokumentáciu k dodávanému riešeniu bez obmedzení kopírovať a používať pre vlastnú potrebu, ako aj pre potreby organizácií verejnej správy.
  7. Objednávateľ má v súlade s touto Zmluvou právo na disponovanie so zdrojovým kódom a dátovým modelom aplikačného programového vybavenia, vrátane súboru s metamodelom informačného systému CES.

**Článok 16. Využitie expertov, odborných garantov** **a ostatných odborníkov a ich zmena**

* 1. Dodávateľ je povinný zabezpečiť riadne a včasné plnenie predmetu tejto Zmluvy   
     15 expertmi a odbornými garantmi, ktorí splnili požiadavky stanovené Objednávateľom v rámci podmienok účasti v zmysle ustanovenia § 34 ods. 1 písm. g) ZoVO vo verejnom obstarávaní a kritérií na vyhodnotenie ponúk k predmetu tejto Zmluvy ako i ostatnými odborníkmi, ktorí sa budú podieľať na plnení predmetu tejto Zmluvy, a to počas celej doby trvania tejto Zmluvy. Dodávateľ predloží Objednávateľovi pred podpisom zmluvy čestné vyhlásenia od všetkých expertov a odborných garantov, že budú k dispozícii po celý nevyhnutný čas potrebný na plnenie predmetu Zmluvy. Dodávateľ zodpovedá za plnenie predmetu tejto Zmluvy alebo jeho časti osobami konajúcimi v zmysle tohto bodu, ako aj za konanie subdodávateľov. Menný zoznam expertov a odborných garantov s uvedením ich pozície, vrátane kontaktných údajov (mailovej adresy, telefonického kontaktu) a menný zoznam ostatných odborníkov s uvedením pozície, vrátane kontaktných údajov (mailovej adresy, telefonického kontaktu) podľa prvej vety tohto bodu, ktorí sa budú podieľať na plnení tejto Zmluvy, sa zaväzuje Dodávateľ Objednávateľovi predložiť pred podpisom tejto Zmluvy v súlade s touto Zmluvou a jej prílohami. Dodávateľ je povinný menný zoznam expertov a odborných garantov a/alebo menný zoznam ostatných odborníkov aktualizovať, a to po schválení zmeny experta, odborného garanta a/alebo ostatného odborníka zo strany Objednávateľa podľa nasledujúceho bodu 16.2 tejto Zmluvy. Aktuálny menný zoznam expertov a odborných garantov a/alebo menný zoznam ostatných odborníkov zašle Dodávateľ zodpovednej osobe Objednávateľa uvedenej v bode 27.2 tejto Zmluvy elektronicky bezodkladne po schválení zmeny experta, odborného garanta a/alebo ostatného odborníka. Za porušenie povinností podľa prvej vety tohto bodu zaplatí Dodávateľ Objednávateľovi zmluvnú pokutu vo výške 20.000,- EUR za každé jednotlivé porušenie. Za porušenie ostatných povinností podľa tohto bodu Zmluvy zaplatí Dodávateľ Objednávateľovi zmluvnú pokutu vo výške 10.000,- EUR za každé jednotlivé porušenie.
  2. Dodávateľ sa zaväzuje preukázať odbornosť expertov, odborných garantov a ostatných odborníkov podieľajúcich sa na plnení predmetu tejto Zmluvy prostredníctvom predloženia ich životopisov. Zároveň sa Dodávateľ do toho istého času zaväzuje preukázať, že experti, odborní garanti a ostatní odborníci podieľajúci sa na plnení predmetu tejto Zmluvy nie sú počas účinnosti tejto Zmluvy v pracovnoprávnom vzťahu s Objednávateľom. Dodávateľ berie na vedomie, že povinnosti uvedené v tomto bode sú potrebné za účelom preukázania oprávnených výdavkov voči riadiacemu orgánu, resp. sprostredkovateľskému orgánu Operačného programu Integrovaná infraštruktúra pre prioritnú os 7 Informačná spoločnosť, a to najneskôr do 10 dní odo dňa nadobudnutia účinnosti tejto Zmluvy. V prípade zmeny experta, odborného garanta a/alebo ostatného odborníka, Dodávateľ doloží potrebné dokumenty podľa tohto bodu spolu so žiadosťou o písomný súhlas podľa bodu 16.6 tejto Zmluvy.
  3. Dodávateľ sa zaväzuje, že experti, odborní garanti a ostatní odborníci absolvujú minimálne dvakrát za kalendárny rok vzdelávanie, predmetom ktorého bude nadobudnutie aktuálnych znalostí v oblastiach, v rámci ktorých sa podieľajú na plnení predmetu Zmluvy. Dodávateľ je povinný predkladať Objednávateľovi na schválenie ročný plán vzdelávania, pričom bude obsahovať zoznam plánovaných vzdelávaní expertov, odborných garantov a ostatných odborníkov na obdobie nasledujúceho kalendárneho roka, a to najneskôr 10 pracovných dní pred koncom predchádzajúceho kalendárneho roka. Prvý ročný plán vzdelávania s platnosťou do konca príslušného kalendárneho roka predloží na schválenie Objednávateľovi do 10 pracovných dní od účinnosti tejto Zmluvy. Objednávateľ má právo neschváliť predložený ročný plán vzdelávania a upozorniť Dodávateľa na neúplný plán vzdelávania, resp. na nedostatočné a neprimerané vzdelávanie vzhľadom na predmet tejto Zmluvy. Do 10 pracovných dní po skončení kalendárneho roka je Dodávateľ povinný písomne preukázať Objednávateľovi absolvovanie vzdelávaní expertami, odbornými garantami a ostatnými odborníkmi za predchádzajúci kalendárny rok.
  4. Dodávateľ má povinnosť vyžiadať si vopred písomný súhlas Objednávateľa, týkajúci sa zmeny experta, odborného garanta a/alebo ostatného odborníka, ktorého používa na realizáciu plnenia podľa tejto Zmluvy. V prípade, ak niektorý z expertov, odborných garantov a/alebo ostatných odborníkov ukončí spoluprácu s Dodávateľom, v prípade úmrtia experta, odborného garanta a/alebo ostatného odborníka alebo v inom relevantnom prípade, ktorý zabraňuje expertovi, odbornému garantovi a/alebo ostatnému odborníkovi riadne vykonávať plnenie Zmluvy alebo jeho časti, je Dodávateľ povinný o tejto skutočnosti bez zbytočného odkladu písomne informovať Objednávateľa.
  5. Dodávateľ sa zaväzuje, že bude mať na realizáciu plnenia k dispozícii minimálne taký počet expertov a odborných garantov, aký bol stanovený v rámci podmienok účasti a kritérií vo verejnom obstarávaní k predmetu tejto Zmluvy. Pri zmene experta a/alebo odborného garanta musí expert a/alebo odborný garant spĺňať minimálne požiadavky stanovené verejným obstarávateľom v rámci podmienok účasti a kritérií vo verejnom obstarávaní k predmetu tejto Zmluvy (t. j. musí spĺňať podmienky účasti týkajúce sa osobného postavenia a nesmú u neho existovať dôvody na vylúčenie podľa § 40 ods. 6 písm. a) až h) a ods. 7 ZoVO, musí spĺňať podmienky účasti týkajúce sa technickej alebo odbornej spôsobilosti, aké spĺňal expert a/alebo odborný garant, ktorého má nahradiť, nesmie dôjsť ku kumulácii jedným odborníkom na viacerých funkciách expertov a/alebo odborných garantov a rovnako musí spĺňať aj kritériá, v zmysle ktorých bude spĺňať rovnaké alebo vyššie požiadavky na kvalitu príslušného experta a/alebo odborného garanta ako spĺňal expert a/alebo odborný garant, ktorého má nahradiť).
  6. Žiadosť o písomný súhlas pri zmene experta, odborného garanta a/alebo ostatného odborníka predloží Dodávateľ v písomnej forme spolu s dokladmi preukazujúcimi splnenie predmetných minimálnych požiadaviek v zmysle bodu 16.5 tejto Zmluvy na expertov a/alebo odborných garantov, a to minimálne 30 dní pred ich nástupom na výkon činností podľa tejto Zmluvy. Po kladnom písomnom stanovisku zaslanom zodpovednou osobou Objednávateľa podľa bodu 27.2 tejto Zmluvy môže príslušný expert, odborný garant a/alebo ostatný odborník začať vykonávať príslušné činnosti v rámci plnenia predmetu podľa tejto Zmluvy.

**Článok 17. Vypracovanie pracovných výkazov a pracovné stretnutia zmluvných strán**

* 1. V rámci realizácie plnenia predmetu tejto Zmluvy, sa Dodávateľ zaväzuje predkladať Objednávateľovi podrobné pracovné výkazy založené na vykazovaní činností súvisiacich s vykonaním diela v človekodňoch (ďalej ako „pracovné výkazy“) a to za každého experta, odborného garanta a ostatného odborníka Dodávateľa osobitne, ktorý sa podieľal na vykonaní diela v príslušnom mesiaci, vrátane uvedenia konkrétnych vykonávaných činností v zmysle detailného popisu krokov/aktivít uvedeného v Prílohe 1, ak Objednávateľ neurčí inak. V rámci realizácie plnenia predmetu Zmluvy sa Dodávateľ ďalej zaväzuje predkladať Objednávateľovi osobitné mesačné výkazy dodaných prác v rámci predplatených služieb, osobitné mesačné výkazy dodaných prác v rámci služieb na vyžiadanie a výkazy dodaných prác v rámci služieb realizácie zmeny založené na vykazovaní činností predstavujúcich poskytovanie služieb v človekohodinách (ďalej aj ako „výkazy aplikačnej podpory“). Predkladané pracovné výkazy a výkazy aplikačnej podpory podliehajú schvaľovaniu Objednávateľom, ktoré bude oznámené prostredníctvom zodpovednej osoby Objednávateľa podľa bodu 27.2 tejto Zmluvy.
  2. Dodávateľ je povinný do 5 pracovných dní po ukončení každého kalendárneho mesiaca počas plnenia predmetu tejto Zmluvy, písomne doručiť zodpovednej osobe Objednávateľa v zmysle bodu 27.2 tejto Zmluvy na adresu Objednávateľa uvedenú v bode 27.2 tejto Zmluvy. Predloha pracovného výkazu bude súčasťou usmernenia sprostredkovateľského orgánu, ktoré bude zverejnené na webovom sídle [www.informatizacia.sk](http://www.informatizacia.sk) (ďalej ako „Predloha pracovného výkazu“). Predlohu výkazu aplikačnej podpory predkladaného za poskytnutie služieb aplikačnej podpory Objednávateľ predloží Dodávateľovi najneskôr 1 mesiac pred začiatkom poskytovania služieb. Predkladanie mesačných výkazov dodaných prác v rámci predplatených služieb a služieb na vyžiadanie je upravené v Prílohe 9. V prípade, ak v čase účinnosti tejto Zmluvy nebude predloha zverejnená podľa druhej vety tohto bodu, Dodávateľ je povinný vyzvať Objednávateľa prostredníctvom zodpovednej osoby podľa bodu 27.2 tejto Zmluvy, aby predložil Dodávateľovi vzor pracovného výkazu, ktorý má byť používaný počas realizácie predmetu Zmluvy. Pracovný výkaz podľa predchádzajúcej vety bude obsahovať najmä identifikáciu predmetu plnenia, označenie Dodávateľa, jednoznačnú identifikáciu experta, odborného garanta, resp. ostatného odborníka a vykonávanú pozíciu, časové vymedzenie, časový rozsah prác podľa tejto Zmluvy a popis činností, ktorý je v rámci tejto Zmluvy podrobne spracovaný vzhľadom na vykonané činnosti a zrealizované výstupy. Každý pracovný výkaz bude podpísaný príslušnou osobou a zodpovednou osobou Dodávateľa v zmysle bodu 27.2 tejto Zmluvy.
  3. Potvrdenie o schválení pracovných výkazov bude Objednávateľ elektronicky zasielať Dodávateľovi. Objednávateľ je oprávnený odmietnuť potvrdiť pracovné výkazy a výkazy aplikačnej podpory najmä na základe nesprávne a/alebo neúplne vyplnených údajov, chýbajúcich náležitostí, ak by vykazovali porušenie všeobecne záväzných právnych predpisov a na základe ďalších relevantných dôvodov uvedených v príslušnom zápise alebo protokole.
  4. V prípade, ak Objednávateľ identifikuje v pracovných výkazoch nezrovnalosti týkajúce sa charakteru vykázaných činností alebo neprimeraného objemu, ktorý nebude v súlade s touto Zmluvou a jej prílohami, prípadne v súlade s podmienkami pre Operačný program Integrovaná infraštruktúra v rámci prioritnej osi 7 Informačná spoločnosť, charakteru vykázaných človekodní za jednotlivé činnosti vykonané v nadväznosti na plnenie predmetu tejto Zmluvy, písomne upovedomí o tejto skutočnosti Dodávateľa. Pokiaľ sa zmluvné strany vzájomne nedohodnú na úprave počtu človekodní, Objednávateľ tieto vykázané človekodni neschváli.
  5. Pri vypracovaní pracovných výkazov a výkazov aplikačnej podpory je Dodávateľ povinný uvádzať pravdivé informácie o počte človekohodín a človekodní skutočne odpracovaných na predmete podľa tejto Zmluvy. Dodávateľ zabezpečí vedenie presnej evidencie skutočne vykonaných človekodní a človekohodín na predmete podľa tejto Zmluvy, ako aj výstupov z vykonaného predmetu podľa tejto Zmluvy, aby bolo možné odkontrolovať vykonanú prácu na predmete podľa tejto Zmluvy. Počet človekodní a človekohodín odpracovaných na predmete podľa tejto Zmluvy musí byť v súlade so všeobecnými právnymi predpismi SR stanovujúcimi maximálny fond pracovného času a nadčasov na základe všetkých uzatvorených pracovnoprávnych vzťahov v prípade osôb, ktoré sú v pracovnoprávnom vzťahu s Dodávateľom a podieľajú sa na predmete podľa tejto Zmluvy.
  6. Za človekohodinu sa pre účely tejto Zmluvy považuje čistý čas strávený expertom, odborným garantom a ostatným odborníkom na samotnom výkone v rámci plnenia predmetu podľa tejto Zmluvy. Do času započítaného do človekohodiny, resp. človekodňa, sa nepočíta čas strávený presunom expertov, odborných garantov a ostatných odborníkov Dodávateľa na miesto a z miesta vykonávania diela a poskytovania služieb, pracovné stretnutia a komunikácia Dodávateľa s Objednávateľom s výnimkou riešiteľských stretnutí, čas strávený expertmi, odbornými garantmi a ostatnými odborníkmi vypĺňaním pracovných výkazov a mesačných výkazov, čas strávený expertmi, odbornými garantmi a ostatnými odborníkmi Dodávateľa zapracovávaním pripomienok predložených zo strany Objednávateľa k nedostatočne vykonanému dielu a poskytnutým službám, čas strávený opakovaným interným kontrolným postupom pri kontrole vykonaného diela a poskytnutých služieb u Dodávateľa, ani iné činnosti, nespĺňajúce charakter výkonu implementácie CES a poskytnutia služieb aplikačnej podpory. Osem človekohodín je považovaných pre účely tejto Zmluvy za jeden človekodeň.
  7. V rámci času plnenia predmetu Zmluvy sa budú konať, minimálne jedenkrát za mesiac vo vopred dohodnutom čase, pracovné stretnutia, príp. zasadnutia Riadiaceho výboru programu CES, na ktorých sa budú zúčastňovať zástupcovia zmluvných strán, vzťahujúce sa na vykonanie diela, pracovné stretnutia zástupcov zmluvných strán vzťahujúce sa na poskytovanie služieb podľa potreby Objednávateľa, riešiteľské stretnutia tímov zložených zo zástupcov zmluvných strán podľa potreby, ako aj ďalšie stretnutia, na ktorých bude nevyhnutná účasť zástupcu Dodávateľa. Objednávateľ sa zaväzuje, že bude informovať Dodávateľa o termíne pracovného stretnutia podľa tohto bodu prostredníctvom zodpovednej osoby podľa bodu 27.2 tejto Zmluvy minimálne 2 pracovné dni pred jeho uskutočnením. Predmetom týchto pracovných stretnutí bude najmä hodnotenie stavu plnenia predmetu podľa tejto Zmluvy alebo jeho časti, riešenie aktuálnych problémov pri plnení predmetu podľa tejto Zmluvy alebo jeho časti, plánovanie a odsúhlasovanie termínov na odovzdanie a prevzatie výstupov z realizovaných aktivít. Zo stretnutí bude Dodávateľom vypracovaný zápis zo stretnutia, ktorý bude následne elektronicky schválený kontaktnými osobami oboch zmluvných strán podľa bodu 27.3.1 tejto Zmluvy. Prílohou k zápisu zo stretnutia bude Dodávateľom vypracovaná prezenčná listina podľa bodu 7.7 tejto Zmluvy. Do 7 dní po schválení zápisu zo stretnutia zmluvnými stranami je Dodávateľ povinný doručiť písomný zápis zo stretnutia vrátane prezenčnej listiny na adresu Objednávateľa uvedenej v záhlaví tejto Zmluvy zodpovednej osobe v súlade s bodom 27.2 tejto Zmluvy. Objednávateľ sa zaväzuje, že Dodávateľovi predloží všetky interné riadiace akty, ktorých obsahom sú ustanovenia vzťahujúce sa na priebeh pracovných stretnutí a zasadnutí a z nich vyplývajúcich práv a povinností pri podpise tejto Zmluvy.
  8. Dodávateľ sa zaväzuje predkladať najneskôr dva pracovné dni pred uskutočnením pracovného stretnutia, resp. Riadiaceho výboru programu CES k vykonaniu diela podľa predchádzajúceho bodu na schválenie správu o stave vykonávania diela, identifikovaných problémoch a rizikách pri vykonávaní diela, ako aj o ďalších informáciách v súvislosti s vykonaním diela spôsobom a vo formáte stanovenom Objednávateľom. Dodávateľ sa ďalej zaväzuje predkladať najneskôr dva pracovné dni pred uskutočnením pracovného stretnutia, resp. Riadiaceho výboru programu CES k poskytovaným službám podľa predchádzajúceho bodu na schválenie správu o stave poskytovaných služieb, identifikovaných problémoch a rizikách pri poskytovaní služieb, ako aj o ďalších informáciách v súvislosti s poskytovaním služieb spôsobom a vo formáte stanovenom Objednávateľom. Dodávateľ sa zaväzuje predložiť do Objednávateľom stanovenej lehoty ďalšie informácie vzťahujúce sa na predmet plnenia podľa tejto Zmluvy, ak si tieto informácie Objednávateľ vyžiada.
  9. Zmluvné strany považujú za podstatné porušenie povinností, ak sa niektorá zo zmluvných strán odmietne bez uvedenia objektívnych dôvodov zúčastniť predmetných stretnutí, ak sa takéhoto stretnutia opakovane nezúčastní, príp. ak Dodávateľ nepredloží Objednávateľovi informácie podľa bodu 17.8 tejto Zmluvy.

**Článok 18. Platobné podmienky**

* 1. Dodávateľ vystaví faktúru ku každej jednotlivo odovzdanej časti diela v súlade s Prílohou 2, a to najskôr ku dňu potvrdenia príslušného Akceptačného protokolu k dielu, ak nie je uvedené v tejto Zmluve inak, pričom fakturačnými míľnikmi v rámci prvej etapy nábehu do produktívnej prevádzky je:
     1. analýza a spracovanie DŠR podľa bodu 4.2.2 tejto Zmluvy;
     2. príprava technologického prostredia;
     3. Release DŠR 1 – Implementácia modulov CES a integrácie na informačné systémy VS;
     4. Release DŠR 1 – Testovanie;
     5. Release DŠR 1 – Nasadenie do produkcie, školenia, dokumentácie, príprava migrácie, migrácia dát a testovanie v rámci prvej etapy podľa bodu 5.3.1 tejto Zmluvy;
     6. intenzívna podpora migrácie a prevádzky Organizácií zapojených do prvej etapy podľa bodu 5.3.1 tejto Zmluvy.

Pre fakturačné míľniky ďalších etáp podľa bodov 5.3.2 až 5.3.5 tejto Zmluvy sa uplatnia body 18.1.1 a 18.1.3 až 18.1.6 tejto Zmluvy primerane. Faktúry podľa tohto bodu 18.1 tejto Zmluvy budú vystavené v súlade s touto Zmluvou, a to na základe schválených výkonov uvedených v pracovných výkazoch za príslušnú časť diela a v súlade s článkom 8 tejto Zmluvy. Mernou jednotkou jednotlivých položiek bude 0,5 a 1 človekodeň a ich násobky. Týmto bodom nie je dotknutý bod 2.2 Prílohy 9.

* 1. Dodávateľ vystaví faktúru za poskytovanie služieb podľa bodu 10.4.1 tejto Zmluvy k poslednému dňu každého kalendárneho mesiaca po potvrdení príslušného akceptačného protokolu k službám podľa bodu 3.1 Prílohy 9, pričom bude vo výške podľa bodu 13.2.1 tejto Zmluvy za príslušný kalendárny mesiac. Týmto bodom nie je dotknutý bod 13.1 tejto Zmluvy týkajúci sa maximálnej výšky finančného objemu.
  2. Dodávateľ vystaví faktúru za poskytovanie služieb podľa bodu 10.4.2 tejto Zmluvy najskôr k poslednému dňu každého kalendárneho mesiaca po potvrdení príslušného akceptačného protokolu k službám podľa bodu 3.2 Prílohy 9, pričom bude vo výške vypočítanej na základe schválených výkonov uvedených v mesačnom výkaze dodaných prác v rámci služieb na vyžiadanie pre Objednávateľa za príslušný kalendárny mesiac a jednotkových cien podľa Prílohy 7. Mernou jednotkou jednotlivých položiek bude 0,5 a 1 človekohodiny a ich násobky. Týmto bodom nie je dotknutý bod 13.1 tejto Zmluvy týkajúci sa maximálnej výšky finančného limitu.
  3. Dodávateľ vystaví faktúru za službu realizácie zmien CES podľa požiadaviek alebo potrieb Objednávateľa v zmysle bodu 10.4.3 tejto Zmluvy najskôr po potvrdení príslušného akceptačného protokolu k službám Objednávateľom podľa bodu 3.3 Prílohy 9 vo výške vypočítanej na základe schválených výkonov uvedených vo výkazoch dodaných prác v rámci služieb realizácie zmeny pre Objednávateľa a jednotkových cien podľa Prílohy 7. Výška faktúry bude maximálne vo výške uvedenej v štúdii realizovateľnosti. Súčasťou príslušnej faktúry budú schválené výkazy aplikačnej podpory a akceptačný protokol k službám, potvrdený oprávnenými osobami Objednávateľa v zmysle tejto Zmluvy a Prílohy 9.
  4. Zmluvné strany sa dohodli, že vzhľadom k povahe predmetu diela podľa článku 4 tejto Zmluvy, lehota splatnosti faktúry vzťahujúca sa na vykonané dielo bude 60 kalendárnych dní odo dňa doručenia faktúry do sídla Objednávateľa uvedeného v záhlaví tejto Zmluvy. Lehota splatnosti však neuplynie skôr, ako sedem dní od pripísania peňažných prostriedkov z nenávratného finančného príspevku určených na úhradu faktúry na účet Objednávateľa. Lehota splatnosti faktúry vzťahujúca sa na poskytnuté služby bude 30 kalendárnych dní odo dňa doručenia faktúry do sídla Objednávateľa uvedeného v záhlaví tejto Zmluvy. Keď sa na účel zistenia, či Dodávateľ plnil riadne, uskutoční prehliadka plnenia, plynie lehota splatnosti odo dňa podpísania príslušného akceptačného protokolu k dielu, resp. k službám, ktorým Dodávateľ a Objednávateľ potvrdia, že Dodávateľ plnil riadne. Účastníci tejto Zmluvy sa v súlade s príslušnými ustanoveniami Obchodného zákonníka môžu dohodnúť aj na inej lehote splatnosti faktúry.
  5. Zmluvné strany sa dohodli, že Dodávateľ je oprávnený vystaviť faktúry podľa tejto Zmluvy v elektronickej podobe, podpísané kvalifikovaným elektronickým podpisom alebo kvalifikovanou elektrickou pečaťou, s pripojením časovej pečiatky.
  6. Vystavenú faktúru v štyroch vyhotoveniach doručí Dodávateľ do podateľne Objednávateľa do 5 pracovných dní od potvrdenia oprávnenými osobami Objednávateľa Akceptačného protokolu k dielu, resp. k službám, ktorým bola prevzatá príslušná časť diela, resp. služby. Objednávateľ nie je v omeškaní s úhradou faktúry, ak Dodávateľ nesplnil predmet podľa tejto Zmluvy riadne a včas alebo nedoručil Objednávateľovi faktúru v lehote podľa predchádzajúcej vety.
  7. Dňom uskutočnenia účtovného prípadu je deň splnenia dodávky, ktorým je v prípade tejto Zmluvy podpísanie Akceptačného protokolu k dielu, resp. k službám. Faktúra musí obsahovať v zmysle ustanovenia § 10 ods. 1 zákona č. 431/2002 Z. z. o účtovníctve v znení neskorších predpisov označenie účtovného dokladu (slovné a číselné označenie účtovného dokladu), obsah účtovného prípadu a označenie jeho účastníkov, peňažnú sumu alebo údaj o cene za mernú jednotku a vyjadrenie množstva, dátum vyhotovenia účtovného dokladu, dátum uskutočnenia účtovného prípadu, ak nie je zhodný s dátumom vyhotovenia, podpisový záznam osoby zodpovednej za účtovný prípad u Dodávateľa a podpisový záznam osoby, ktorá vyhotovila faktúru. Ďalej faktúra musí obsahovať povinné identifikačné údaje Dodávateľa a Objednávateľa (v súlade s identifikačnými údajmi uvedenými v záhlaví tejto Zmluvy), číslo Zmluvy, pod ktorým ju Objednávateľ zverejnil v Centrálnom registri zmlúv, prípadne číslo príslušnej objednávky a dostatočnú špecifikáciu predmetu podľa tejto Zmluvy a/alebo jeho časti (s podrobným rozpisom fakturovaných položiek s uvedením ich množstva a jednotkovej ceny). Dodávateľ vystaví faktúru v mene EUR. Povinnou prílohou faktúry bude podpísaný oboma zmluvnými stranami Akceptačný protokol k dielu alebo jeho časti, resp. k službám. V prípade, ak budú predmetom fakturácie aj školenia podľa článku 7 tejto Zmluvy, Dodávateľ sa zaväzuje predložiť prezenčné listiny podľa bodu 7.7 tejto Zmluvy. V prípade, ak vyhotovená faktúra nebude obsahovať všetky náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov, príp. iného všeobecne záväzného právneho predpisu upravujúceho náležitosti faktúry, je Objednávateľ povinný takto doručenú faktúru vrátiť Dodávateľovi v lehote splatnosti faktúry s uvedením zistených nedostatkov. V prípade vrátenia faktúry sa Objednávateľ s jej úhradou nedostáva do omeškania a Dodávateľ je povinný takúto faktúru opraviť. U opravenej faktúry začína plynúť nová lehota splatnosti odo dňa doručenia do sídla Objednávateľa podľa bodu 18.5 tejto Zmluvy.
  8. Fakturovanou položkou za vykonanie diela je jeden človekodeň, v prípade poskytovania služieb aplikačnej podpory bude fakturovanou jednotkou jedna človekohodina. Zmluvné strany sa dohodli, že Dodávateľ bude fakturovať a vykazovať uskutočnené výkony v celých, príp. polovičných hodnotách. V prípade položiek s nižšou hodnotou akou je polovičná hodnota fakturovanej položky, má Dodávateľ nárok na ich sčítanie a vykázanie podľa predchádzajúcej vety.
  9. Faktúra sa považuje za uhradenú dňom zúčtovania bankou Objednávateľa. Ak nastane omeškanie platby pre dôvody na strane Štátnej pokladnice, nie je Objednávateľ po túto dobu v omeškaní so zaplatením fakturovanej sumy.
  10. Objednávateľ nie je v omeškaní s úhradou faktúry, ak nedošlo k prevzatiu plnenia predmetu podľa tejto Zmluvy alebo jeho časti v súlade s podmienkami uvedenými v tejto Zmluve a jej prílohách.
  11. Zmluvné strany sa zaväzujú, že všetky finančné záväzky, vrátane zmluvných pokút, sankcií a náhrady škody si budú uhrádzať na bankové účty uvedené v záhlaví tejto Zmluvy. Akákoľvek zmena identifikačných údajov Dodávateľa alebo Objednávateľa je možná iba formou písomného dodatku k tejto Zmluve.

**Článok 19. Vady a záruka**

* 1. Dodávateľ sa zaväzuje, že bude riadne, včas a v dohodnutej kvalite vykonávať dielo a poskytovať služby podľa tejto Zmluvy a jej príloh, ako aj podľa príslušných objednávok. Dodávateľ sa zaväzuje, že dielo spočívajúce v implementácii CES a služby spočívajúce v aplikačnej podpore a rozvoji CES budú poskytované riadne, včas a s odbornou starostlivosťou a že zabezpečí všetko primerané úsilie na to, aby za podmienok stanovených v tejto Zmluve mal CES požadovanú kvalitu a dohodnutú funkcionalitu.
  2. Dodávateľ zodpovedá za vady spôsobené:
* zavinením Dodávateľa, pričom Dodávateľ je povinný preukázať, že vadu nezavinil,
* skutočnosťou, že plnenie predmetu podľa tejto Zmluvy bolo poskytnuté odlišne od dohodnutých zmluvných podmienok,
* skutočnosťou, že nedodal predmet plnenia riadne a včas v zmysle podmienok dohodnutých v tejto Zmluve, jej prílohách a príslušných objednávkach.
  1. V prípade, že vada bola spôsobená okolnosťami uvedenými v predchádzajúcom bode, Dodávateľ odstráni vadu na svoje náklady, a to bez zbytočného odkladu a s minimalizovaním ohrozenia implementácie a prevádzky CES.
  2. Za vady diela sa považuje najmä oneskorené, neúplné, nedostatočné, rozporné, nekvalitné, právne vadné a od špecifikácie diela a služieb odlišné plnenie poskytnuté Dodávateľom Objednávateľovi, v dôsledku ktorého CES nemá požadovanú funkcionalitu. Za vadu sa považuje aj nedostatočná dokumentácia, resp. nezrozumiteľné a nevyužiteľné komentáre zdrojových kódov pre odborne spôsobilé osoby (napr. pri ďalšom rozvoji CES Objednávateľom). Dodávateľ zodpovedá za vady, ktoré má plnenie predmetu podľa tejto Zmluvy, resp. jeho časť v okamihu jeho prevzatia, resp. jej časti, a to aj v prípade skrytej vady, keď sa vada stane zjavnou (Objednávateľ ju objaví) až po tomto okamihu v záručnej dobe podľa tejto Zmluvy.
  3. V súvislosti s plnením predmetu podľa tejto Zmluvy a jej príloh, ako aj podľa príslušných objednávok, Dodávateľ zodpovedá Objednávateľovi za to, že CES bude mať vlastnosti, dostupnosť a funkcionalitu tak, ako bola implementovaná podľa požiadaviek upravených v tejto Zmluve a podľa požiadaviek Objednávateľa a zodpovedá tiež za to, že v priebehu úprav a ich následnej implementácii nebude narušená, resp. obmedzená práca so systémom CES.
  4. V prípade, ak dôjde v dôsledku vady preukázateľne zavinenej Dodávateľom k odstávke systému CES pri realizácii predmetu tejto Zmluvy, alebo prerušeniu funkcií systému CES potrebných pre riadne fungovanie s inými systémami Objednávateľa, DataCentra a Organizácií, Dodávateľ je povinný túto vadu odstrániť v priebehu 24 hodín (resp. 8 hodín, pokiaľ dôjde k odstávke systému CES počas prvých desiatich dní kalendárneho mesiaca z dôvodu úhrady miezd) od okamihu jej písomného (vrátane e-mailu na adresu oznámenú Dodávateľom do 3 dní odo dňa účinnosti tejto Zmluvy) oznámenia Objednávateľom, okrem prípadu, ak vada preukázateľne objektívne nie je odstrániteľná v tejto lehote, pričom v takom prípade Dodávateľ oznámi Objednávateľovi lehotu, v ktorej vadu odstráni. Ak Objednávateľovi, DataCentru, resp. Organizáciám vznikne v tejto súvislosti škoda, je Dodávateľ povinný ju nahradiť.
  5. Počas trvania tejto Zmluvy je Objednávateľ oprávnený vykonať zmeny do systému CES bez straty záruky zmenou ovplyvnenej časti systému len v prípade, že o zamýšľaných zmenách, ich rozsahu a charaktere Dodávateľa vopred písomne upozornil a Dodávateľ im udelil písomný súhlas s vykonaním takýchto zmien. Písomné vyjadrenie k Objednávateľom požadovanej zmene je Dodávateľ povinný bez zbytočného odkladu doručiť na adresu Objednávateľa. Nedodržanie doručenia vyjadrenia Dodávateľa bez zbytočného odkladu Objednávateľovi bude Objednávateľ považovať za udelenie súhlasu s vykonaním požadovanej zmeny.
  6. Objednávateľ je oprávnený počas trvania tejto Zmluvy vykonať zmeny do systému CES bez súhlasu Dodávateľa pod stratou záruky zo strany Dodávateľa, pričom Objednávateľ je povinný Dodávateľa o tejto skutočnosti písomne upovedomiť. Toto právo sa vzťahuje aj na zmeny vykonané treťou osobou v prospech Objednávateľa.
  7. Objednávateľ je povinný prípadné vady bez zbytočného odkladu oznámiť Dodávateľovi a v rámci svojich možností a znalostí vadu dostatočne písomne špecifikovať aj s uvedením primeranej lehoty, v ktorej žiada vadu odstrániť a oznámiť ich na adresu Dodávateľa. K reklamácii je oprávnená len zodpovedná osoba Objednávateľa podľa bodu 27.2 tejto Zmluvy, príp. iná osoba poverená Objednávateľom.
  8. Dodávateľ je povinný začať s prácami na odstránení vady na svoje náklady, a to bez zbytočného odkladu a s minimalizovaním ohrozenia prevádzky CES v priemernej dobe riešenia termínoch podľa bodu 5.4.1 Prílohy 1.
  9. Na vykonané dielo vytvorené v rámci implementácie poskytuje Dodávateľ záruku v trvaní tridsaťšesť mesiacov odo dňa riadneho obojstranného podpísania Akceptačného protokolu k dielu ako celku.
  10. Na vykonané dielo vytvorené v rámci rozvoja poskytuje Dodávateľ záruku v trvaní dvadsaťštyri mesiacov odo dňa riadneho obojstranného podpísania akceptačného protokolu k službám. Pre vylúčenie pochybností zmluvné strany uvádzajú, že dielom sa rozumie každé čiastkové dielo zhotovené a dodané Dodávateľom Objednávateľovi, pričom každé takéto dielo sa považuje za zhotovené dňom podpisu Akceptačného protokolu k dielu, resp. k službám v zmysle tejto Zmluvy. Záruka plynie pre každé čiastkové dielo v zmysle predchádzajúcej vety samostatne.
  11. V prípade, ak dôjde počas záručnej doby v dôsledku vady spôsobenej zrealizovaním implementácie a rozšírenia systému prostredníctvom jednotlivých realizovaných implementačných a zmenových požiadaviek a preukázateľne zavinenej Dodávateľom, k oneskorenému spusteniu CES do produktívnej prevádzky a/alebo odstávke produktívneho systému CES, alebo prerušeniu jeho funkcií alebo prerušeniu funkcií potrebných pre riadne fungovanie s inými systémami Objednávateľa, DataCentra, resp. Organizácií, je Dodávateľ povinný túto vadu odstrániť na vlastné náklady v priebehu 24 hodín (resp. 8 hodín, pokiaľ dôjde k odstávke systému CES počas prvých desiatich dní kalendárneho mesiaca z dôvodu úhrady miezd) od okamihu jej oznámenia zo strany Objednávateľa, okrem prípadu, ak vada preukázateľne objektívne nie je odstrániteľná v tejto lehote, pričom v takom prípade Dodávateľ oznámi Objednávateľovi lehotu, v ktorej vadu odstráni.
  12. Dodávateľ nenesie zodpovednosť za akúkoľvek Objednávateľom neautorizovanú zmenu diela vykonanú Objednávateľom alebo treťou osobou poverenou Objednávateľmi.

**Článok 20. Právne vzťahy**

* 1. Právne vzťahy medzi Objednávateľom na strane jednej a Dodávateľom na strane druhej tejto Zmluvy sa riadia podmienkami a dojednaniami pre Operačný program Integrovaná infraštruktúra v rámci prioritnej osi 7 Informačná spoločnosť pre programové obdobie 2014 – 2020, podmienkami a dojednaniami Zmluvy o poskytnutí NFP, Zmluvou o partnerstve, podmienkami a dojednaniami tejto Zmluvy, podmienkami vyhláseného verejného obstarávania, ako aj príslušnými ustanoveniami Obchodného zákonníka a ostatnou platnou legislatívou vzťahujúcou sa k predmetu tejto Zmluvy.

20.2 Ak podľa Zmluvy udeľuje Objednávateľ súhlas týkajúci sa Dodávateľa alebo predmetu plnenia podľa tejto Zmluvy, zmluvné strany sa výslovne dohodli, že na udelenie takéhoto súhlasu nemá Dodávateľ právny nárok, ak právne predpisy Slovenskej republiky alebo právne akty Európskej únie neustanovujú inak.

20.3 Neoddeliteľnou súčasťou tejto Zmluvy sú nasledujúce Prílohy, ktorých ustanovenia sa použijú v rozsahu neodporujúcom ustanoveniam uvedeným v tejto hlavnej časti tejto Zmluvy:

1. Príloha 1 – Opis predmetu Zmluvy;
2. Príloha 2 – Harmonogram implementácie CES;
3. Príloha 3 – Ocenenie implementácie CES – Cena podľa funkcionality;
4. Príloha 4 – Ocenenie implementácie CES – Cena podľa jednotkových sadzieb odborníkov a počtu človekodní;
5. Príloha 5 – Záväzné kvalitatívne úrovne expertov a odborných garantov;
6. Príloha 6 – Záväzná minimálna funkcionalita diela a spôsob jej pokrytia;
7. Príloha 7 – Jednotkové sadzby a počty človekodní odborníkov pri poskytovaní služieb na vyžiadanie a realizácie zmien;
8. Príloha 8 – Vzory formulárov viažucich sa k službám realizácie zmien podľa bodu 10.4.3 tejto Zmluvy;
9. Príloha 9 – Preberacie a akceptačné podmienky plnenia podľa tejto Zmluvy;;
10. Príloha 10 - Zoznam subdodávateľov v zmysle bodu 22.2 tejto Zmluvy;
11. Príloha 11 - Čestné vyhlásenie o dostatočných personálnych kapacitách a o funkčnej nezávislosti;
12. Príloha 12 - Prístup tretích strán v rámci Objednávateľa;
13. Príloha 13 – Všeobecné obchodné podmienky Dodávateľa; pričom ustanovenia tejto Zmluvy majú prednosť pred všeobecnými obchodnými podmienkami.

**Článok 21. Vyhlásenia Dodávateľa**

21.1 Ku dňu uzavretia tejto Zmluvy Dodávateľ samostatne vyhlasuje a ručí Objednávateľovi, že:

(a) je osobou oprávnenou uzavrieť túto Zmluvu, uplatňovať svoje práva a plniť svoje záväzky vyplývajúce z tejto Zmluvy;

(b) nie je osobou:

* 1. na majetok, ktorej bol vyhlásený konkurz, alebo povolená reštrukturalizácia;
  2. na majetok, ktorej prebieha výkon súdneho rozhodnutia; alebo
  3. ktorej majetok je predmetom takého súdneho konania, exekučného konania, arbitráže, či správneho konania, ktorej výsledok by mohol podstatne ovplyvniť schopnosť Dodávateľa plniť záväzky na základe tejto Zmluvy;

(c) uzavretie a plnenie tejto Zmluvy zo strany Dodávateľa nie je a nebude v rozpore:

* 1. so žiadnym zákonom alebo iným právnym predpisom platným pre Dodávateľa;
  2. s Konštitučnými dokumentmi a inými vnútornými dokumentmi Dodávateľa;
  3. so žiadnou dohodou, dojednaním alebo iným dokumentom záväzným pre Dodávateľa.

**Článok 22. Využitie subdodávateľov a register partnerov verejného sektora**

22.1 Dodávateľ sa zaväzuje, že ak bude pri plnení predmetu podľa tejto Zmluvy spolupracovať s tretími osobami, bude postupovať v súlade s ustanovením § 41 ZoVO a s pravidlami pre zmenu subdodávateľa uvedenými v tomto článku Zmluvy.

22.2 V prípade, že má Dodávateľ v čase uzavretia tejto Zmluvy uzavretú subdodávateľskú zmluvu/zmluvy so subdodávateľom/subdodávateľmi, ktorí sa budú podieľať na vykonávaní predmetu tejto Zmluvy, je povinný pri podpise tejto Zmluvy písomne uviesť v prílohe 10 „Zoznam subdodávateľov v zmysle bodu 22.1 tejto Zmluvy“ (ďalej ako „Príloha 10“) údaje o subdodávateľovi/subdodávateľoch v rozsahu podľa ustanovenia § 41 ods. 3 ZoVO: (i) meno a priezvisko alebo obchodné meno, resp. názov, (ii) adresa pobytu alebo sídlo, (iii) IČO alebo dátum narodenia, ak nebolo pridelené IČO, (iv) podiel plnenia zo zmluvy v % vyjadrení a predmet subdodávok, ako aj údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia. Využitím subdodávateľa nie je dotknutá zodpovednosť Dodávateľa za plnenie podľa tejto Zmluvy v súlade s ustanovením § 41 ods. 8 ZoVO a Dodávateľ je povinný odovzdávať Objednávateľovi plnenia sám, na svoju zodpovednosť, v dohodnutom čase a v dohodnutej kvalite.

22.3 Dodávateľ je povinný písomne oznámiť zodpovednej osobe Objednávateľa podľa bodu 27.2 tejto Zmluvy akúkoľvek zmenu údajov o subdodávateľovi najneskôr 5 pracovných dní po tom, ako sa o zmene dozvedel.

22.4 Dodávateľ je oprávnený zmeniť a/alebo doplniť subdodávateľa počas trvania Zmluvy. Dodávateľ je povinný Objednávateľovi najneskôr 5 pracovných dní pred dňom, v ktorom subdodávateľ začne plniť predmet Zmluvy, ak táto Zmluva neustanovuje inak, predložiť písomné oznámenie o zmene a/alebo doplnení subdodávateľa, ktoré bude obsahovať údaje o navrhovanom subdodávateľovi v rozsahu podľa bodu 22.2 tejto Zmluvy.

22.5 Dodávateľ zaplatí Objednávateľovi zmluvnú pokutu vo výške 15 % zo súhrnnej výšky celkovej ceny vrátane DPH podľa tejto Zmluvy uvedenej v bodoch 8.2 a 13.1 tejto Zmluvy (ďalej ako „Celková cena Zmluvy“), ak porušil alebo riadne a úplne nevykonal povinnosť uvedenú v bode 22.3 a 22.4 tejto Zmluvy.

22.6 V prípade zmeny alebo nahradenia expertov, odborných garantov a ostatných odborníkov, ktorí sú v postavení subdodávateľa/subdodávateľov Dodávateľa, platia obdobné pravidlá vrátane lehoty uvedenej v bode 16.6 tejto Zmluvy ako pre zmenu expertov, odborných garantov a ostatných odborníkov z vlastných interných kapacít Dodávateľa v zmysle článku 16 tejto Zmluvy.

22.7 V prípade, ak je nahradzovaný subdodávateľ držiteľom akéhokoľvek oprávnenia na výkon činnosti, certifikátu alebo iného dokladu požadovaného Objednávateľom vo verejnom obstarávaní, je Dodávateľ povinný súčasne s písomným oznámením podľa bodu 22.4 tejto Zmluvy predložiť dotknuté oprávnenie alebo certifikát alebo iný doklad, ktorého držiteľom je navrhovaný subdodávateľ.

22.8 V prípade, ak nahradzovaný subdodávateľ preukázal v dotknutom verejnom obstarávaní podmienky účasti za uchádzača, je Dodávateľ povinný predložiť k písomnej žiadosti o zmenu subdodávateľa aj doklady na preukázanie dotknutej podmienky účasti.

22.9 Dodávateľ, jeho subdodávatelia v zmysle ustanovenia § 2 ods. 5 písm. e) ZoVO a subdodávatelia podľa ustanovenia § 2 ods. 1 písm. a) siedmy bod zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej spoločne ako „subdodávatelia“), musia byť zapísaní do registra partnerov verejného sektora, a to počas celej doby trvania tejto Zmluvy. U subdodávateľov táto povinnosť platí len vtedy, ak subdodávatelia majú povinnosť byť zapísaní v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej ako „zákon č. 315/2016 Z. z.“). Porušenie tejto povinnosti sa považuje za podstatné porušenie tejto Zmluvy a je dôvodom, ktorý oprávňuje Objednávateľa na odstúpenie od tejto Zmluvy.

* 1. Dodávateľ je povinný zabezpečiť, aby subdodávatelia, ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle zákona č. 315/2016 Z. z.
  2. Dodávateľ zodpovedá za správnosť a úplnosť údajov zapísaných v registri partnerov verejného sektora, identifikáciu konečného užívateľa výhod a overovanie identifikácie konečného užívateľa výhod v zmysle ustanovenia § 11 zákona č. 315/2016 Z. z. Kým nie je v registri konečných užívateľov výhod zapísané overenie identifikácie konečného užívateľa výhod v súvislosti s plnením tejto Zmluvy, Objednávateľ nie je povinný plniť zo Zmluvy a nedostane sa pritom do omeškania.
  3. Dôvodom na odstúpenie od tejto Zmluvy je právoplatné rozhodnutie o pokute z dôvodov podľa ustanovenia § 13 ods. 2, výmaz z registra partnerov verejného sektora podľa ustanovenia § 12, ako aj akékoľvek porušenie povinností ustanovených zákonom č. 315/2016 Z. z. Právo odstúpiť od tejto Zmluvy vzniká Objednávateľovi aj vtedy, ak Dodávateľ je viac ako 30 dní v omeškaní so splnením povinností podľa ustanovenia § 10 ods. 2 tretej vety zákona č. 315/2016 Z. z. Kým Dodávateľ nesplní svoje povinnosti podľa zákona č. 315/2016 Z. z., Objednávateľ nie je povinný plniť z tejto Zmluvy a nedostane sa pritom do omeškania.
  4. Objednávateľ si výslovne vyhradzuje právo písomne s uvedením dôvodov odmietnuť kedykoľvek a akéhokoľvek subdodávateľa Dodávateľa, ak tento subdodávateľ nevykonáva preukázanú (príslušnú) časť predmetu tejto Zmluvy v rovnakej kvalite ako Dodávateľ bez toho, že by mal Dodávateľ nárok na akúkoľvek kompenzáciu alebo náhradu. Dodávateľ je v takomto prípade povinný okamžite vykonať všetky potrebné úkony na to, aby zabezpečil riadne plnenie predmetu podľa tejto Zmluvy.
  5. Dodávateľ sa zaväzuje zabezpečiť, aby každý subdodávateľ, ktorý sa bude podieľať na plnení predmetu podľa tejto Zmluvy bol v súlade s bodom 16.1 tejto Zmluvy odborne spôsobilý, ako aj funkčne nezávislý od Objednávateľa, DataCentra a Organizácií v súlade s bodom 14.12 tejto Zmluvy v rámci plnenia predmetu Zmluvy. Za porušenie povinnosti funkčnej nezávislosti subdodávateľa, vrátane pokuty podľa bodu 24.11 tejto Zmluvy, zodpovedá Dodávateľ v plnom rozsahu.
  6. Dodávateľ sa zaväzuje, že len po dohode s Objednávateľom oboznámi subdodávateľov so všetkými ustanoveniami tejto Zmluvy a zodpovedá Objednávateľovi za to, že činnosti vykonávané subdodávateľmi budú vykonané v súlade s touto Zmluvou. Zároveň zodpovedá za to, že nebude subdodávateľmi porušený zákon č. 18/2018 Z. z. o ochrane osobných údajov a o zmene a doplnení niektorých zákonov (ďalej len „Zákon o ochrane osobných údajov“). V prípade, že Dodávateľ poverí plnením časti predmetu tejto Zmluvy inú osobu, zodpovedá za jej plnenie spôsobom, akoby jej plnenie vykonal sám. Predmetným ustanovením nesmú byť dotknuté práva vyplývajúce zo zákona č. 185/2015 Z. z. Autorský zákon v znení neskorších predpisov (ďalej len „AZ“).

**Článok 23. Poistenie a zodpovednosť za škodu**

23.1 Dodávateľ je povinný mať uzatvorenú poistnú zmluvu na poistenie zodpovednosti za škodu pri vykonávaní jeho podnikateľskej činnosti s minimálnou poistnou sumou s plnením do výšky Celkovej ceny podľa tejto Zmluvy a zaväzuje sa, že bude udržiavať takéto poistenie v platnosti počas celej doby platnosti a účinnosti tejto Zmluvy a počas doby trvania záruky za jednotlivé plnenia predmetu tejto Zmluvy a riadne odovzdané a prevzaté výstupy v zmysle článku 19 tejto Zmluvy. Dodávateľ preukáže uzavretie poistnej zmluvy do 10 dní odo dňa nadobudnutia účinnosti tejto Zmluvy a potom vždy k prvému dňu nasledujúceho poistného obdobia, a to počas trvania povinnosti udržiavať poistenie zodpovednosti za škodu podľa predchádzajúcej vety.

23.2 Dodávateľ zodpovedá za prípadné škody, ktoré vzniknú Objednávateľovi v súvislosti s plnením predmetu tejto Zmluvy, v plnom rozsahu. Ustanovením akéhokoľvek zástupcu oprávneného konať za Dodávateľa nie je dotknutá zodpovednosť Dodávateľa. Dodávateľ môže menovať len jedného zástupcu, ktorým môže byť fyzická alebo právnická osoba. Zodpovednosti za škodu sa zbaví, iba ak preukáže okolnosti vylučujúce zodpovednosť v zmysle ustanovenia § 374 Obchodného zákonníka.

23.3 Dodávateľ má nárok na náhradu škody spôsobenej omeškaním Objednávateľa so splnením peňažného záväzku len v rozsahu, v akom táto škoda nie je krytá úrokmi z omeškania alebo paušálnou náhradou nákladov spojených s uplatnením pohľadávky alebo ich súčtom.

**Článok 24. Náhrada škody a zmluvné pokuty**

24.1 Dodávateľ

* 1. je zodpovedný za škodu vzniknutú v súvislosti s vykonávaním diela a/alebo poskytovaním služieb v súlade s touto Zmluvou, a to v súlade s príslušnými právnymi predpismi.
  2. V prípade, že Dodávateľ nedodrží požadované termíny vykonávania diela podľa bodu 5.2 a 5.3 tejto Zmluvy a podľa bodu 4 Prílohy 1 a plnenia služieb realizácie zmien v zmysle bodu 5.3 Prílohy 1 s preukázateľným zavinením na strane Dodávateľa, je Objednávateľ oprávnený v danom mesiaci si uplatniť pokutu vo výške 5 % z hodnoty (ceny) príslušnej časti plnenia, s ktorou je Dodávateľ v omeškaní, a to za každý aj začatý deň omeškania.
  3. V prípade, ak Dodávateľ nedodrží povinnosti vyplývajúce z bodu 6.2 a 12.11 tejto Zmluvy súvisiace s riadnym odovzdaním zdrojových kódov, je Objednávateľ oprávnený si uplatniť pokutu vo výške 25 % z hodnoty (ceny) príslušnej časti plnenia diela a/alebo poskytovania služieb vzťahujúce sa k zdrojovým kódom.
  4. V prípade nedodržania migrácie Organizácií vymedzených v súlade s bodom 3.8 a 6.3 tejto Zmluvy a Prílohou 1, je Objednávateľ oprávnený si uplatniť pokutu vo výške 30 % z hodnoty (ceny) príslušnej časti plnenia diela vzťahujúceho sa k predmetným Organizáciám.
  5. V prípade riadneho a úplného nepredloženia dokumentácie v súlade s článkom 15 tejto Zmluvy a Prílohou 1 je Objednávateľ oprávnený si uplatniť pokutu vo výške 5 % z hodnoty (ceny) príslušnej časti plnenia diela vzťahujúceho sa k dokumentácii. Úprava zmluvných sankcií týkajúcich sa zdrojových kódov je v bode 24.3 tejto Zmluvy.
  6. V prípade neodstránenia vady v písomne dohodnutom termíne v súlade s bodom 2.3 Prílohy 9, Objednávateľ má nárok vyžadovať od Dodávateľa úhradu zmluvnej pokuty vo výške 10.000,- EUR za každý aj začatý deň omeškania s odstránením vady, a to za každé odstránenie vady osobitne.
  7. Objednávateľ má nárok vyžadovať od Dodávateľa úhradu zmluvnej pokuty vo výške 10.000,- EUR za každý aj začatý deň omeškania s poskytnutím služby na produkčnom prostredí v rámci doby vyriešenia v zmysle požadovaných SLA na služby aplikačnej podpory uvedených v bode 5.4 Prílohy 1.
  8. Ak Dodávateľ poruší pri vykonaní diela a/alebo poskytovaní služieb svojím konaním pri nakladaní s dôvernými údajmi alebo osobnými údajmi všeobecne záväzné právne predpisy uvedené v článku 31 tejto Zmluvy, má Objednávateľ právo si uplatniť voči Dodávateľovi zmluvnú pokutu vo výške 200 000,- EUR za každé takéto porušenie.
  9. Ak Dodávateľ nedodrží pri vykonaní diela a/alebo poskytovaní služieb bezpečnostné požiadavky bezpečnostnej politiky Objednávateľa a platnej a účinnej bezpečnostnej legislatívy, a to najmä podľa bodu 2.1 písm. g) Prílohy 12, má Objednávateľ právo si uplatniť voči Dodávateľovi zmluvnú pokutu vo výške 50 000,- EUR za každé takéto porušenie.
  10. Dodávateľ je povinný zaplatiť zmluvnú pokutu vo výške 50 000 EUR v prípade porušenia povinnosti Dodávateľa predložiť Objednávateľovi platné poistenie zodpovednosti za škodu podľa bodu 23.1 Zmluvy, a to za každé porušenie osobitne.
  11. Dodávateľ je povinný zaplatiť zmluvnú pokutu vo výške 50 000 EUR v prípade nedodržania funkčnej nezávislosti podľa bodu 14.12 a bodu 22.14 Zmluvy.
  12. Dodávateľ je povinný zaplatiť zmluvnú pokutu vo výške 10 % z hodnoty príslušného čiastkového plnenia (príslušnej aktivity, resp. etapy) uvedenej v Prílohe 2 v prípade porušenia povinnosti zabezpečiť riadne poskytovanie predmetu Zmluvy príslušnými expertami a odbornými garantmi uvedenými v bode 6.3 Zmluvy.
  13. Uplatnením zmluvnej pokuty nie je dotknuté právo Objednávateľa na náhradu škody, ktorá mu tým vznikne. Zmluvnú pokutu je Dodávateľ povinný zaplatiť v lehote splatnosti 20 dní odo dňa doručenia písomnej výzvy Objednávateľa na zaplatenie zmluvnej pokuty. Objednávateľ berie na vedomie, že nárok Objednávateľa na zaplatenie zmluvnej pokuty vzniká momentom porušenia zmluvnej povinnosti Dodávateľa.
  14. V prípade omeškania Objednávateľa so splnením peňažného záväzku alebo jeho časti, je Objednávateľ v súlade s ustanovením § 369a) Obchodného zákonníka v znení zákona č. 9/2013 Z. z. povinný platiť z nezaplatenej sumy úrok z omeškania v sadzbe podľa Nariadenia vlády SR č. 21/2013 Z. z., ktorým sa vykonávajú niektoré ustanovenia Obchodného zákonníka v znení neskorších právnych predpisov, ak o jeho poskytnutie Dodávateľ písomne požiada. Lehota splatnosti je v tomto prípade 30 dní odo dňa doručenia písomnej výzvy Objednávateľovi.
  15. Objednávateľ nemešká s úhradou faktúry, ak nedošlo k riadnemu podpísaniu Preberacieho, resp. Akceptačného protokolu Objednávateľom z dôvodov na strane Dodávateľa, alebo ak Dodávateľ nedoručil Objednávateľovi faktúru v lehote podľa bodu 18.7 Zmluvy.
  16. Žiadna zo zmluvných strán nebude v omeškaní a úrok z omeškania jej neprináleží, ak je omeškanie spôsobené okolnosťami vylučujúcimi zodpovednosť, alebo ak omeškanie vzniklo úplne alebo čiastočne okolnosťami na strane oprávnenej zmluvnej strany alebo inak mimo kontrolu povinnej strany, a to aj v prípade, že taká okolnosť nastala v čase, kedy bola povinná zmluvná strana už v omeškaní.

**Článok 25. Informačná povinnosť a bezpečnosť**

* 1. Dodávateľ sa zaväzuje, že bude Objednávateľa informovať o všetkých závažných skutočnostiach a zmenách, ktoré môžu mať vplyv na schopnosť ktorejkoľvek zmluvnej strany plniť svoje záväzky. Ide najmä o zmeny v spoločnosti, akými sú napr. zmena obchodného sídla alebo štatutárnych zástupcov spoločnosti, prevod/prechod väčšiny vlastníckych podielov v dôsledku zlúčenia, splynutia, rozdelenia alebo nadobudnutia obchodných podielov treťou osobou, rozhodnutie o zrušení spoločnosti alebo o predaji podniku alebo časti podniku, zánik alebo odňatie poverenia na výkon podnikateľskej činnosti a pod. Ak Dodávateľ poruší povinnosť informovať o vyššie uvedených zmenách Objednávateľa, nesie zodpovednosť za všetky škody, ktoré vzniknú Objednávateľovi v dôsledku neinformovanosti.
  2. Dodávateľ sa zaručuje, že expertov, odborných garantov a ostatných odborníkov, ktorí sa budú podieľať na plnení predmetu Zmluvy vrátane poverených zamestnancov, ako aj zamestnancov svojho subdodávateľa, ktorí budú na pracovisku Objednávateľa pracovať na plnení predmetu Zmluvy, poučí o nutnosti ich pohybu v priestoroch Objednávateľa len v sprievode povereného zamestnanca Objednávateľa, v zmysle Smernice o prístupe tretích strán na Ministerstve financií Slovenskej republiky a v zmysle prílohy 12 „Prístup tretích strán v rámci Objednávateľa“ (ďalej len „Príloha 12“). Objednávateľ oboznámi Dodávateľa s obsahom smernice uvedenej v predchádzajúcej vete preukázateľným spôsobom ihneď po nadobudnutí účinnosti tejto Zmluvy. V prípade prístupu tretích osôb v rámci plnenia predmetu Zmluvy u DataCentra a Organizácií sa Príloha 12 vzťahuje primerane, pokiaľ Dodávateľ nebude oboznámený s internými predpismi DataCentra, resp. Organizácie upravujúcimi bezpečnosť a prístup tretích strán.
  3. Obe zmluvné strany sa zaväzujú neposkytovať žiadnym spôsobom tretím osobám alebo inak neprezentovať informácie a skutočnosti neverejného alebo dôverného charakteru o druhej zmluvnej strane, ktoré získajú v priebehu plnenia tejto Zmluvy. V prípade nedodržania tohto ustanovenia má poškodená strana právo na úhradu preukázateľne vzniknutej škody a zodpovedná strana – pri splnení zákonných podmienok, vyplývajúcich zo všeobecne záväzných právnych predpisov – má povinnosť túto škodu uhradiť.
  4. Zmluvné strany sa zaväzujú, že budú dodržiavať informačnú bezpečnosť, najmä v súlade s podmienkami tejto Zmluvy, Prílohy 12 a s pravidlami stanovenými v predpisoch informačnej bezpečnosti Objednávateľa, DataCentra a Organizácií, najmä Bezpečnostnej politiky Objednávateľa, ktoré budú Dodávateľovi protokolárne predložené najneskôr pri podpise tejto Zmluvy, a za ktorých dodržiavanie Dodávateľ zodpovedá, vrátane škody, ktorá vznikne porušením jeho povinností z nich vyplývajúcich.
  5. Dodávateľ sa ďalej zaväzuje, že:
  6. pred začatím činností podľa tejto Zmluvy a pred pridelením prístupových práv potrebných na výkon týchto činností oznámi Objednávateľovi personálne obsadenie svojho tímu, ktorý bude plniť predmet tejto Zmluvy,
  7. bude bezodkladne informovať Objednávateľa o všetkých personálnych zmenách vo svojom tíme, ktorý sa bude podieľať na plnení predmetu tejto Zmluvy,
  8. bude bezodkladne písomne informovať Objednávateľa o všetkých zmenách týkajúcich sa identifikačných údajov Dodávateľa a to najmä o tých, ktoré sú uvedené v záhlaví tejto Zmluvy,
  9. oboznámi svojich zamestnancov, resp. tretie osoby, prostredníctvom ktorých plní predmet tejto Zmluvy pre Objednávateľa s bezpečnostnými požiadavkami  uvedenými v tejto Zmluve,
  10. oboznámi svojich zamestnancov, resp. tretie osoby, prostredníctvom ktorých vykoná dielo a poskytne služby a následne zabezpečí od týchto pracovníkov dodržiavanie:

povinnosti ochrany údajov a záväzku mlčanlivosti o údajoch, s ktorými prišli počas výkonu prác na predmete Zmluvy pre Objednávateľa do styku, a to v rozsahu vyplývajúcom z platných právnych predpisov,

povinnosti zachovávať mlčanlivosť o osobných údajoch, s ktorými počas práce na predmete podľa tejto Zmluvy pre Objednávateľa prišli do styku, ako aj zákaz ich využitia pre osobnú potrebu, zverejnenia, poskytnutia a sprístupnenia, s výnimkou orgánov činných v trestnom konaní a vo vzťahu k Úradu na ochranu osobných údajov Slovenskej republiky pri plnení jeho úloh,

povinnosti rešpektovať autorské práva k materiálom poskytnutým Objednávateľom, DataCentrom a Organizáciami,

povinnosti vrátiť Objednávateľovi, DataCentru a Organizáciám všetky poskytnuté materiály a údaje vrátane elektronických a zlikvidovať všetky ich kópie, ak to nebude zmluvne dohodnuté inak,

povinnosti poskytnúť potrebnú súčinnosť audítorovi vykonávajúcemu audit dochádzkového systému, ak tento súvisí s výkonom prác vyplývajúcich z tejto Zmluvy.

**Článok 26. Povinnosť Dodávateľa pri výkone auditu/kontroly/overovania**

* 1. Dodávateľ berie na vedomie, že finančné prostriedky Objednávateľa určené na zaplatenie celkovej ceny diela podľa bodu 8.2 tejto Zmluvy sú finančné prostriedky z Európskeho fondu regionálneho rozvoja (Operačný program Integrovaná infraštruktúra v rámci operačnej osi 7 Informačná spoločnosť pre programové obdobie 2014 – 2020) a finančné prostriedky Objednávateľa určené na zaplatenie celkovej ceny služieb podľa bodu 13.1 tejto Zmluvy sú finančné prostriedky zo štátneho rozpočtu Slovenskej republiky. Dodávateľ berie na vedomie, že podpisom tejto Zmluvy sa stáva súčasťou Systému riadenia európskych štrukturálnych a investičných fondov a Systému finančného riadenia. Dodávateľ zároveň berie na vedomie, že na použitie prostriedkov, kontrolu použitia týchto prostriedkov a vymáhanie ich neoprávneného použitia alebo zadržania sa vzťahuje režim upravený v osobitných predpisoch, napr. zákon č. 357/2015 Z. z. o finančnej kontrole a o audite a o zmene a doplnení niektorých zákonov v znení neskorších právnych predpisov (ďalej ako „zákon č. 357/2015 Z. z.“), zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších právnych predpisov, zákon č. 440/2000 Z. z. o správach finančnej kontroly v znení neskorších právnych predpisov, zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších právnych predpisov a v zmysle ďalších príslušných právnych predpisov Slovenskej republiky a právnych aktov Európskej únie.
  2. Zmluvné strany sa dohodli a súhlasia, že všetky zmeny v Systéme riadenia európskych štrukturálnych a investičných fondov, Systéme finančného riadenia alebo v právnych dokumentoch vydaných oprávnenými osobami, z ktorých pre Dodávateľa vyplývajú práva a povinnosti v súvislosti s plnením podľa tejto Zmluvy a Zmluvy o poskytnutí NFP, ak boli tieto dokumenty zverejnené, sú pre Dodávateľa záväzné dňom ich zverejnenia.
  3. Okrem povinností uvedených v tejto Zmluve je Dodávateľ povinný strpieť výkon kontroly/auditu/overovania oprávnenými osobami súvisiaceho s vykonaným dielom a poskytnutými službami a poskytnúť im všetku potrebnú súčinnosť, a to kedykoľvek počas platnosti a účinnosti tejto Zmluvy, ako aj do termínov stanovených pre Objednávateľa v zmluvných vzťahoch s príslušnými orgánmi zapojenými do implementácie fondov Európskej únie, v rámci ktorých si Objednávateľ nárokuje financovanie výdavkov uhradených Dodávateľovi, ktoré vznikli s plnením podľa tejto Zmluvy.
  4. Dodávateľ sa zaväzuje umožniť výkon finančnej kontroly/auditu/overovania príslušnými oprávnenými osobami uvedenými v nasledujúcom bode a vytvoriť podmienky pre jej výkon v zmysle príslušných právnych predpisov Slovenskej republiky a právnych aktov Európskej únie a ako kontrolovaný subjekt pri výkone kontroly riadne plniť povinnosti, ktoré mu vyplývajú z uvedených predpisov a to počas platnosti a účinnosti tejto Zmluvy, počas platnosti a účinnosti Zmluvy o poskytnutí NFP a to až do 31.12.2029. Uvedená doba sa predĺži v prípade, ak nastanú skutočnosti uvedené v článku 90 Nariadenia Rady (ES) č. 1083/2006 (alebo o obdobné ustanovenie v nariadení Európskeho parlamentu a Rady, ktorým sa zruší nariadenie 1083/2006 pre programové obdobie 2014 – 2020) alebo článku 32 Vykonávacieho Nariadenia Komisie (EÚ) č. 908/2014 o čas trvania týchto skutočností. Dodávateľ sa zaväzuje podrobiť sa aj výkonu kontroly poverenými zamestnancami Objednávateľa. Poverení zamestnanci Objednávateľa vykonávajúci kontrolu majú počas celého programového obdobia Operačného programu Integrovaná infraštruktúra prístup ku všetkým obchodným dokumentom Dodávateľa súvisiacich s výdavkami a plnením povinností podľa tejto Zmluvy.
  5. Oprávnenými osobami sú najmä:
     + - 1. zástupcovia Objednávateľa a nimi poverené osoby
         2. zástupcovia príslušného riadiaceho orgánu a sprostredkovateľského orgánu, prípadne iných relevantných orgánov a nimi poverené osoby,
         3. Najvyšší kontrolný úrad SR, Úrad vládneho auditu, OLAF, Certifikačný orgán a nimi poverené osoby,
         4. orgán auditu, jeho spolupracujúce orgány a nimi poverené osoby,
         5. splnomocnení zástupcovia Európskej Komisie a Európskeho dvora audítorov,
         6. orgán zabezpečujúci ochranu finančných záujmov EÚ,
         7. osoby prizvané alebo poverené orgánmi uvedenými v písm. a) až f) v súlade s príslušnými právnymi predpismi Slovenskej republiky a Európskej únie.
  6. Dodávateľ berie na vedomie, že riadiaci orgán a sprostredkovateľský orgán operačného programu Integrovaná infraštruktúra prioritná os 7 Informačná spoločnosť pre programové obdobie 2014 – 2020 (ďalej len „sprostredkovateľský orgán“) je pri vykonávaní administratívnej finančnej kontroly v nevyhnutnom rozsahu oprávnený od Objednávateľa alebo od osoby, ktorá je vo vzťahu k finančnej operácii alebo jej časti dodávateľom výkonov, prác alebo služieb alebo akejkoľvek inej osoby, ktorá má informácie, doklady alebo iné podklady, ktoré sú potrebné pre výkon finančnej kontroly, ak ich poskytnutiu nebráni osobitný predpis (ďalej aj „tretia osoba“):

vyžadovať a odoberať, v určenej lehote originály alebo úradne osvedčené kópie dokladov, písomností, záznamy dát na pamäťových médiách prostriedkov výpočtovej techniky, ich výpisov, výstupov, vyjadrenia, informácie, dokumenty a iné podklady súvisiace s administratívnou finančnou kontrolou alebo finančnou kontrolou na mieste;

vyžadovať od tretej osoby súčinnosť v rozsahu oprávnení podľa zákona č. 357/2015 Z. z.;

osoby poverené na výkon kontroly sú oprávnené v nevyhnutnom rozsahu za podmienok ustanovených v osobitných predpisoch okrem oprávnení uvedených v predchádzajúcich písmenách vstupovať do objektu, zariadenia, prevádzky, dopravného prostriedku, na pozemok tretej osoby, alebo vstupovať do obydlia, ak sa používa aj na podnikanie alebo na vykonávanie inej hospodárskej činnosti;

oboznámiť sa pri začatí finančnej kontroly na mieste s bezpečnostnými predpismi, ktoré sa vzťahujú na priestory, v ktorých sa vykonáva finančná kontrola na mieste.

* 1. Sprostredkovateľ je pri vykonávaní administratívnej finančnej kontroly podľa zákona č. 357/2015 Z. z. povinný potvrdiť tretej osobe odobratie poskytnutých originálov alebo úradne osvedčených kópií dokladov, písomností, záznamov dát na pamäťových médiách prostriedkov výpočtovej techniky, ich výpisov, výstupov, vyjadrení, informácií, dokumentov a iných podkladov súvisiacich s administratívnou finančnou kontrolou alebo finančnou kontrolou na mieste a zabezpečiť ich riadnu ochranu pred stratou, zničením, poškodením a zneužitím (uvedené potvrdenie sa vydáva, ak sprostredkovateľský orgán žiada o poskytnutie podkladov nad rámec definovaný Zmluvou o poskytnutí NFP); tieto veci sprostredkovateľský orgán vráti bezodkladne tomu, od koho sa vyžiadali, ak nie sú potrebné na konanie podľa zákona č. 301/2005 Z. z. Trestný poriadok v znení neskorších predpisov, alebo na iné konanie podľa osobitných predpisov. Dodávateľ je povinný zabezpečiť prítomnosť oprávnených osôb zo strany Dodávateľa počas vykonávania kontroly u Dodávateľa.
  2. Okrem povinností uvedených v tejto Zmluve je Dodávateľ povinný poskytnúť Objednávateľovi primeranú súčinnosť na plnenie predmetu tejto Zmluvy a to najmä pri:

a) schvaľovaní programu;

b) schvaľovaní predbežnej správy;

c) zabezpečení prístupu k aktuálnym postupom a metodickým usmerneniam Objednávateľa;

d) zabezpečení prístupu do informačných systémov CEDIS a ITMS v zmysle povinností vyplývajúcich z platných postupov;

e) plnení záväzkov vyplývajúcich zo Zmluvy o poskytnutí NFP a podmienok pre Operačný program Integrovná infraštruktúra v rámci prioritnej osi 7 Informačná spoločnosť v rámci programového obdobia 2014 - 2020;

f) zabezpečení procesu ukončenia EŠIF v rámci programového obdobia 2014 - 2020.

26.9 Vykonaním kontroly oprávnenej osoby podľa bodu 26.4 písm. a) Zmluvy o poskytnutí NFP nie je dotknuté právo riadiaceho orgánu alebo iného oprávneného orgánu na vykonanie novej kontroly/vládneho auditu, a to počas celej doby účinnosti Zmluvy o poskytnutí NFP.

26.10 Účastníci tejto Zmluvy sa zaväzujú, že počas vykonávania diela a poskytovania služieb vyplývajúcich z tejto Zmluvy budú navzájom spolupracovať a vyvinú maximálne úsilie a súčinnosť, aby bol predmet tejto Zmluvy zrealizovaný v súlade s touto Zmluvou. Dodávateľ je povinný zabezpečiť prijatie nápravných opatrení a definovanie termínov na odstránenie zistených nedostatkov.

26.11 Dodávateľ sa zaväzuje postupovať pri plnení predmetu tejto Zmluvy s odbornou starostlivosťou a dodať predmet Zmluvy podľa svojich najlepších schopností a v súlade s podmienkami uvedenými v Zmluve.

26.12 Dodávateľ sa zaväzuje dodržiavať bezpečnostné požiadavky v súlade s bodom 3.7 písm. j) tejto Zmluvy podľa  osobitného predpisu[[2]](#footnote-3)[[3]](#footnote-4), pričom umožní Objednávateľovi vykonať audit bezpečnosti informačného systému CES na overenie miery dodržiavania bezpečnostných požiadaviek relevantných právnych predpisov a tejto Zmluvy. Dodávateľ prijme opatrenia na zabezpečenie nápravy zistení z auditu bezpečnosti informačných systémov.

26.13 V nadväznosti na vyššie uvedené v bode 26.10 tejto Zmluvy sa Dodávateľ zaväzuje sledovať a dodržiavať všetky zmeny prijímané orgánmi Európskej únie a orgánmi verejnej správy a realizovať ad hoc konzultácie s Objednávateľom a bez zbytočného odkladu upozorniť Objednávateľa na dôležité skutočnosti vzťahujúce sa na predmet plnenia tejto Zmluvy.

26.14 Dodávateľ berie na vedomie, že Objednávateľ je povinný pred podpisom tejto Zmluvy predložiť dokumentáciu z verejného obstarávania na kontrolu riadiacemu orgánu a/alebo sprostredkovateľskému orgánu pre Operačný program Integrovaná infraštruktúra v rámci prioritnej osi 7 Informačná spoločnosť pre programové obdobie 2014 – 2020 a následne na základe vyzvania uvedeného riadiaceho orgánu a/alebo sprostredkovateľského orgánu podať Úradu pre verejné obstarávanie podnet na výkon kontroly ním zadávanej zákazky podľa ustanovenia § 169 ods. 2 ZoVO.

**Článok 27. Vzájomná komunikácia strán**

27.1 Zmluvné strany sa zaväzujú, že vzájomná komunikácia a plnenie predmetu tejto Zmluvy bude prebiehať v slovenskom jazyku. Dodávateľ sa zaväzuje, že experti, odborní garanti a ostatní odborníci budú ovládať slovenský jazyk na takej úrovni, aby Dodávateľ riadne poskytoval plnenie v súlade s podmienkami uvedenými v tejto Zmluve. S poukázaním na príslušné články tejto Zmluvy, ktoré upravujú otázky vzájomnej komunikácie medzi zmluvnými stranami, akékoľvek oznámenia, žiadosti, upomienky, výzvy alebo iné informácie, ktoré majú byť vykonané v súlade s touto Zmluvou, musia mať písomnú formu, ak nie je dohodnuté inak. Takéto zásielky vo forme oznámenia, žiadosti, upomienky, výzvy alebo iné informácie budú považované za riadne doručené druhej strane, ak budú prijaté zmluvnou stranou, ktorej boli adresované na kontaktné adresy Objednávateľa a Dodávateľa  podľa bodu 27.2 tejto Zmluvy. Za deň doručenia zásielky zmluvnej strane, ktorej bola adresovaná sa považuje takisto deň,

* 1. v ktorom táto zmluvná strana ju odoprela prijať,
  2. ktorým márne uplynula odberná lehota pre jej vyzdvihnutie si na pošte alebo
  3. v ktorý bola na nej zamestnancom pošty vyznačená poznámka, že “adresát sa odsťahoval”, “adresát je neznámy” alebo iná poznámka, ktorá podľa poštového poriadku znamená nedoručiteľnosť zásielky.

27.2 Kontaktné adresy pre komunikáciu a mená zodpovedných osôb sú:

(a) v prípade Objednávateľa: **projektový vedúci** národného projektu „Centrálny ekonomický systém“

Adresa: Štefanovičova 5, P.O.BOX 82, 817 82 Bratislava 15

Tel: +421 2 5958 XXXX

Fax: +421 2 5958 XXXX

E-mail: xxxxx.xxxxxxxx@mfsr.sk

(b) v prípade Dodávateľa – projektový manažér: XXXXXX

Adresa: XXXXXX

Tel: XXXXXX

Fax: XXXXXX

E-mail: xxxxx.xxxxxxxx@xxxxx.xx

* 1. Dodávateľ a Objednávateľ sa zaväzujú navzájom si oznámiť:
     1. oprávnené osoby pre potreby plnenia predmetu tejto Zmluvy a príslušných objednávok (v texte Zmluvy ako „kontaktné osoby“). Mená, funkcie a kontaktné údaje oprávnených osôb si zmluvné strany oznámia písomne do 10 pracovných dní od začiatku účinnosti tejto Zmluvy.
     2. akékoľvek zmeny v obsadení rolí listom, najneskôr do 10 pracovných dní od kedy takáto zmena nastane.
  2. Dodávateľ je povinný informovať elektronicky kontaktné osoby Objednávateľa v závislosti od agendy podľa bodu 27.3.1 tejto Zmluvy o termíne, predmete a mieste konania každého školenia, stretnutia, príp. konzultácie, ktorých sa zúčastnia experti, odborní garanti a/alebo ostatní odborníci v sídle Objednávateľa, DataCentra, resp. Organizácií a to najneskôr 1 pracovný deň v prípade, ak sa uskutočnia v Bratislave a 3 pracovné dni v prípade, ak sa uskutočnia mimo Bratislavy. V prípade, ak Dodávateľ nesplní povinnosť uvedenú v prvej vete, nemá nárok na vykázanie tejto činnosti v pracovných výkazoch, resp. vo výkazoch aplikačnej podpory. Objednávateľ si vyhradzuje právo nezúčastňovať sa všetkých školení, stretnutí, resp. konzultácií.
  3. V prípade, ak niektorá zo zodpovedných osôb uvedených v bode 27.2 tejto Zmluvy, resp. osôb podľa bodu 27.3.1 tejto Zmluvy nemôže trvalo, resp. dočasne komunikovať s druhou zmluvnou stranou podľa tejto Zmluvy, môže poveriť inú osobu, o čom musí druhú zmluvnú stranu bezodkladne upovedomiť písomne.
  4. Akákoľvek písomnosť doručovaná v súvislosti s touto Zmluvou sa považuje za doručenú druhej zmluvnej strane v prípade doručovania prostredníctvom:
     1. faxu, okamihom vytlačenia potvrdenia o odoslaní faxovej správy z faxu použitého odosielateľom, ktoré potvrdí doručenie zasielanej písomnosti na číslo faxu príjemcu počas obvyklého pracovného času adresáta; alebo
     2. elektronickej pošty (e-mail) dňom, kedy zmluvná strana, ktorá prijala e-mail od odosielajúcej zmluvnej strany, potvrdila jeho prijatie odoslaním potvrdzujúceho e-mailu odosielajúcej zmluvnej strane. Prijímajúca zmluvná strana je povinná doručiť odosielajúcej zmluvnej strane potvrdenie o prijatí e-mailu do 2 pracovných dní, inak sa bude takýto email považovať za doručený. Pre potreby doručovania prostredníctvom elektronickej pošty (e–mail) sa použije adresa zmluvnej strany uvedená v záhlaví príslušnej zmluvnej strany, pokiaľ príslušná zmluvná strana neurčí inak.
  5. Ak sa zmluvné strany tejto Zmluvy vzájomne dohodnú, môžu sa informácie, ktoré nezakladajú vznik, zmenu alebo zánik tejto Zmluvy, uvedené v bode 27.2 tejto Zmluvy, týkajúce sa vzájomnej komunikácie, považovať za doručené druhej zmluvnej strane aj po ich zaslaní elektronicky na e-mailové adresy uvedené v bode 27.2 tejto Zmluvy, prípadne na iné adresy dohodnuté zodpovednými osobami v zmysle bodu 27.3 tejto Zmluvy; v takom prípade sa považujú za doručené, ak prijímajúca strana zašle potvrdenie o ich prijatí odosielajúcej strane. Tieto informácie si strany zašlú formou šifrovania dát, pokiaľ o to ktorákoľvek zmluvná strana požiada. Akákoľvek písomnosť týkajúca sa platnosti alebo účinnosti tejto Zmluvy, jej zániku či zmeny musí byť napísaná v slovenskom jazyku a doručovaná druhej strane výhradne poštou ako doporučená zásielka, kuriérom alebo osobne na jej hore uvedenú alebo dodatočne písomne oznámenú adresu.
  6. Zmluvné strany sa zaväzujú bezodkladne oznámiť druhému účastníkovi akúkoľvek zmenu svojich kontaktných údajov uvedených v tejto Zmluve pre budúce doručovanie.
  7. Pokiaľ v tejto Zmluve nie je dohodnuté inak, doručením písomností sa rozumie prijatie zásielky zmluvnou stranou, ktorej bola adresovaná.

**Článok 28. Ukončenie zmluvného vzťahu**

* 1. Zmluva sa uzatvára na dobu podľa bodu 34.1 tejto Zmluvy odo dňa nadobudnutia jej účinnosti.
  2. Zmluvné strany môžu túto Zmluvu písomne ukončiť dohodou, odstúpením, prípadne vypovedaním Zmluvy Objednávateľom v zmysle ďalších bodov tohto článku Zmluvy.
  3. Písomné odstúpenie od Zmluvy a uplatnenie výpovede je potrebné písomne doručiť druhému účastníkovi tejto Zmluvy na adresu uvedenú v záhlaví tejto Zmluvy.
  4. Zmluvné strany sa dohodli, že v prípade podstatného porušenia tejto Zmluvy majú právo od tejto Zmluvy odstúpiť. Odstúpením od tejto Zmluvy zanikajú všetky práva a povinnosti zmluvných strán z tejto Zmluvy. Odstúpenie od Zmluvy sa nedotýka nároku oprávnenej zmluvnej strany na náhradu škody, vzniknutej porušením tejto Zmluvy povinnou zmluvnou stranou a/alebo na zaplatenie zmluvnej pokuty. Odstúpenie od Zmluvy je účinné dňom doručenia písomného oznámenia o odstúpení od Zmluvy druhej zmluvnej strane, alebo iným dňom nasledujúcim po jej doručení, ktorý je uvedený v oznámení o odstúpení.
  5. Zmluvné strany sa dohodli, že za podstatné porušenie tejto Zmluvy budú považovať najmä:

1. ak Dodávateľ nezačne s plnením tejto Zmluvy podľa bodu 5.1 tejto Zmluvy, a to ani v náhradnej lehote uvedenej v písomnej výzve Objednávateľa,
2. omeškania Dodávateľa s dodaním plnenia alebo čiastkového plnenia, pokiaľ bolo dohodnuté, a to o viac ako 1 kaledárny mesiac,
3. neodstránenie vád poskytnutého plnenia ani v dodatočnej lehote,
4. neodstránenie skrytých vád zistených po odovzdaní zmluvného plnenia v primeranej lehote stanovenej Objednávateľom,
5. nedodržanie termínov podľa bodu 5.2 a 5.3 tejto Zmluvy,
6. nepredloženie platných certifikátov o zavedení systému manažérstva podľa bodu 14.1 tejto Zmluvy,
7. riadne neodovzdanie dokumentácie podľa článku 15 tejto Zmluvy,
8. nedodržanie počtu Organizácií počas migrácií CES a/alebo počas poskytovania služieb podľa bodu 6.3 a 14.3 tejto Zmluvy a Prílohy 1,
9. neodovzdanie zdrojových kódov podľa bodu 6.2 a 12.11 tejto Zmluvy,
10. opakovaná a dostatočne objektívne neodôvodnená neúčasť zástupcov zmluvných strán na pracovných stretnutiach a na zasadnutiach Riadiaceho výboru programu CES organizovaných v zmysle bodu 17.7 tejto Zmluvy,
11. opakované a dostatočne objektívne neodôvodnené predkladanie informácií o stave vykonávania diela, resp. poskytovaných služieb v zmysle bodu 17.8 tejto Zmluvy,
12. nedodržanie funkčnej nezávislosti podľa bodu 14.12 a bodu 22.14 tejto Zmluvy,
13. nedodržanie povinnosti Dodávateľa zabezpečiť na plnenie tejto Zmluvy minimálny počet odborne spôsobilých expertov, odborných garantov a ostatných odborníkov spĺňajúcich požiadavky v súlade s dokumentáciou z verejného obstarávania v rámci predmetu tejto Zmluvy,
14. nedodržanie povinnosti Dodávateľa udržiavať poistenie zodpovednosti za škodu v platnosti podľa bodu 23.1 tejto Zmluvy,
15. nedodržanie povinnosti mlčanlivosti Dodávateľa podľa bodu 31.6 tejto Zmluvy;
16. porušenie oznamovacej povinnosti Dodávateľa podľa bodu 22.3 a 22.4 tejto Zmluvy,
17. nedodržanie povinnosti Dodávateľa ukončiť spoluprácu so subdodávateľom podľa bodu 22.13 tejto Zmluvy,
18. nepreukázanie uzatvorenia poistnej zmluvy podľa bodu 23.1 tejto Zmluvy,
19. nedodržanie povinností Dodávateľa pri výkone auditu/kontroly/overovania podľa článku 26 tejto Zmluvy,
20. porušenie autorského práva v zmysle článku 32 tejto Zmluvy,
21. porušenie povinnosti Dodávateľa poskytovať riadne a včas služby aplikačnej podpory a realizácie aplikačných zmien podľa bodu 10.2 tejto Zmluvy,
22. nesplnenie povinnosti vyplývajúcej z tejto Zmluvy a/alebo objednávky ani v primeranej náhradnej lehote na to určenej druhou zmluvnou stranou, v ktorej po uplynutí dohodnutého termínu na také plnenie bola druhou zmluvnou stranou k tomu písomne vyzvaná,
23. opakované porušenie záväzkov zmluvných strán vyplývajúcich z tejto Zmluvy.
    1. Opakované nedodržanie záväzku vykonávania diela a/alebo poskytnutia služby v dobe vyriešenia/dodania náhradného riešenia, uvedené v bode 28.5 písm. w) tejto Zmluvy z viny Dodávateľa, budú považovať zmluvné strany za podstatné porušenie zmluvného vzťahu v zmysle ustanovenia § 345 ods. 2 Obchodného zákonníka. Riadne poskytnuté a prevzaté plnenia do doby odstúpenia od tejto Zmluvy, si Objednávateľ a Dodávateľ ponechajú. Pri odstúpení od tejto Zmluvy sa zmluvné strany budú riadiť príslušnými ustanoveniami Obchodného zákonníka.
    2. Objednávateľ môže od tejto Zmluvy odstúpiť aj v prípade predčasného ukončenia Zmluvy o poskytnutí NFP v zmysle príslušných ustanovení Všeobecných zmluvných podmienok, ktoré sú súčasťou Zmluvy o poskytnutí NFP.
    3. Zmluvu je možné vypovedať zo strany Objednávateľa len s uvedením výpovedného dôvodu s trojmesačnou výpovednou lehotou. Zmluvné strany sa dohodli, že výpovedná lehota začína plynúť od prvého dňa nasledujúceho kalendárneho mesiaca, v ktorom bola výpoveď doručená druhej zmluvnej strane tejto Zmluvy.
    4. Objednávateľ je oprávnený túto Zmluvu vypovedať ako celok len v prípade porušenia tejto Zmluvy Dodávateľom. Porušením tejto Zmluvy sa pre tento prípad rozumie, ak Dodávateľ je v omeškaní (i) s vykonaním diela alebo jeho časti o viac ako 90 dní (ii) a/alebo poskytovaním služieb o viac ako 15 dní alebo (iii) nevykonáva dielo a/alebo neposkytuje služby riadne alebo (iv) neodstránil vady diela alebo jeho časti v stanovenej lehote.
    5. V prípade ukončenia zmluvného vzťahu medzi stranami tejto Zmluvy sa zmluvné strany dohodli, že si ponechajú vzájomne poskytnuté plnenia (vrátane práv vyplývajúcich z článku 32 tejto Zmluvy), ktoré v súlade s touto Zmluvou oprávnene prijali od druhej zmluvnej strany, pokiaľ sa účastníci nedohodnú inak. Pri odstúpení od Zmluvy nemá žiadna zo zmluvných strán nárok na odstupné. Práva Objednávateľa nadobudnuté v zmysle článku 32 tejto Zmluvy ostávajú Objednávateľovi zachované.
    6. V prípade, ak Objednávateľ v dôsledku skrytých vád podľa bodu 2.11 Prílohy 9 odstúpi od tejto Zmluvy, Dodávateľ sa zaväzuje vrátiť Objednávateľovi všetky plnenia súvisiace s predmetom Zmluvy a/alebo jeho časťou, v rámci plnenia ktorého boli skryté vady zistené.

**Článok 29. Súhlas so sprístupnením informácií**

* 1. Zmluvné strany berú na vedomie a súhlasia, že podmienky uzatvorenia tejto Zmluvy bude Objednávateľ povinný v zákonom stanovených medziach sprístupniť alebo zverejniť v súlade s podmienkami zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších právnych predpisov (ďalej len „Zákon o slobode informácií“).
  2. Dodávateľ berie na vedomie povinnosť Objednávateľa na zverejnenie tejto Zmluvy vrátane všetkých jej príloh a prípadných budúcich dodatkov v plnom rozsahu, ako aj všetkých súvisiacich objednávok a faktúr, a svojim podpisom dáva súhlas na ich zverejnenie.

**Článok 30. Zmeny Zmluvy a oddeliteľnosť jej ustanovení**

* 1. Prípadné zmeny, úpravy a doplnenia tejto Zmluvy môžu byť vykonané iba na základe písomnej dohody oboch zmluvných strán vo forme jej dodatkov, podpísaných oprávnenými zástupcami oboch zmluvných strán a len v prípadoch, ak takéto zmeny nebudú v rozpore so všeobecne záväznými právnymi predpismi. Zmluvné strany berú na vedomie, že na prípadné zmeny, úpravy a doplnenia tejto Zmluvy vzťahujúce sa na vykonanie diela je potrebné schválenie riadiacim orgánom, resp. sprostredkovateľským orgánom operačného programu Integrovaná infraštruktúra pre prioritnú os 7 Informačná spoločnosť. Na schválenie zmeny podľa predchádzajúcej vety, ani na uzatvorenie dodatku k tejto Zmluve bez predchádzajúceho schválenia zmeny, úpravy a doplnenia, ktoré je obsiahnuté v predmetnom dodatku, nemajú zmluvné strany právny nárok.
  2. V prípade, ak sa ktorékoľvek ustanovenie tejto Zmluvy stane nezákonným, neplatným alebo nevymáhateľným v ktorejkoľvek jurisdikcii, toto neovplyvňuje zákonnosť, platnosť alebo vymáhateľnosť ostatných ustanovení tejto Zmluvy v príslušnej jurisdikcii alebo zákonnosť, platnosť a vymáhateľnosť ustanovení tejto Zmluvy v ktorejkoľvek inej jurisdikcii.
  3. Práva z tejto Zmluvy nie sú prevoditeľné bez predchádzajúceho písomného súhlasu obidvoch zmluvných strán, ak nie je uvedené v tejto Zmluve inak. Dodávateľ bude oprávnený postúpiť neuhradené pohľadávky len s predchádzajúcim písomným súhlasom Objednávateľa.

Článok 31. Mlčanlivosť

* 1. Zmluvné strany sa pri nakladaní s dôvernými údajmi zaväzujú postupovať v súlade s príslušnými ustanoveniami nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (ďalej len „Všeobecné nariadenie o ochrane údajov), zákona č. 18/2018 Z. z. o ochrane osobných údajov a o zmene a doplnení niektorých zákonov (ďalej len „ZoOU“), zákona č. 540/2001 Z. z. o štátnej štatistike v znení neskorších právnych predpisov, príslušným medzinárodne platným nariadením Komisie (ES) č. 1000/2007 z 29. augusta 2007, ktorým sa mení a dopĺňa nariadenie (ES) č. 831/2002, ktorým sa vykonáva nariadenie Rady (ES) č. 322/97 o štatistike Spoločenstva so zreteľom na prístup k dôverným údajom na výskumné účely a ďalšími všeobecne záväznými právnymi predpismi SR a právnymi aktmi EÚ, ktoré budú platné a účinné počas trvania tejto Zmluvy.
  2. Dodávateľ sa zaväzuje zachovať mlčanlivosť o všetkých informáciách, ktoré sa dozvedel počas doby trvania zmluvy, pokiaľ ho Objednávateľ v konkrétnom prípade tejto povinnosti písomne nezbaví, alebo predmetné informácie nie sú verejne známe, alebo pokiaľ ich poskytnutie vyplýva v konkrétnom prípade zo všeobecne záväzných právnych predpisov. Táto povinnosť bude platiť aj pre subdodávateľov zmluvnej strany. V rozsahu zaisťujúcom možnosť splnenia takej povinnosti Dodávateľ uzatvorí s každým subdodávateľom dohodu o mlčanlivosti, pokiaľ obdobný záväzok nevyplýva pre takého subdodávateľa zo ZoOU.
  3. Záväzok mlčanlivosti a ochrana údajov, ktoré podliehajú zákonu č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov (ďalej len „zákon o ochrane utajovaných skutočností“) sa riadi týmto zákonom aj po ukončení platnosti a účinnosti tejto Zmluvy. Záväzok mlčanlivosti a ochrana údajov môže podliehať ďalšími všeobecne záväznými právnymi predpismi Slovenskej republiky, resp. právnymi aktmi Európskej únie. Pre prípad, že informácie poskytnuté pri plnení tejto Zmluvy takým právnym predpisom podliehajú, zaväzujú sa zmluvné strany také právne predpisy dodržiavať.
  4. Dodávateľ sa zaväzuje chrániť pred vyzradením informácií, ktoré sú jasne a písomne označené ako dôverné. Táto povinnosť trvá aj po ukončení tejto Zmluvy. Za informáciu podliehajúcu ustanoveniam tohto článku nebude považovaná taká informácia, ktorá je už známa, alebo je verejne dostupná, či bola vyvinutá, alebo zákonne získaná od tretej strany bez obmedzenia s jej nakladaním v zmysle tejto Zmluvy, alebo je ju Objednávateľ povinný sprístupniť alebo zverejniť podľa Zákona o slobode informácií, pričom v takom prípade sa zaväzuje chrániť dôverné informácie a obchodné tajomstvo Dodávateľa v súlade s platnou legislatívou Slovenskej republiky.
  5. Dodávateľ sa zaväzuje zaobchádzať s informáciami poskytnutými Objednávateľom, DataCentrom a/alebo Organizáciami ako s dôvernými údajmi. Dôvernými údajmi pre účely tejto Zmluvy sú všetky skutočnosti napĺňajúce znaky obchodného tajomstva podľa ustanovenia § 17 Obchodného zákonníka a osobné údaje dočasne uchovávané v rámci jednotlivých databáz (ďalej len „dôverné informácie“).
  6. Zmluvné strany súhlasia s tým, že po uzavretí tejto Zmluvy nebudú bez súhlasu druhej zmluvnej strany alebo s výnimkou prípadov vyžadovaných zákonom, či ktorýmkoľvek správnym alebo regulačným úradom, používať, poskytovať alebo zverejňovať žiadne informácie týkajúce sa ich vzájomných vzťahov žiadnej tretej strane inej ako jej audítorom, poradcom, materskej spoločnosti, alebo spoločnosti, ktorá je materskou alebo dcérskou spoločnosťou ich materskej spoločnosti, a že budú dodržiavať mlčanlivosť o všetkých technických, záväzkových a iných informáciách získaných v budúcnosti od druhej zmluvnej strany alebo poskytnutých druhou zmluvnou stranou, vrátane akýchkoľvek informácií o predmete podnikania alebo o iných záležitostiach druhej zmluvnej strany. Zmluvné strany vynaložia maximálne úsilie na to, aby zabránili zverejneniu alebo prezradeniu akýchkoľvek dôverných informácií o týchto záležitostiach. Po skončení platnosti a účinnosti tejto Zmluvy je Dodávateľ povinný všetky dôverné informácie, ich kópie, resp. záznamy získané na nosičoch dát, či iných médiách bez odkladu vrátiť Objednávateľovi, resp. DataCentru a/alebo Organizáciám alebo ich zničiť. Dodávateľ si v žiadnom prípade nemôže tieto informácie ponechať alebo ich používať mimo rámec výkonu činností podľa tejto Zmluvy. Táto povinnosť i povinnosť mlčanlivosti trvá i po skončení platnosti a účinnosti tejto Zmluvy. V prípade porušenia týchto povinností, s výnimkou prípadov, ak právny poriadok ukladá zmluvnej strane povinnosť poskytnúť tieto informácie orgánom štátu, je zmluvná strana, ktorá porušila povinnosť mlčanlivosti, povinná nahradiť druhej zmluvnej strane škodu, ktorá jej porušením tejto povinnosti vznikla. Dodávateľ je ďalej oprávnený poskytnúť dôverné informácie svojim subdodávateľom podieľajúcim sa na plnení tejto Zmluvy, avšak vždy len v nevyhnutnom rozsahu a výlučne za predpokladu, že príslušný subdodávateľ bol zaviazaný povinnosťou mlčanlivosti v zmysle bodu 31.2 tejto Zmluvy. Táto Zmluva neovplyvňuje akúkoľvek inú dohodu medzi zmluvnými stranami o dôvernosti informácií.
  7. Pre zamedzenie pochybností sa stanovuje, že uchovávanie osobných údajov v rámci jednotlivých databáz CES sa považuje za spracovávanie údajov podľa ZoOU a Všeobecného nariadenia o ochrane údajov. Dodávateľ je v tejto súvislosti povinný obzvlášť dodržiavať povinnosti vymedzené v ustanovení § 34 ods. 3 ZoOU alebo čl. 28 ods. 3 Všeobecného nariadenia o ochrane údajov a to najmä:

1. spracúvať osobné údaje len na základe písomných pokynov prevádzkovateľa, a to aj vtedy, ak ide o prenos osobných údajov do tretej krajiny alebo medzinárodnej organizácii okrem prenosu na základe osobitného predpisu alebo medzinárodnej zmluvy, ktorou je Slovenská republika viazaná; sprostredkovateľ je pri takom prenose povinný oznámiť prevádzkovateľovi túto požiadavku pred spracúvaním osobných údajov, ak osobitný predpis alebo medzinárodná zmluva, ktorou je Slovenská republika viazaná, takéto oznámenie nezakazuje z dôvodov verejného záujmu,
2. zabezpečiť, aby sa osoby oprávnené spracúvať osobné údaje zaviazali, že zachovajú mlčanlivosť o informáciách, o ktorých sa dozvedeli, ak nie sú viazané povinnosťou mlčanlivosti podľa osobitného zákona,
3. vykonať opatrenia podľa ustanovenia § 39 ZoOU alebo čl. 32 Všeobecného nariadenia o ochrane údajov,
4. dodržiavať podmienky zapojenia ďalšieho sprostredkovateľa podľa ustanovenia § 34 ods. 2 a 5 ZoOU alebo čl. 28 ods. 2 a 4 Všeobecného nariadenia o ochrane údajov,
5. po zohľadnení povahy spracúvania osobných údajov v čo najväčšej miere poskytnúť súčinnosť prevádzkovateľovi vhodnými technickými a organizačnými opatreniami pri plnení jeho povinnosti prijímať opatrenia na základe žiadosti dotknutej osoby podľa druhej časti druhej hlavy ZoOU alebo tretieho oddielu kapitoly III. Všeobecného nariadenia o ochrane údajov,
6. poskytnúť súčinnosť prevádzkovateľovi pri zabezpečovaní plnenia povinností podľa ustanovení § 39 až 43 ZoOU alebo čl. 32 až 36 Všeobecného nariadenia o ochrane údajov s prihliadnutím na povahu spracúvania osobných údajov a informácie dostupné sprostredkovateľovi,
7. vymazať osobné údaje alebo vrátiť prevádzkovateľovi osobné údaje po ukončení poskytovania služieb týkajúcich sa spracúvania osobných údajov na základe rozhodnutia prevádzkovateľa a vymazať existujúce kópie, ktoré obsahujú osobné údaje, ak osobitný predpis alebo medzinárodná zmluva, ktorou je Slovenská republika viazaná, nepožaduje uchovávanie týchto osobných údajov,
8. po ukončení poskytovania služieb týkajúcich sa spracúvania osobných údajov na základe rozhodnutia prevádzkovateľa osobné údaje vymazať alebo vrátiť prevádzkovateľovi a vymazať existujúce kópie, ktoré obsahujú osobné údaje, ak osobitný predpis alebo medzinárodná zmluva, ktorou je Slovenská republika viazaná, nepožaduje uchovávanie týchto osobných údajov,
9. poskytnúť prevádzkovateľovi informácie potrebné na preukázanie splnenia povinností a poskytnúť súčinnosť v rámci auditu ochrany osobných údajov a kontroly zo strany prevádzkovateľa alebo audítora, ktorého poveril prevádzkovateľ.
   1. Dodávateľ je oprávnený zapojiť do vykonávania osobitných spracovateľských činností v mene Objednávateľa ďalšiu osobu iba s predchádzajúcim písomným súhlasom Objednávateľa. Súčasne je povinný v zmluve alebo inom právnom úkone uložiť rovnaké povinnosti týkajúce sa ochrany osobných údajov, ako sú ustanovené v tejto Zmluve, a to najmä poskytnutie dostatočných záruk na prijatie primeraných technických a organizačných opatrení tak, aby spracúvanie osobných údajov spĺňalo požiadavky ZoOU a Všeobecného nariadenia o ochrane údajov. Zodpovednosť voči tretím stranám znáša v plnom rozsahu Dodávateľ.
   2. Dodávateľ zodpovedá za škodu spôsobenú spracovaním osobných údajov, len ak nesplnil povinnosti podľa ustanovení § 34 až 37, § 39, § 40 ods. 3, § 44, § 45, § 51 ods. 3 ZoOU alebo čl. 28 až 30, čl. 32, čl. 33 ods. 2, čl. 37, čl. 38, čl. 49 ods. 6 Všeobecného nariadenia o ochrane údajov alebo ak konal nad rámec alebo v rozpore s pokynmi Objednávateľa, ktoré boli v súlade s predmetným zákonom. Zmluvné strany sa zbavia zodpovednosti za škodu podľa bodu 31.8 Zmluvy len ak preukážu, že vznik škody nezavinili.
   3. Dodávateľ prijme nevyhnutné technické opatrenia na bezpečné uchovávanie osobných údajov a na bezpečný prenos údajov a prijme aj nevyhnutné personálne a organizačné opatrenia na bezpečné spracúvanie osobných údajov. Zodpovedá za výber a poučenie oprávnených osôb, ktoré určí na spracúvanie osobných údajov. Dodávateľ je tiež povinný zabezpečiť dodržiavanie povinnosti mlčanlivosti o týchto osobných údajoch a poučiť svojich zamestnancov a všetky osoby, ktoré v rámci plnenia tejto Zmluvy majú prístup k CES o povinnosti dodržiavať mlčanlivosť o osobných údajoch, s ktorými prídu do styku v zmysle ustanovenia § 79 ZoOU a o sankciách za porušenie tejto mlčanlivosti podľa ustanovenia § 104 ods. 1 písm. c) ZoOU. Prijaté bezpečnostné opatrenia zdokumentuje Dodávateľ v bezpečnostnom projekte.
   4. Dodávateľ v súlade so Všeobecným nariadením o ochrane údajov a ZoOU, zabezpečí poučenie svojich zamestnancov a všetkých osôb, ktoré v rámci plnenia tejto Zmluvy budú mať prístup na pracovisko Objednávateľa, DataCentra a/alebo na pracoviská Organizácií, resp. by sa mohli v rámci plnenia predmetu tejto Zmluvy dostať do kontaktu s osobnými údajmi Objednávateľa, DataCentra a/alebo Organizácií, a to aj po ukončení zmluvného vzťahu. V prípade, ak prídu, resp. by sa mohli dostať osoby uvedené v predchádzajúcej vete do styku s osobnými údajmi, je Dodávateľ povinný zabezpečiť poučenie týchto osôb najmä o tom, ako spracovávať, usporadúvať, štruktúrovať, uchovávať, meniť, vyhľadávať, prehliadať, využívať, poskytovať, preskupovať, kombinovať, obmedzovať a/alebo vymazávať osobné údaje v súlade so Všeobecným nariadením o ochrane údajov a ZoOU. Dodávateľ sa zaväzuje dodržiavať ďalšie pokyny Objednávateľa, príp. DataCentra a/alebo Organizácií za účelom zachovávania mlčanlivosti, o ktorých ho Objednávateľ, príp. DataCentrum a/alebo Organizácie so súhlasom Objednávateľa preukázateľným spôsobom oboznámili.
   5. Dodávateľ je oprávnený poskytnúť tretej osobe dôverné informácie len s predchádzajúcim písomným súhlasom Objednávateľa, okrem prípadu, ak by povinnosť zverejnenia vyplývala zo zákona alebo z právoplatného rozhodnutia príslušného štátneho orgánu. Dodávateľ je ďalej oprávnený poskytnúť dôverné informácie svojim subdodávateľom podieľajúcim sa na plnení tejto Zmluvy, avšak vždy len v nevyhnutnom rozsahu a výlučne za predpokladu, že príslušný subdodávateľ bol zaviazaný povinnosťou mlčanlivosti v zmysle bodu 31.2 tejto Zmluvy. Táto Zmluva neovplyvňuje akúkoľvek inú dohodu medzi zmluvnými stranami o dôvernosti informácií.
   6. Dodávateľ sa zaväzuje spracúvať osobné údaje na základe písomného pokynu Objednávateľa automatizovanými prostriedkami spracúvania, a to prostredníctvom softvérových nástrojov na plnenie predmetu Zmluvy. Spôsob prenosu údajov verejnou dátovou sieťou a spôsob uchovávania údajov v elektronickej podobe na dátových serveroch určí Objednávateľ tak, aby nebola ohrozená ich bezpečnosť, vrátane ochrany pred neoprávneným spracúvaním osobných údajov, nezákonným spracúvaním osobných údajov, náhodnou stratou osobných údajov, výmazom osobných údajov alebo poškodením osobných údajov. Spracúvať ich bude len za účelom, prostriedkami, spôsobom a v rozsahu spracovateľských operácií, ktoré sú dohodnuté písomnou zmluvou s Dodávateľom a podľa katalógu spracovávaných osobných údajov uvedených v liste o spracovateľskej činnosti, ktorý dá Objednávateľ k dispozícií Dodávateľovi. Bude dbať, aby nebola ohrozená dôvernosť, integrita a dostupnosť spracúvaných osobných údajov.
   7. Osobné údaje, s ktorými sa Dodávateľ náhodne oboznámi, nevyužije pre vlastnú potrebu a bude o nich zachovávať mlčanlivosť aj po skončení platnosti a účinnosti tejto Zmluvy.
   8. Spracúvané osobné údaje Dodávateľ bez súhlasu Objednávateľa nezverejní, nesprístupní ich nepovolanej osobe, neuskutoční ich cezhraničný prenos a neposkytne ich tretej strane, ani ich iným spôsobom nebude spracúvať najmä usporadúvať, štruktúrovať, uchovávať, meniť, vyhľadávať, prehliadať, využívať, poskytovať, preskupovať, kombinovať, obmedzovať, vymazávať. Po ukončení spracovania ich podľa povahy spracovateľských operácií vymaže alebo vráti dotknutej osobe a kópie spracovaných osobných údajov vymaže.
   9. Zmluvné strany sa zaväzujú, že budú aplikovať opatrenia na zabezpečenie CES v zmysle Všeobecného nariadenia ochrany údajov, ZoOU, ako aj inej platnej legislatívy Európskej únie a relevantnej legislatívy Slovenskej republiky.
   10. Zmluvné strany sa zaväzujú, že budú dodržiavať zásady informačnej bezpečnosti, v súlade s podmienkami tejto Zmluvy a Prílohy 12 a s pravidlami stanovenými v predpisoch informačnej bezpečnosti Objednávateľa, DataCentra a Organizácií, najmä Bezpečnostnej politiky dotknutých osôb, ktoré budú Dodávateľovi predložené pri podpise tejto Zmluvy, a za ktorých dodržiavanie Dodávateľ zodpovedá, vrátane škody, ktorá vznikne porušením jeho povinností z nich vyplývajúcich.

**Článok 32. Autorské práva a práva tretích osôb**

* 1. Dodávateľ berie na vedomie, že v súlade so Zákonom o slobode informácií môžu byť výstupy vypracované v rámci plnenia tejto Zmluvy sprístupnené tretím osobám.
  2. Dodávateľ sa zaväzuje na vlastné náklady a vo svojom mene uzatvoriť príslušné autorské zmluvy a ďalšie zmluvy (vrátane vyplatenia príslušných honorárov) so všetkými nositeľmi autorských práv v zmysle AZ, vrátane súhlasu na použitie diel, právo na verejné rozširovanie diela, právo na verejné rozširovanie záznamu diela alebo rozmnoženiny predajom, nájmom, vypožičiavaním alebo akoukoľvek formou prevodu vlastníckych práv alebo práva držby, právo na sprístupňovanie záznamu diela verejnosti. Dodávateľ sa ďalej zaväzuje zabezpečiť prípadné práva ďalších fyzických, či právnických osôb a to tak, aby Objednávateľ mohol využívať dodané dielo bez akýchkoľvek nárokov týchto osôb voči nemu.
  3. Objednávateľ je oprávnený v rozsahu, v akom to nevylučujú všeobecne záväzné právne predpisy kogentnej povahy, použiť dielo alebo vykonávať práva z priemyselného vlastníctva na základe vecne, miestne a časovo neobmedzenej (po dobu právnej ochrany majetkových práv trvajúcej), nevýhradnej, trvalej, bez osobitného súhlasu Dodávateľa a cenou podľa zmluvy plne splatenej prevoditeľnej licencie podľa nasledujúcej vety. Dodávateľ touto Zmluvou udeľuje Objednávateľovi k dielu, ktoré bolo vytvorené na základe tejto Zmluvy, licenciu (súhlas), ktorej obsahom nie sú žiadne obmedzenia Objednávateľa pri používaní diela alebo pri vykonávaní iného práva duševného vlastníctva (vrátane priemyselného vlastníctva), ktoré by vyžadovali dodatočný alebo osobitný súhlas autora na uplatňovanie majetkových práv k dielu alebo dodatočný alebo osobitný súhlas majiteľa práva na vykonávanie iného práva duševného vlastníctva (vrátane priemyselného vlastníctva), v dôsledku čoho bude Objednávateľ oprávnený všetky práva duševného vlastníctva podľa ustanovenia § 19 ods. 4 AZ, a to najmä nerušene a neobmedzene aplikovať, užívať, požívať, šíriť, rozmnožovať, prepracovať, spracovať (zmeniť a/alebo upraviť, preložiť), dať spracovať (zmeniť a/alebo upraviť, preložiť) tretej osobe, adaptovať, ďalej vyvíjať a chrániť a nakladať s nimi na ľubovoľný účel, prípadne v rovnakom rozsahu ich previesť, či poskytnúť čiastočne alebo v celosti tretej osobe, pričom táto licencia sa poskytuje bezodplatne a bezpodmienečne. Objednávateľ je oprávnený udeliť tretím osobám súhlas na použitie diela v rozsahu Dodávateľom udelených licencií (sublicencia), ako aj postúpiť ich na tretiu osobu verejnej správy, a to bez ďalšieho osobitného súhlasu Dodávateľa. Dodávateľ je pri podpise akceptačného protokolu alebo preberacieho protokolu k dielu, resp. k službám povinný dodať Objednávateľovi najaktuálnejšiu verziu komentovaných zdrojových kódov a dátového modelu diela, vrátane súboru s metamodelom BDA CES a súvisiacej dokumentácie na CD/DVD/USB nosiči, na ktoré sa vzťahuje licencia podľa tohto bodu, s tým, že Objednávateľ bude oprávnený tieto bez akéhokoľvek časového a vecného obmedzenia použiť (vrátane možnosti ich dekompilácie a akýchkoľvek iných spôsobov úpravy).
  4. Licenciu v rozsahu podľa predchádzajúceho bodu poskytuje Dodávateľ Objednávateľovi s účinnosťou odo dňa podpisu akceptačného alebo preberacieho protokolu diela alebo jeho časti, ako aj ohľadom plnenia, ktorého je také dielo jeho súčasťou s tým, že pre splnenie podmienky poskytnutia komentovaných zdrojových kódov, súvisiacej dokumentácie a dátového modulu diela, poskytne Dodávateľ Objednávateľovi detailnú špecifikáciu riešenia diela vo forme umožňujúcej jeho ďalšie použitie spôsobom definovaným licenciou.
  5. Dodávateľ vyhlasuje, a zmluvné strany berú na vedomie a súhlasia s tým, že k dielu alebo jeho časti, ako aj k jednotlivým plneniam (vrátane ich akýchkoľvek súčastí zahŕňajúcich tiež software) dodaným alebo poskytnutým Dodávateľom Objednávateľovi na základe príslušnej objednávky a/alebo v súlade s touto Zmluvou na základe licencií udelených Dodávateľovi tretími osobami, ktoré k nim majú a/alebo vykonávajú autorské práva a/alebo práva priemyselného a/alebo iného duševného vlastníctva, Dodávateľ udeľuje Objednávateľovi právo na ich používanie Objednávateľom v súlade, v rozsahu, spôsobom a za ďalších podmienok, za ktorých boli tieto plnenia dodané/poskytnuté Dodávateľovi príslušnou z takých tretích osôb.
  6. Dodávateľ nie je oprávnený udeliť tretej osobe licenciu na akékoľvek použitie diela týkajúceho sa nastavenia a vývoja nad komplexnou technologickou platformou a je povinný sám sa zdržať použitia diela spôsobom, na ktorý udelil licenciu Objednávateľovi.
  7. Dodávateľ vyhlasuje, že autorské práva, práva priemyselného vlastníctva alebo iného duševného vlastníctva svojich zamestnancov alebo tretích osôb má vysporiadané. Dodávateľ sa zaručuje, že odovzdané dielo a poskytnuté služby sú bez právnych vád, predovšetkým nie sú zaťažené právami tretích osôb z autorského, priemyselného alebo iného duševného vlastníctva.
  8. V prípade, ak akákoľvek tretia osoba, vrátane zamestnancov Dodávateľa a/alebo subdodávateľov, bude mať akýkoľvek nárok voči Objednávateľovi z titulu porušenia autorských práv, práv priemyselného vlastníctva a/alebo iného duševného vlastníctva plnením Dodávateľa podľa tejto Zmluvy alebo akékoľvek iné nároky vzniknuté porušením jej práv Dodávateľom pri plnení tejto Zmluvy, Dodávateľ sa zaväzuje:
     1. bezodkladne obstarať na svoje vlastné náklady a výdavky od takejto tretej osoby súhlas na používanie jednotlivých plnení dodaných, poskytnutých, vykonaných a/alebo vytvorených Dodávateľom, subdodávateľom alebo tretími osobami pre Objednávateľa, alebo upraviť jednotlivé plnenie(a) dodané, poskytnuté, vykonané a/alebo vytvorené Dodávateľom, subdodávateľom alebo tretími osobami pre Objednávateľa tak, aby už ďalej neporušovali autorské práva a/alebo práva priemyselného a/alebo duševného vlastníctva tretej osoby, alebo nahradiť jednotlivé plnenie(a) dodané, poskytnuté, vykonané a/alebo vytvorené Dodávateľom, subdodávateľom alebo tretími osobami pre Objednávateľa rovnakými alebo aspoň takými plneniami, ktoré majú aspoň podstatne podobné kvalitatívne, operačné a technické parametre a funkčnosti, alebo, ak sa jedná o plnenie poskytnuté na základe licencie tretej osoby, taký nárok vyriešiť v súlade s tým, čo pre taký prípad stanovujú jej licenčné podmienky uvedené v tejto Zmluve, a ak ich niet, tak v súlade s týmito podmienkami;
     2. poskytnúť Objednávateľovi akúkoľvek a všetku účinnú pomoc a uhradiť akékoľvek a všetky náklady a výdavky, ktoré vznikli alebo vzniknú Objednávateľovi v súvislosti s uplatnením vyššie uvedeného nároku tretej osoby; a
     3. nahradiť Objednávateľovi akúkoľvek a všetku škodu, ktorá vznikne Objednávateľovi v dôsledku uplatnenia vyššie uvedeného nároku tretej osoby, a to v plnej výške a bez akéhokoľvek obmedzenia.
  9. Objednávateľ sa zaväzuje, že o každom nároku vznesenom takou treťou osobou v zmysle vyššie uvedeného bude bez zbytočného odkladu informovať Dodávateľa, bude v súvislosti s takým nárokom postupovať podľa primeraných pokynov Dodávateľa a tak, aby sa predišlo vzniku a prípadne zvýšeniu škôd, nevykoná smerom k takej tretej osobe žiaden úkon, v dôsledku ktorého by sa jej postavenie v súvislosti s takým uplatnením nároku zlepšilo, a Dodávateľovi udelí a po potrebnú dobu neodvolá plnomocenstvo s možnosťou splnomocniť ďalšiu osobu potrebné na to, aby sa Dodávateľ mohol za Objednávateľa účinne takému nároku brániť a s takou treťou osobou rokovať o urovnaní sporu, resp. spôsobom vhodným podľa uváženia Dodávateľa postupovať v záujme ochrany práv oboch zmluvných strán.
  10. Dodávateľ nenesie zodpovednosť za akúkoľvek Dodávateľom neautorizovanú zmenu diela vykonanú Objednávateľom alebo treťou osobou poverenou Objednávateľom. Spôsob autorizácie zmien je povinnou súčasťou dodávky diela.
  11. Dodávateľ sa zaväzuje poskytnúť Objednávateľovi a príslušným orgánom Slovenskej republiky a Európskej únie všetku dokumentáciu vytvorenú pri alebo v súvislosti s plnením predmetu Zmluvy, a týmto zároveň udeľuje Objednávateľovi a príslušným orgánom Slovenskej republiky a Európskej únie právo na použitie údajov z tejto dokumentácie na účely súvisiace s touto Zmluvou a Zmluvou o poskytnutí NFP pri zohľadnení autorských a priemyselných práv Dodávateľa.
  12. Odmena za poskytnutie neobmedzených licencií k dielu alebo jeho častiam, vrátane súhlasu s udelením sublicencie alebo postúpením licencie na tretie osoby, je zahrnutá v Celkovej cene Zmluvy.

**Článok 33. Riešenie sporov**

* 1. Táto Zmluva a jej výklad sa riadi právom Slovenskej republiky. Zmluvné strany sa zaväzujú vyvinúť maximálne úsilie na odstránenie vzájomných sporov vzniknutých na základe tejto Zmluvy a/alebo príslušnej objednávky alebo v súvislosti s touto Zmluvou a/alebo príslušnou objednávkou a k ich vyriešeniu sa využijú predovšetkým jednania kontaktných osôb alebo poverených zástupcov.
  2. Akýkoľvek spor vzniknutý na základe tejto Zmluvy alebo v súvislosti s ňou (vrátane sporov ohľadne existencie, platnosti, výkladu, porušenia alebo ukončenia tejto Zmluvy alebo dôsledkov jej neplatnosti) bude predložený na rozhodnutie príslušnému slovenskému súdu. V prípade sporu sa bude postupovať podľa rovnopisu uloženého u Objednávateľa.

**Článok 34. Záverečné ustanovenia**

34.1 Táto Zmluva sa uzatvára v trvaní odo dňa nadobudnutia účinnosti Zmluvy do termínu riadneho vykonania a prevzatia plnenia predmetu Zmluvy zo strany Dodávateľa s ohľadom na článok 5 a bod 11.1 tejto Zmluvy. Plnenie predmetu Zmluvy začne Dodávateľ realizovať v deň nadobudnutia účinnosti Zmluvy v súlade s bodom 34.11 tejto Zmluvy.

34.2 Táto Zmluva sa vyhotovuje v slovenskom jazyku. V prípade akéhokoľvek prekladu zo slovenského jazyka do akéhokoľvek iného jazyka zostáva verzia Zmluvy v slovenskom jazyku rozhodujúca.

34.3 Táto Zmluva je vyhotovená v šiestich (6) rovnopisoch. Objednávateľ dostane štyri (4) vyhotovenia, Dodávateľ dostane dve (2) vyhotovenia.

34.4 V prípade, že ktorékoľvek z ustanovení tejto Zmluvy je, alebo sa stane neplatným, neúčinným alebo nevykonateľným, zmluvné strany sa zaväzujú, pokiaľ to nevylučuje v zmysle príslušných právnych predpisov samotná povaha takého ustanovenia, bez zbytočného odkladu nahradiť takéto ustanovenie takým novým platným, účinným a vykonateľným ustanovením, ktorého obsah bude v čo najväčšej miere zodpovedať vôli zmluvných strán v čase uzatvorenia tejto Zmluvy.

34.5 V zmysle ustanovenia § 401 Obchodného zákonníka Dodávateľ vyhlasuje, že predlžuje premlčaciu dobu na prípadné nároky Objednávateľa týkajúce sa vrátenia všetkých plnení súvisiacich s predmetom plnenia Zmluvy alebo jeho časťou, a to na 10 rokov od doby, kedy premlčacia doba začala plynúť po prvý raz.

34.6 Právne vzťahy neupravené touto Zmluvou sa riadia predovšetkým príslušnými ustanoveniami Obchodného zákonníka, Občianskeho zákonníka a Autorského zákona v platnom znení, ako aj ostatnými všeobecne záväznými právnymi predpismi platnými na území Slovenskej republiky.

34.7 Nevykonanie akéhokoľvek práva z tejto Zmluvy neznamená zrieknutie sa alebo zrušenie takého práva.

34.8 Dodávateľ sa zaväzuje, že informáciu o uzavretí a plnení tejto Zmluvy nepoužije k vlastným reklamným účelom, pri seminároch, ani pri podobných akciách bez predchádzajúceho písomného súhlasu Objednávateľa. Ustanovením tohto bodu však nie je dotknuté právo Dodávateľa použiť akékoľvek know-how, procesy, postupy a nástroje použité alebo vytvorené pri plnení tejto Zmluvy pre vlastné potreby, potreby osôb patriacich do skupiny Dodávateľa, ako aj pre potreby dodávok obdobných plnení tretím stranám s výnimkou použitia diela podľa bodu 32.6 tejto Zmluvy.

34.9 Podmienky tejto Zmluvy a práva a záväzky vzniknuté na základe príslušnej objednávky, ktoré svojou povahou presahujú dobu ich platnosti, zostávajú v platnosti v celom rozsahu a sú účinné až do okamihu ich splnenia a platia aj pre prípadných nástupcov a postupníkov zmluvných strán. Práva z tejto Zmluvy a/alebo príslušnej objednávky nie sú prevoditeľné bez predchádzajúceho písomného súhlasu obidvoch zmluvných strán.

34.10 Táto Zmluva zaväzuje aj prípadných právnych nástupcov zmluvných strán bez ohľadu na to, či u niektorej zo zmluvných strán tejto Zmluvy došlo k zmene právnej formy, zlúčeniu, splynutiu alebo rozdeleniu. Dodávateľ nie je oprávnený postúpiť akékoľvek práva alebo povinnosti vyplývajúce zo Zmluvy na tretiu osobu bez predchádzajúceho písomného súhlasu Objednávateľa.

34.11 Táto Zmluva nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády SR,   
s prihliadnutím na znenie bodu 26.14 tejto Zmluvy.

34.12 Akékoľvek zmeny a doplnenia tejto Zmluvy môžu byť vykonané len v súlade s ustanovením § 18 ZoVO, a to písomným a očíslovaným dodatkom k tejto Zmluve po vzájomnej dohode zmluvných strán a podpísané oprávnenými osobami zmluvných strán. Uvedené sa netýka nahradenia osôb v postavení ostatných odborníkov v zmysle článku 16 tejto Zmluvy, ktoré môže Objednávateľ odsúhlasiť v súlade s podmienkami uvedenými v príslušných bodoch tejto Zmluvy svojím jednostranným rozhodnutím doručeným v písomnej forme druhej zmluvnej strane.

34.13 Ak v priebehu zmluvného vzťahu dôjde k reorganizácii Dodávateľa, vrátane zlúčenia a splynutia alebo úpadku, je povinný o tejto skutočnosti okamžite písomne informovať Objednávateľa, spolu s uvedením, ako prechádzajú práva a záväzky z tejto Zmluvy na jeho právneho nástupcu. Objednávateľ uzavrie s právnym nástupcom dodatok k tejto Zmluve iba v prípade, ak budú naplnené podmienky na nahradenie pôvodného Dodávateľa novým dodávateľom v zmysle príslušných ustanovení platného a účinného zákona o verejnom obstarávaní.

34.14 V prípade zániku Zmluvy je Dodávateľ povinný odovzdať Objednávateľovi zoznam Incidentov zo Service Desk, dokumentáciu, zdrojový kód, evidenciu a agendu, prípadne iné relevantné súbory a dokumenty, ktoré vypracoval v súvislosti s touto Zmluvou a ktoré sa týkajú činnosti systému CES, a to najneskôr do 30 dní odo dňa ukončenia tejto Zmluvy.

34.15 Dodávateľ berie na vedomie, že nová zmluva na zabezpečenie podpory produktívnej prevádzky a rozvoja informačného systému CES môže nadobudnúť platnosť a účinnosť dňom predchádzajúcemu dňu ukončenia tejto Zmluvy, a to za účelom zabezpečenia nepretržitého a plynulého fungovania CES. V období medzi dňom platnosti a dňom účinnosti novej zmluvy na zabezpečenie podpory produktívnej prevádzky a rozvoja informačného systému CES sa Dodávateľ počas účinnosti tejto Zmluvy zaväzuje Objednávateľovi poskytnúť primeranú súčinnosť pri riadnom odovzdaní CES novému Dodávateľovi (úspešnému uchádzačovi vo verejnom obstarávaní).

34.16 V prípade potreby je Dodávateľ povinný poskytnúť Objednávateľovi za odplatu rovnajúcu sa mesačnému paušálu podľa bodu 13.2.1.4 tejto Zmluvy, nevyhnutnú a Objednávateľom požadovanú súčinnosť k ďalšiemu poskytovaniu aplikačnej podpory a rozvoja CES Objednávateľom alebo treťou osobou, do doby, než dôjde k poskytovaniu podpory treťou osobou alebo samotným Objednávateľom, a to v rozsahu plnenia zodpovedajúcom mesačnému paušálu podľa tejto Zmluvy. Zmluvné strany rozumejú, že rozsah poskytovanej súčinnosti podľa predchádzajúcej vety bude zodpovedať len výške odplaty zaplatenej Objednávateľom Dodávateľovi.

34.17 Zmluvné strany vyhlasujú, že si dôkladne prečítali a pochopili obsah tejto Zmluvy, súhlasia s tým, že táto Zmluva je vyjadrením ich skutočnej a slobodnej vôle na dôkaz čoho ju strany prostredníctvom svojich zástupcov uzatvárajú pripojením svojich podpisov. Zmluva nie je uzavretá v núdzi, alebo za nápadne nevýhodných podmienok.

V Bratislave, dňa \_\_\_\_\_\_\_\_\_\_\_\_\_ V Bratislave, dňa \_\_\_\_\_\_\_\_\_\_\_\_\_

Za Objednávateľa: Za Dodávateľa:

Odtlačok pečiatky Objednávateľa Odtlačok pečiatky Dodávateľa

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

generálny tajomník služobného úradu

**Príloha č. 1: Opis predmetu Zmluvy**

|  |
| --- |
| **OPIS PREDMETU ZMLUVY**  **(IDENTICKÝ S PRÍLOHOU Č. 1 SÚŤAŽNÝCH PODKLADOV)** |

**Príloha č. 2: Harmonogram implementácie CES**

|  |
| --- |
| **HARMONOGRAM IMPLEMENTÁCIE CES**  **(IDENTICKÝ S PRÍLOHOU Č. 8 SÚŤAŽNÝCH PODKLADOV)** |

**Príloha č. 3: Ocenenie implementácie CES – Cena podľa funkcionality**

|  |
| --- |
| **OCENENIE IMPLEMENTÁCIE CES – CENA PODĽA FUNKCIONALITY**  **(IDENTICKÉ S PRÍLOHOU Č. 4B SÚŤAŽNÝCH PODKLADOV)** |

**Príloha č. 4: Ocenenie implementácie CES – Cena podľa jednotkových sadzieb odborníkov a počtu človekodní**

|  |
| --- |
| **OCENENIE IMPLEMENTÁCIE CES – CENA PODĽA JEDNOTKOVÝCH SADZIEB ODBORNÍKOV A POČTU ČLOVEKODNÍ**  **(IDENTICKÉ S PRÍLOHOU Č. 9 SÚŤAŽNÝCH PODKLADOV)** |

**Príloha č. 5: Záväzné kvalitatívne úrovne expertov a odborných garantov**

|  |
| --- |
| **Záväzné kvalitatívne úrovne expertov a odborných garantov**  **(IDENTICKÝ S PRÍLOHOU Č. 4C SÚŤAŽNÝCH PODKLADOV)** |

**Príloha č. 6: Záväzná minimálna funkcionalita diela a spôsob jej pokrytia**

|  |
| --- |
| **Záväzná minimálna funkcionalita diela a spôsob jej pokrytia**  **(IDENTICKÝ S PRÍLOHOU Č. 4D SÚŤAŽNÝCH PODKLADOV)** |

**Príloha č. 7: Jednotkové sadzby a počty človekodní odborníkov pri poskytovaní služieb na vyžiadanie a realizácie zmien**

|  |
| --- |
| **Jednotkové sadzby a počty človekodní odborníkov pri poskytovaní služieb na vyžiadanie a realizácie zmien**  **(IDENTICKÉ S PRÍLOŽENOU EXCEL TABUĽKOU PODĽA PÍSM. M) PRÍLOHY 4F SÚŤAŽNÝCH PODKLADOV)** |

**Príloha č. 8: Vzory formulárov viažucich sa k službám realizácie zmien podľa bodu 10.4.3 tejto Zmluvy**

**8.1 Požiadavka na zmenu**

|  |  |  |
| --- | --- | --- |
| **Zákazník** | **Požiadavka na Zmenu**  Žiadosť o štúdiu realizovateľnosti a analýzu dopadov | Číslo Zmeny:  #### |
|  | Proces Change Management |

**Identifikácia požiadavky**

|  |  |  |  |
| --- | --- | --- | --- |
| Žiadateľ zmeny: |  | Organizácia: |  |
| Telefón: |  |  |  |
| Zadávateľ Zmeny (SPOC): |  | Organizácia: |  |
| Change Manager: |  |  |  |
| Dátum vystavenia požiadavky: |  | Požadovaný termín odovzdania plnenia/termín odovzdania ŠR: |  |
| Kategória Zmeny  (HW, SW,...) | SW/Aplikačný/Manex/  HW/Server/NT | | |
| Identifikácia zmenovej položky (CI): |  | Verzia of CI: | V prípade aplikačného SW či konfigurácie aktívnych prvkov |
| Priorita: |  | Štandardná zmena | /Áno , Nie/ |
| Riešenie požadované: | štúdia realizovateľnosti  analýza dopadov  reklamácia | | |

**Popis požiadavky**

|  |  |
| --- | --- |
| Krátky popis požiadavky: |  |
| Dôvod pre realizáciu Zmeny: |  |
| Detailný popis požiadavky: |  |

8.2 Štúdia realizovateľnosti

*Spracovateľ štúdie vyplní nasledujúce informácie:*

Štúdia realizovateľnosti č. ###

1. **Špecifikácia služby / aké služby sa požiadavka týka -**
2. **Analýza požiadavky / spracovanie funkčnej špecifikácie –**
3. **Návrh implementácie požiadavky –**
4. **Návrh testovania a akceptácie požiadavky -**
5. **Návrh harmonogramu plnenia -**
6. **Požadovaná súčinnosť Objednávateľa, DataCentra, resp. Organizácie –**

*V týchto tabuľkách Dodávateľ uvedie časovú náročnosť a cenovú kalkuláciu:*

**Náročnosť zapracovania pre Zmenu aplikačného SW**

| **Termíny** | **Dátum** |
| --- | --- |
| **Predpokladaný začiatok realizácie:** |  |
| **Predpokladané ukončenie realizácie (termín nasadenie do testovacieho prostredia):** |  |
| **Navrhovaný termín nasadenia do produkčného prostredia:** |  |
|  |  |
| **Činnosť** | **Náročnosť (človekodni)** |
|  |  |
|  |  |
| **Spolu:** |  |

**Náročnosť zapracovania pre Zmenu mimo aplikačný SW**

| **Termíny navrhovaných činností** | **Dátum** |
| --- | --- |
|  |  |
|  |  |
| **Navrhovaný termín realizácie Zmeny:** |  |
|  |  |
| **Činnosť** | **Náročnosť (človekodni)** |
|  |  |
|  |  |
| **Spolu:** |  |

**Cena**

| **Popis jednotlivých položiek** | **Cena** |
| --- | --- |
|  |  |
|  |  |
| **Spolu:** |  |

**Dátum:**

**Zodpovedná osoba Dodávateľa: Organizácia:**

8.3 Analýza dopadov

*Vyplní spracovateľ analýzy:*

1. **Vplyv na Organizácie**
2. **Vplyv na prevádzku fungujúcich systémov, infraštruktúry a zaistení poskytovaných služieb. (Podľa definovaných SLA.)**
3. **Vplyv na kapacitu, výkonnosť, spoľahlivosť, bezpečnosť**
4. **Vplyv na iné služby (iné aplikácie) bežiace na rovnaké infraštruktúre lebo vplyv na súvisiace aplikácie, resp. systémy, napr. VÚC, portály, atď.**
5. **Vplyv v organizácii mimo IT – bezpečnosť, Service desk, ..**
6. **Dopad pri nerealizácii Zmeny**
7. **Požadované zdroje z IT, čas kľúčových užívateľov, časové dopady, požiadavky na nové prvky**
8. **Vplyv na ochranu osobných údajov v zmysle platných a účinných všeobecne záväzných právnych predpisov**

**Dátum:**

**Spracovateľ: Organizácia:**

Autor štúdie:

Realizačný tím:

8.4 Objednávka podľa štúdie realizovateľnosti

Formulár je určený pre zodpovednú osobu Objednávateľa podľa 27.2 Zmluvy, príp. inú osobu poverenú Objednávateľom, ktorý objednáva spracovanie Zmeny.

|  |  |  |
| --- | --- | --- |
| **Zákazník** | **Objednávka podľa štúdie realizovateľnosti** | Číslo Zmeny:  #### |
|  | Proces Change Management |

**Identifikácia požiadavky**

|  |  |  |  |
| --- | --- | --- | --- |
| Žiadateľ zmeny: |  | Organizácia: |  |
| Telefón: |  |  |  |
| Zadávateľ Zmeny (SPOC): |  | Organizácia: |  |
| Change Manager: |  |  |  |
| Dátum vystavenia požiadavky: |  | Požadovaný termín odovzdania plnenia: |  |
| Kategória Zmeny  (HW, SW,...) | SW/Aplikačný/Manex/  HW/Server/NT | | |
| Identifikácia zmenovej položky (CI): |  | Verzia of CI: | V prípade aplikačného SW či konfigurácie aktívnych prvkov |
| Priorita: |  | Štandardná zmena | /Áno , Nie/ |

**Popis požiadavky**

|  |  |
| --- | --- |
| Krátky popis požiadavky: | Krátky a výstižný popis požiadavky na Zmenu. |

**Objednávame si spracovanie Zmeny č. #### v rámci zmenového konania v zmysle štúdie realizovateľnosti prevedenej k tejto Zmene.**

**Identifikácia výkonu**

|  |  |  |  |
| --- | --- | --- | --- |
| Oprávnená osoba Zákazníka: |  | Oprávnená osoba Dodávateľa: |  |
| Dátum vystavenia Objednávky: |  |  |  |
| Požadovaný termín zahájenia plnenia: |  | Potvrdený termín plnenia: |  |

**Príloha: Požiadavka na Zmenu RFC obsahujúci štúdiu realizovateľnosti č. ####**

**Dátum:**

**Zodpovedná osoba Objednávateľa: Organizácia:**

**Ďalšia osoba poverená Objednávateľom:** **Organizácia:**

8.5 Odovzdávací protokol k službám realizujúcim zmeny

Formulár je určený pre plánovanie a dokumentovanie priebehu Zmeny a vypĺňa ho realizátor Zmeny (pracovníci tímu).

|  |  |  |
| --- | --- | --- |
| **Zákazník** | **Odovzdávací protokol**  **k Zmene**  (Dokumentácia priebehu Zmeny a testovania) | Číslo Zmeny:  #### |
|  | Proces Change Management |

**Identifikácia požiadavky**

|  |  |  |  |
| --- | --- | --- | --- |
| Žiadateľ zmeny: |  | Organizácia: |  |
| Telefón: |  |  |  |
| Zadávateľ Zmeny (SPOC): |  | Organizácia: |  |
| Change Manager: |  |  |  |
| Dátum vystavenia požiadavky: |  | Požadovaný termín odovzdania plnenia: |  |
| Kategória Zmeny  (HW, SW,...) | SW/Aplikačný/Manex/  HW/Server/NT | | |
| Identifikácia zmenovej položky (CI): |  | Verzia of CI: | V prípade aplikačného SW či konfigurácie aktívnych prvkov |
| Priorita: |  | Štandardná zmena | /Áno , Nie/ |
| Zmena schválená: | zodpovedná osoba Objednávateľa | Dátum schválenia: |  |

**Popis a plán realizácie Zmeny:**

|  |  |
| --- | --- |
| Krátky popis požiadavky: | Krátky a výstižný popis požiadavky na Zmenu. Detailný popis zmeny je vo Štúdii realizovateľnosti. |
| Detailný popis realizácie Zmeny: | /Uveďte plán a postup testovania a postup realizácie./  /Pre Aplikačný SW - uveďte zoznam funkcií, v prípade oprav zoznam chýb, ktoré by mala zmena riešiť./ |
| Identifikácia release: | /Pre Aplikačný SW - špecifikujte release, vo ktorom bude Zmena realizovaná./ |
| Ústupový plán: | /Špecifikácia ústupového plánu v prípade neúspešnej realizácie./ |
| Opravené chyby: | /Zoznam opravených chýb zistených počas testovania s uvedením čísla chyby a čísla RFC./ |
|  |  |
| Odstávka systému: | /Špecifikujte aké systémy budú odstavené a či je odstávka potrebná./ |
| Zoznam modulov | /Pre aplikačný SW - uveďte zoznam všetkých modulov, ktorých sa odstávka z dôvodu realizácie dotkne./ |
| Odhadovaný čas : | hod /Samotná implementácia – čas odstávky/  Odhadovaný čas na Recovery :       /v prípade neúspešnej realizácie/ |

**Implementácia do testovacieho prostredia:**

|  |  |  |  |  |
| --- | --- | --- | --- | --- |
| Realizáciu vykonal: |  | Dátum a čas realizácie: |  |  |
|  |  |  |  | |
| Priebeh implementácie: | /Popis priebehu- bez problémov, vyskytli sa chyby – ich popis./ | | | |
|  |  | | | |
| Výsledok základného otestovania funkcionality: |  | | | |

**Popis testu v testovacom prostredí:**

|  |  |  |  |  |  |
| --- | --- | --- | --- | --- | --- |
| Stručný popis vykonaných testov : | /Popis vykonaných testov a popis ich priebehu. / | | | | |
|  |  |  | |  | |
| Výsledok testu: | /Prípadný popis chýb a nedostatkov zistených počas testovania – zistené chyby prosím očíslujte Chyba1, Chyba 2 . . ./ | | | | |
| Záverečné vyjadrenie: | Súhlasím s realizáciou do produkčného systému  Nesúhlasím  Podmienečne súhlasím | | | | |
| Podmienky: | /Uveďte podmienky pre realizáciu do produkčného prostredia v prípade podmieneného súhlasu/ | | | | |
| Testoval : |  | Dátum: |  | |  |
|  |  | | | | |

**Popis integračného testu v testovacom prostredí:**

|  |  |  |  |  |  |
| --- | --- | --- | --- | --- | --- |
| Stručný popis vykonaných testov : | /Popis vykonaných testov a popis ich priebehu. / | | | | |
|  |  |  | |  | |
| Výsledok testu: | /Prípadný popis chýb a nedostatkov zistených počas testovania – zistené chyby prosím očíslujte Chyba1, Chyba 2 . . ./ | | | | |
| Záverečné vyjadrenie: | Súhlasím s realizáciou do produkčného systému  Nesúhlasím  Podmienečne súhlasím | | | | |
| Podmienky: | /Uveďte podmienky pre realizáciu do produkčného prostredia v prípade podmieneného súhlasu/ | | | | |
|  |  | | | | |
| Testoval : |  | Dátum: |  | |  |
|  |  | | | | |
| Poznámka: | Musia byť podpísaní pracovníci, ktorí vykonali integračný test za každú aplikáciu. | | | | |

**Realizácia do produkčného prostredia.**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Realizáciu schválil: | |  |  | | Dátum: | |  |  |  |
|  |  | | |  | |  | | |  |
| Realizáciu vykonal: |  | | | Dátum a čas realizácie: | |  | | |  |
|  |  | | |  | |  | | | |
| Priebeh realizácie: | /Popis priebehu- bez problémov, vyskytli sa chyby – ich popis./ | | | | | | | | |
|  |  | | | | | | | | |
| Výsledok základného otestovania funkcionality: |  | | | | | | | | |
|  |  | | | | | | | | |
| Podpis: |  | | |  | | | | | |
|  |  | | | | | | | | |

**Informácie pre užívateľa:**

|  |  |  |  |  |  |  |
| --- | --- | --- | --- | --- | --- | --- |
| Zoznam modulov: |  | | | | | |
|  |  | | | | | |
| Popis zmien: | /Popis zmien z pohľadu koncového užívateľa/ | | | | | |
|  |  |  |  |  |  |  |
| Zverejnenie zabezpečil: |  |  |  |  |  |  |
|  | Meno |  | Dátum |  | Podpis |  |
|  |  | | | | | |

8.6 Akceptačný protokol k Zmene

Akceptačný protokol č. X

1. Predmet akceptácie

V priebehu mesiaca xx/xxxx boli implementované požiadavky v súlade s Požiadavkou na zmenu PZ XXXXXX:

|  |  |  |  |  |
| --- | --- | --- | --- | --- |
| ***Požiadavka na zmenu*** | |  |  | **EUR**  **(bez DPH)** |
|  | |  |  |  |
|  | |  |  |  |
| **SPOLU:** |  |  |  |  |
|  |  |  |  |  |
| **SPOLU FAKTURÁCIA (EUR bez DPH):** | |  |  |  |

1. Závery akceptácie

Zástupcovia zúčastnených strán svojimi podpismi potvrdzujú, že implementované požiadavky sú v súlade so schválenou požiadavkou na zmenu.

So znením akceptačného protokolu súhlasí:

za Objednávateľa: xxxxxxxxxxxx - zodpov. osoba Objednávateľa .............................................

xxxxxxxxxx – osoba poverená Objednávateľom .............................................

za Dodávateľa: xxxxxxxxxxxx – zodpov. osoba Dodávateľa ............................................

v Bratislave:

**Príloha 9: Preberacie a akceptačné podmienky plnenia Zmluvy**

**Preberacie a akceptačné podmienky plnenia Zmluvy**

**Článok 1**

**Preberacie podmienky vzťahujúce sa k dielu**

* 1. Zmluvné strany sa dohodli, že Dodávateľ odovzdá Objednávateľovi najneskôr v termínoch podľa bodu 5.2 až 5.4 tejto Zmluvy výstupy vzťahujúce sa k dielu podľa článku 6 a 15 tejto Zmluvy a Prílohy 1 v elektronickej forme na dátových nosičoch (1x na USB nosiči a 1x na CD alebo DVD/BR nosiči) v štyroch vyhotoveniach na základe písomného preberacieho protokolu k dielu podpísaného oprávnenými osobami za stranu Dodávateľa a Objednávateľa (ďalej ako „Preberací protokol k dielu“). Preberací protokol k dielu bude obsahovať najmä identifikáciu zmluvných strán, predmet odovzdávaného diela, popis vykonávania odovzdávaného diela, resp. jeho časti a dátum odovzdania. Dodávateľ zároveň odovzdá písomné zhrnutie tej časti vykonaného diela, ku ktorej nie je možné objektívne očakávať výstupy podľa Zmluvy. Dodávateľ môže vystaviť Preberací protokol k dielu aj medzi dvoma termínmi podľa prvej vety tohto bodu, pričom nemusí byť viazaný na míľnik a následnú fakturáciu.
  2. Dodávateľ navrhne Objednávateľovi konkrétny termín odovzdania konkrétneho výstupu minimálne 5 pracovných dní pred týmto termínom. Objednávateľ sa k navrhnutému termínu vyjadrí prostredníctvom elektronickej komunikácie.
  3. Preberací protokol k dielu podpisuje v mene Objednávateľa zodpovedná osoba podľa bodu 27.2 tejto Zmluvy a/alebo iná osoba poverená Objednávateľom. Ak v deň odovzdania nebude v sídle Objednávateľa prítomná osoba oprávnená podľa Zmluvy na podpísanie a prevzatie výstupu Objednávateľ je povinný určiť inú oprávnenú osobu.
  4. Pri odovzdaní diela podľa bodu 1.1 tejto prílohy, Dodávateľ predloží Objednávateľovi schválené pracovné výkazy podľa článku 17 tejto Zmluvy vzťahujúce sa k vykonanému dielu, resp. k príslušnej časti v štyroch vyhotoveniach podpísané zodpovednou osobou za Dodávateľa podľa bodu 27.2 tejto Zmluvy. Schválené pracovné výkazy budú poskytovať prehľad o počte človekodní všetkých expertov, odborných garantov a ostatných odborníkov s uvedením ich pozícií vykázaných v jednotlivých oblastiach, etapách a aktivitách vykonania odovzdávaného diela. V prípade, ak Dodávateľ nepredloží Objednávateľovi schválené pracovné výkazy podľa tohto bodu, Dodávateľ nemá nárok na ich vyfakturovanie.

**Článok 2**

**Akceptačné podmienky vzťahujúce sa k dielu**

* 1. Objednávateľ je povinný vyjadriť sa k Dodávateľom odovzdaným výstupom podľa tejto prílohy do 20 pracovných dní odo dňa ich doručenia s výnimkou uvedenou v nasledujúcom bode tejto prílohy. Ak Objednávateľ v procese overovania a zisťovania zistí, že odovzdané výstupy diela nie sú vykonané v súlade s jeho požiadavkami na ich rozsah a kvalitu, Objednávateľ oznámi túto skutočnosť Dodávateľovi formou písomnej reklamácie v lehote podľa predchádzajúcej vety. Dodávateľ je povinný Objednávateľom uplatnenú reklamáciu vybaviť a odstrániť zistené vady v lehote do 10 pracovných dní odo dňa doručenia písomnej reklamácie Objednávateľa na adresu Dodávateľa. Ak sú Objednávateľom reklamované vady rozsiahlejšieho charakteru, zmluvné strany si písomne dohodnú presnú lehotu, v ktorej Dodávateľ reklamované vady odstráni. Týmto bodom nie je dotknutý bod 5.1 tejto Zmluvy týkajúci sa maximálnej doby celkového plnenia diela.
  2. Dodávateľ berie na vedomie, že výstupy podľa bodu 4.2.2 až 4.2.5 tejto Zmluvy v podobe DŠR po ich posúdení partnerom projektu (plniacim úlohy poskytovateľa služieb riadenia informačno – technologických projektov vo verejnej správe a publicity a informovanosti) predkladá Objednávateľ v súlade s Príručkou pre prijímateľa operačného programu Integrovaná infraštruktúra prioritnej osi 7 Informačná spoločnosť na posúdenie Úradu podpredsedu vlády pre investície a informatizáciu z pohľadu stratégie informatizácie. Objednávateľ sa zaväzuje, ak nevznesie písomnú reklamáciu, zaslať DŠR na posúdenie organizáciám uvedeným podľa predchádzajúcej vety do 20 pracovných dní odo dňa doručenia DŠR Dodávateľom. Po vykonaní posúdenia príslušnej DŠR organizáciami uvedenými v prvej vete tohto bodu je Objednávateľ povinný predložiť Riadiacemu výboru CES na schválenie výstupy podľa bodu 4.2.2 a 4.2.5 tejto Zmluvy do 20 pracovných dní odo dňa doručenia vyjadrenia o posúdení príslušnej DŠR a v prípade nevznesenia písomných pripomienok bude postupovať podľa bodu 2.4 tejto prílohy. V prípade, ak DŠR budú podliehať ďalšiemu osobitnému schvaľovaniu v zmysle všeobecne záväzných právnych predpisov, Objednávateľ sa zaväzuje odoslať DŠR do 20 pracovných dní odo dňa doručenia vyjadrenia o posúdení príslušnej DŠR podľa prvej vety tohto bodu a až následne bude predložená na schválenie Riadiacemu výboru CES. Za nesúlad vykonania diela s požiadavkami Objednávateľa je považované aj neschválenie DŠR   orgánmi uvedenými v tomto bode. Dodávateľovi vzniká právo na vystavenie faktúry vzťahujúcej sa na výstupy podľa bodu 4.2.2 až 4.2.5 tejto Zmluvy v podobe DŠR najskôr dňom doručenia Akceptačného protokolu k dielu, ktoré sa vzťahuje na príslušnú schválenú DŠR uvedenú v bodoch 4.2.2 až 4.2.5 tejto Zmluvy. Dodávateľ berie na vedomie, že každá zmena schválenej DŠR musí byť schválená orgánmi štátnej správy uvedenými v tomto bode, pričom ustanovenia v tomto bode sa uplatnia primerane.
  3. Proces odovzdávania a prevzatia jednotlivých výstupov diela sa môže opakovať, a to dovtedy pokiaľ Objednávateľ spôsob odstránenia ním zistených vád neodsúhlasí vo forme podpísania Akceptačného protokolu k dielu. V prípade, ak Objednávateľ opätovne zistí tie isté nedostatky odovzdávaného plnenia predmetu Zmluvy alebo jeho časti, a to v zmysle bodu 2.1 tejto prílohy (t. j. po márnom uplynutí 10-dňovej lehoty na odstránenie nedostatkov a neschválení odovzdávaného diela Objednávateľom), má sa za to, že Dodávateľ je v omeškaní s plnením Zmluvy, resp. príslušnej časti plnenia predmetu Zmluvy. V tomto prípade môže Objednávateľ uplatniť zmluvnú pokutu podľa bodu 24.6 tejto Zmluvy.
  4. Po ukončení každej etapy (míľnika) diela a zároveň ak Objednávateľ nevznesie písomnú reklamáciu k odovzdaným výstupom diela do 20 pracovných dní od ich odovzdania Dodávateľom podľa bodu 2.1 tejto prílohy, oprávnená osoba Objednávateľa podpíše Akceptačný protokol k dielu vypracovaný Dodávateľom. Podpísaním Akceptačného protokolu k dielu zodpovedné osoby podľa bodu 27.2 tejto Zmluvy a/alebo iná osoba poverená Objednávateľom, potvrdia, že Dodávateľ plnil dielo riadne. Akceptačné konanie je ukončené dňom podpísania Akceptačného protokolu k dielu zo strany Objednávateľa. Objednávateľ si vyhradzuje právo neprevziať čiastkové plnenie Zmluvy alebo jeho časť, ak vykazuje právne a/alebo faktické vady.
  5. V prípade, ak budú zistené nedostatky v jeho kvalite, Objednávateľ má právo podpísať Akceptačný protokol k dielu s výhradou a zistené nedostatky vrátane schválenia Akceptačného protokolu k dielu s výhradou oznámi Dodávateľovi najneskôr do 20 pracovných dní odo dňa odovzdania plnenia predmetu Zmluvy, resp. jeho časti. Dodávateľ bude v prípade zistenia nedostatkov v kvalite povinný zistené nedostatky odstrániť bez zbytočného odkladu, avšak najneskôr do 10 pracovných dní po ich oznámení zo strany Objednávateľa. Následne Objednávateľ opätovne schváli alebo neschváli odovzdávanú časť diela podľa tejto prílohy. Týmto bodom nie je dotknutý bod 5.1 tejto Zmluvy týkajúci sa maximálnej doby celkového plnenia diela.
  6. Akceptačný protokol k dielu s príslušným vyjadrením, resp. bez vyjadrenia akceptujúcej strany, je nutnou súčasťou vystavovanej faktúry. Akceptačný protokol k dielu môže obsahovať jeden a viac preberacích protokolov k dielu podľa článku 1 tejto prílohy.
  7. Akceptácia (prevzatie) každého čiastkového plnenia diela bude obojstranne písomne potvrdená čiastkovým Akceptačným protokolom k dielu v piatich vyhotoveniach (jeden pre Dodávateľa a štyri pre Objednávateľa). Objednávateľ je oprávnený odmietnuť potvrdiť Akceptačný protokol k dielu na základe relevantných dôvodov uvedených v príslušnom zápise alebo protokole. Akceptácia diela ako celku bude obojstranne potvrdená finálnym Akceptačným protokolom k dielu, čím potvrdia funkcionalitu CES v súlade so Zmluvou a jej prílohami, ako aj úspešnú implementáciu CES a jeho integráciu s ostatnými informačnými systémami verejnej správy v zmysle schválenej DŠR. Objednávateľ si vyhradzuje právo neprevziať predmet Zmluvy alebo jeho časť, ak vykazuje právne a/alebo faktické vady. Vzor Akceptačného protokolu k dielu predloží Objednávateľ Dodávateľovi do 1 mesiaca odo dňa nadobudnutia účinnosti Zmluvy podľa bodu 34.11 tejto Zmluvy.
  8. Súčasťou každého Akceptačného protokolu k dielu bude vyhlásenie Dodávateľa o dodržaní štandardov pre informačné systémy verejnej správy podľa zákona č. 275/2006 Z. z. o informačných systémoch verejnej správy a o zmene a doplnení niektorých zákonov v znení neskorších predpisov a Výnosu Ministerstva financií SR č. 55/2014 Z. z. o štandardoch pre informačné systémy verejnej správy. Dielo bude dodané v súlade so štandardami pre informačné systémy verejnej správy. Dielo alebo časť diela dodané Dodávateľom podľa tejto Zmluvy sa vždy bude považovať za akceptované (dôjde k akceptácii), plnenie Dodávateľa sa bude považovať za riadne poskytnuté a práva a povinnosti strán sa upravia, ako keby došlo k akceptácii diela, ak Objednávateľ dielo (alebo jeho časť) začne riadne používať v produktívnej prevádzke. Pre zamedzenie pochybností sa má za to, že dielo (alebo jeho časť), ktoré začal Objednávateľ používať v produktívnej prevádzke, nevykazujú žiadne vady, brániace riadnemu užívaniu diela (alebo jeho časti).
  9. V prípade relevantnosti sú v dielčích častiach diela ako súčasť Akceptačného protokolu k dielu aj protokoly z preberacieho testovania u Objednávateľa, DataCentra, resp. Organizáciách. Pre preberanie diela Dodávateľa podliehajúcich preberacím testom (ďalej aj ako „akceptačné testy“) sa uplatní postup uvedený v tomto bode:
     1. Dodávateľ aspoň 5 pracovných dní vopred písomne vyrozumie Objednávateľa o začatí akceptačného konania danej časti plnenia. Po úspešnom ukončení akceptačného konania bude Dodávateľ mať povinnosť vyhotoviť príslušný Akceptačný protokol k dielu.
     2. Pokiaľ nie je alebo nebude dohodnuté inak, akceptovanie čiastkových plnení, podliehajúcich akceptačným testom, sa uskutoční na základe kladného výsledku akceptačného testu čiastkového plnenia, ktorý bude dohodnutý medzi účastníkmi tak, aby tento čo najjednoduchším spôsobom preukazoval existenciu dohodnutých vlastností predmetnej časti diela. Test funkčnosti bude spočívať v preskúšaní, či predmetná časť diela spĺňa funkcie špecifikované v Zmluve a v Prílohe 1 a nevykazuje vady znemožňujúce alebo podstatne obmedzujúce prevádzkovanie CES, ohľadom ktorého je vykonávaná predmetná časť diela.
     3. Vady zrejmé pri akceptovaní diela budú odstránené na náklady Dodávateľa bez zbytočného omeškania pred ukončením predmetného akceptačného testu. Úspešnou realizáciou akceptačných testov posledného samostatného čiastkového plnenia diela sa dielo ako celok považuje za odovzdané a prevzaté (akceptované), pričom bude obojstranne potvrdený finálnym Akceptačným protokolom k dielu.
     4. Ak sa Objednávateľ, Organizácia, resp. DataCentrum nezúčastní na akceptačných testoch jednotlivých čiastkových plnení, na ktorých vykonanie ho Dodávateľ včas písomne pozval, akceptačné testy vykoná Dodávateľ aj bez účasti Objednávateľa, Organizácie, resp. DataCentra a výsledok akceptačných testov sa zachytí v zápisnici podpísanej zástupcami Dodávateľa a namiesto Objednávateľa podpíše zápisnicu hodnoverná a nestranná osoba, ktorá sa na skúškach zúčastnila.
     5. Ak nie je možné vykonať akceptačné testy ani v náhradnom termíne stanovenom Dodávateľom z dôvodov, ktoré nie sú na strane Dodávateľa, platí, že k akceptácii plnenia určeného na testovanie došlo uplynutím tridsiateho dňa po stanovenom/náhradnom termíne testov.
  10. V prípade, ak po podpise Akceptačného protokolu k dielu vyjdú najavo nedostatky, prípadne pochybenia v rámci plnenia odovzdaného a prevzatého diela podľa Zmluvy alebo jeho časti, ktoré mali charakter skrytých vád a v dôsledku týchto skrytých vád vznikne, resp. by mohla Objednávateľovi a Slovenskej republike vzniknúť škoda, Dodávateľ sa zaväzuje skryté vady odstrániť na vlastné náklady, v primeranej lehote stanovenej Objednávateľom a uhradiť prípadné škody vzniknuté jeho konaním, resp. opomenutím.
  11. Pokiaľ nie je písomne dohodnuté inak, záväzky Dodávateľa v súvislosti s vadami plnenia, skrytými vadami alebo zárukou za kvalitu, či inou zárukou za písomné výstupy budú v rozsahu ustanovení tohto článku a súlade s platnou legislatívou. Za vadu, za ktorú zodpovedá Dodávateľ sa považuje nesúlad plnenia Dodávateľa, vrátane osôb konajúcich za Dodávateľa alebo pre Dodávateľa, s touto Zmluvou, jej prílohami a záväzným písomným pokynom podľa bodu 6.3 tejto Zmluvy. Za vadu sa tiež považuje stav, kedy sa nedosiahol účel a cieľ stanovený touto Zmluvou. V tejto Zmluve sa pod pojmom „nedostatok“ resp. „chyba“ rozumie vada.
  12. Vlastnícke právo a oprávnenia podľa článku 32 tejto Zmluvy k jednotlivým výstupom diela vypracovaným Dodávateľom prechádzajú na Objednávateľa okamihom podpísania Akceptačného protokolu k dielu Objednávateľom.

**Článok 3**

**Akceptačné podmienky vzťahujúce sa k aplikačnej podpore**

* 1. V prípade aplikačnej podpory existujúcej funkcionality - **mesačného paušálu** **podľa bodu 10.4.1 tejto Zmluvy:** 
     1. Zodpovedná osoba Dodávateľa podľa bodu 27.2 tejto Zmluvy do desiatich kalendárnych dní po ukončení kalendárneho mesiaca vystaví akceptačný protokol k službám a zašle ho e-mailom na akceptáciu zodpovednej osobe Objednávateľa podľa bodu 27.2 tejto Zmluvy a/alebo inej osobe poverenej Objednávateľom. Prílohou akceptačného protokolu k službám podľa tohto bodu bude mesačný výkaz dodaných prác v rámci mesačného paušálu. Mesačný výkaz dodaných prác v rámci mesačného paušálu bude poskytovať prehľad o činnostiach a počte človekohodín všetkých expertov, odborných garantov a ostatných odborníkov s uvedením ich pozícií vykázaných v rámci aplikačnej podpory podľa bodu 10.4.1 tejto Zmluvy za príslušné obdobie.
     2. V prípade akceptácie Objednávateľom a/alebo inou osobou poverenou Objednávateľom, zodpovedná osoba Objednávateľa podľa bodu 27.2 tejto Zmluvy vytlačí a prípadne spolu s inou osobou poverenou Objednávateľom podpíše päť originálov (jeden pre Dodávateľa a štyri pre Objednávateľa) akceptačný protokol k službám, ktorého prílohou je mesačný výkaz dodaných prác v rámci predplatených služieb. Zodpovedná osoba Dodávateľa podľa bodu 27.2 tejto Zmluvy svojim podpisom potvrdí prevzatie tohto akceptačného protokolu k službám.
     3. V prípade vznesenia pripomienky zo strany Objednávateľa k obsahu akceptačného protokolu k službám, ktorého prílohou je mesačný výkaz dodaných prác v rámci predplatených služieb, zodpovedná osoba podľa bodu 27.2 tejto Zmluvy vráti akceptačný protokol k službám predkladateľovi a požiada ho o prepracovanie/dopracovanie akceptačného protokolu k službám.
     4. Po akceptácii príslušného plnenia vystaví Dodávateľ na takéto plnenie samostatnú faktúru. Faktúra bude vystavená, doručená a uhradená podľa Zmluvy. Prílohou faktúry bude kópia akceptačného protokolu k službám.
  2. V prípade aplikačnej podpory existujúcej funkcionality – **služieb na vyžiadanie podľa bodu 10.4.2 tejto Zmluvy**:
     1. Po poskytnutí príslušného plnenia zodpovedná osoba Dodávateľa podľa bodu 27.2 tejto Zmluvy Poskytovateľa vystaví akceptačný protokol k službám a zašle ho mailom na akceptáciu zodpovednej osobe Objednávateľovi podľa bodu 27.2 tejto Zmluvy. Prílohou akceptačného protokolu k službám podľa tohto bodu bude mesačný výkaz dodaných prác v rámci služieb na vyžiadanie. Mesačný výkaz dodaných prác v rámci služieb na vyžiadanie bude poskytovať prehľad o činnostiach a počte človekohodín všetkých expertov, odborných garantov a ostatných odborníkov s uvedením ich pozícií vykázaných v rámci aplikačnej podpory podľa bodu 10.4.2 tejto Zmluvy za príslušné obdobie.
     2. V prípade akceptácie zodpovednou osobou Objednávateľa podľa bodu 27.2 tejto Zmluvy, príp. ďalšou osobou poverenou Objednávateľom, zodpovedná osoba Objednávateľa podľa bodu 27.2 tejto Zmluvy vytlačí a podpíše päť originálov (jeden pre Dodávateľa a štyri pre Objednávateľa) akceptačného protokolu k službám, ktorého prílohou je mesačný výkaz dodaných prác v rámci služieb na vyžiadanie. V prípade, ak Objednávateľ poverí ďalšiu osobu k akceptácii poskytnutej aplikačnej podpory, podpíše aj táto osoba akceptačné protokoly k službám podľa predchádzajúcej vety. Zodpovedná osoba Dodávateľa podľa bodu 27.2 tejto Zmluvy svojim podpisom potvrdí prevzatie tohto akceptačného protokolu k službám.
     3. Po akceptácii príslušného plnenia vystaví Dodávateľ na takéto plnenie samostatnú faktúru. Faktúra bude vystavená, doručená a uhradená podľa Zmluvy. Prílohou faktúry bude kópia akceptačného protokolu k službám.
  3. V prípade **realizácie aplikačných zmien podľa bodu 10.4.3 tejto Zmluvy:** 
     1. Zodpovedná osoba Objednávateľa podľa bodu 27.2 tejto Zmluvy, príp. ďalšie osoby poverené Objednávateľom, v rámci procesu riadenia zmien spracuje žiadosť o štúdiu realizovateľnosti a analýzu dopadov. Vyplnenú žiadosť zašle e-mailom zodpovednej osobe Dodávateľa podľa bodu 27.2 tejto Zmluvy a následne originál žiadosti podpísaný osobami uvedenými v prvej vete tohto bodu zašle zodpovednej osobe Dodávateľa podľa bodu 27.2 tejto Zmluvy.
     2. Zodpovedná osoba Dodávateľa podľa bodu 27.2 tejto Zmluvy spracuje štúdiu realizovateľnosti a analýzu dopadov, ktorú predloží zodpovednej osobe Objednávateľa podľa bodu 27.2 Zmluvy v elektronickej aj písomnej forme.
     3. Po odsúhlasení zmeny osobami uvedenými v prvej vete bodu 3.3.1 tejto prílohy vystaví zodpovedná osoba Objednávateľa podľa bodu 27.2 tejto Zmluvy objednávku podľa štúdie realizovateľnosti a odošle ju mailom zodpovednej osobe Dodávateľa podľa bodu 27.2 tejto Zmluvy. Následne uvedený dokument vytlačí v troch origináloch a podpísaný príslušnými osobami uvedenými v prvej vete bodu 3.3.1 tejto prílohy ho zašle zodpovednej osobe Dodávateľa podľa bodu 27.2 tejto Zmluvy.
     4. Po prijatí podpísaného originálu objednávky zodpovedná osoba Dodávateľa podľa bodu 27.2 tejto Zmluvy potvrdí objednávku a termín plnenia mailom a následne zaháji realizáciu objednaných prác podľa harmonogramu.
     5. Po vypracovaní riešenia zmeny zodpovedná osoba Dodávateľa podľa bodu 27.2 tejto Zmluvy elektronicky zašle podpísaný protokol z interného testovania, ktorý minimálne obsahuje popis, dátum realizácie, identifikáciu testerov a výsledky realizácie jednotlivých testovacích scenárov. Dodávateľ je zodpovedný za dôkladné otestovanie vypracovaného riešenia zmeny pred odovzdaním na akceptačné testovanie Objednávateľovi, DataCentru, príp. Organizáciám. Testovacie scenáre pripravuje pre akceptačné testovanie Dodávateľ.
     6. Po schválení protokolu z interného testovania osobami uvedenými v prvej vete bodu 3.3.1 tejto prílohy, zodpovedná osoba Dodávateľa podľa bodu 27.2 tejto Zmluvy elektronicky zažiada zodpovednú osobu Objednávateľa podľa bodu 27.2 tejto Zmluvy, príp. inú osobu poverenú Objednávateľom, o súhlas s nasadením riešenia zmeny do testovacej prevádzky. Následne Dodávateľ vykoná nasadenie a požiada zodpovednú osobu Objednávateľa podľa bodu 27.2 tejto Zmluvy, príp. inú osobu poverenú Objednávateľom, o realizáciu akceptačného testovania.
     7. Zodpovedná osoba Objednávateľa podľa bodu 27.2 tejto Zmluvy, príp. iná osoba poverená Objednávateľom, zabezpečí realizáciu testov v súlade s testovacím scenárom, po ukončení testov zodpovedná osoba Objednávateľa podľa bodu 27.2 tejto Zmluvy, príp. iná osoba poverená Objednávateľom uvedie súhlas s realizáciou zmeny v odovzdávacom protokole (popis testov v testovacom prostredí).
     8. Po poskytnutí príslušného plnenia zodpovedná osoba Objednávateľa podľa bodu 27.2 tejto Zmluvy vyzve Dodávateľa, aby zaslal mailom na schválenie výkaz dodaných prác v rámci služieb realizácie zmeny.
     9. Zodpovedná osoba Objednávateľa podľa bodu 27.2 tejto Zmluvy následne vystaví akceptačný protokol k štúdii realizovateľnosti a podpísaný ho doručí zodpovednej osobe Dodávateľa podľa bodu 27.2 tejto Zmluvy v piatich origináloch. Objednávateľ zároveň schváli výkaz dodaných prác podľa predchádzajúceho bodu.
     10. Po akceptácii príslušného plnenia vystaví Dodávateľ na takéto plnenie samostatnú faktúru. Faktúra bude vystavená, doručená a uhradená podľa Zmluvy. Prílohou faktúry bude kópia akceptačného protokolu k štúdii realizovateľnosti a schválený výkaz o dodaných prác v rámci služieb realizácie zmeny.
     11. Vzory formulárov, ktoré majú byť použité v prípade realizácie zmien podľa bodu 10.4.3 tejto Zmluvy sú uvedené v prílohe 8 „Vzory formulárov viažucich sa k službám realizácie zmien podľa bodu 10.4.3 tejto Zmluvy“ (ďalej ako „Príloha 8“).
  4. Podmienky, povinnosti a lehoty vymedzené v článku 1 a 2 tejto prílohy, ktoré nie sú upravené v tomto článku inak, sa uplatnia na akceptačné konanie aplikačnej podpory primerane.

**Príloha č. 10: Zoznam subdodávateľov v zmysle bodu 22.2 Zmluvy**

1.

2.

3.

( uchádzač prispôsobí podľa potreby )

|  |
| --- |
| **Uvedenú prílohu predloží úspešný uchádzač pred podpisom zmluvy**  **v súlade s bodom 34.3 súťažných podkladov** |

**Príloha 11: Čestné vyhlásenie o dostatočných personálnych kapacitách a o funkčnej nezávislosti**

Obchodné meno a sídlo Dodávateľa

**Čestné vyhlásenie o dostatočných personálnych kapacitách a o funkčnej nezávislosti**

Ja dolu podpísaný (meno oprávneného zástupcu Dodávateľa) vyhlasujem, že

Dodávateľ (obchodný názov spoločnosti)

disponuje s dostatočnými personálnymi kapacitami na zabezpečenie výkonu predmetu Zmluvy, t. j. že členovia tímu (experti, odborní garanti a ostatní odborníci) sú s Dodávateľom v relevantnom zmluvnom vzťahu.

Ďalej vyhlasujem, že Dodávateľ, experti, odborní garanti a ostatní odborníci Dodávateľa, ktorí budú zúčastnení na realizácii Zmluvy uzavretej v zmysle realizovaného verejného obstarávania, sú:

1. odborne spôsobilí na vykonanie diela a poskytovanie služieb aplikačnej podpory pre profesionálnu prax,
2. funkčne nezávislí od: Objednávateľa, Datacentra a Organizácií.

V Bratislave, dňa \_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(podpis a funkcia oprávneného zástupcu Dodávateľa)

|  |
| --- |
| **Uvedenú prílohu predloží úspešný uchádzač pred podpisom zmluvy**  **v súlade s bodom 34.3 súťažných podkladov** |

**Príloha č. 12: Prístup tretích strán Objednávateľa**

**PRÍSTUP TRETÍCH STRÁN OBJEDNÁVATEĽA**

**Článok I.**

**Preambula**

Ustanovenia tejto prílohy sa použijú pre účely Zmluvy primerane s prihliadnutím na predmet Zmluvy a práva a povinnosti zmluvných strán v Zmluve upravené. Pre účely tejto prílohy sa rozumie:

1. treťou stranou Dodávateľ, resp. jeho subdodávatelia, podieľajúci sa na plnení Zmluvy,
2. aktívom objekt, subjekt, štruktúra, vzťah alebo proces, ktorého narušením môže Objednávateľ, DataCentrum a/alebo Organizácie utrpieť stratu; aktíva môžu byť hmotné a nehmotné: budovy, hardvér, softvér, nosiče informácií, na nich uložené informácie, komunikačná technika, kancelárska technika, dokumenty v papierovej a elektronickej podobe, dodávateľská podpora, dôležité osoby potrebné na prevádzku organizácie, identifikačné prostriedky, bezpečnostné prostriedky, peniaze, dobré meno, kredit a pod.,
3. bezpečnostným incidentom každá situácia alebo stav, ktorý priamo ohrozuje bezpečnosť, alebo funkčnosť aktíva. Bezpečnostný incident (ďalej aj „BI“) môže byť vyvolaný náhodným faktorom, nedbalostným alebo úmyselným konaním alebo opomenutím povinností vyplývajúcich zo všeobecne záväzných právnych predpisov, bezpečnostnej politiky alebo záväznej metodiky,
4. oprávneným zamestnancom zamestnanec Objednávateľa, Organizácie a/alebo DataCentra a tretej strany poverený výkonom určených úloh vyplývajúcich z činností spojených s naplnením účelu Zmluvy, objednávky alebo projektu (napr. projektový manažér).

Povinnosti tretích strán voči Objednávateľovi vymedzené v ustanoveniach tejto prílohy, budú uplatnené zároveň voči jednotlivým Organizáciám a DataCentru primerane s prihliadnutím na predmet Zmluvy.

**Článok 1**

**Pohyb tretích strán v objekte/priestoroch Objednávateľa**

* 1. Zamestnanci tretej strany, resp. tretie osoby realizujúce činnosti spojené s naplnením účelu Zmluvy pre Objednávateľa, sú pri vstupe do objektu Objednávateľa a pri odchode z objektu Objednávateľa povinní riadiť sa pokynmi strážnej služby.
  2. Do objektu Objednávateľa môžu zamestnanci tretej strany, resp. tretie osoby realizujúce činnosti spojené s naplnením účelu Zmluvy pre Objednávateľa, vstupovať a z neho odchádzať len k tomu určenými vchodmi pre osoby na Štefanovičovej alebo Kýčerského ulici.

**Článok 2**

**Základné povinnosti tretej strany voči Objednávateľovi**

**pri poskytovaní prác a služieb spojených s naplnením účelu Zmluvy**

2.1 Tretia strana sa zaväzuje, že:

* 1. pred začatím činností spojených s naplnením účelu Zmluvy, a pred pridelením prístupových práv potrebných na výkon týchto činností oznámi Objednávateľovi personálne obsadenie svojho tímu, ktorý bude vykonávať činnosti spojené s naplnením účelu Zmluvy pre Objednávateľa,
  2. bude bezodkladne informovať Objednávateľa o všetkých personálnych zmenách vo svojom tíme, ktorý vykonáva činnosti spojené s naplnením účelu Zmluvy pre Objednávateľa,
  3. oboznámi svojich zamestnancov, resp. tretie osoby realizujúce činnosti spojené s naplnením účelu Zmluvy pre Objednávateľa, s bezpečnostnými požiadavkami v rozsahu tejto prílohy,
  4. oboznámi svojich zamestnancov, resp. tretie osoby realizujúce činnosti spojené s naplnením účelu Zmluvy pre Objednávateľa, a následne zabezpečí od týchto osôb dodržiavanie povinnosti:
     1. ochrany údajov a záväzku mlčanlivosti o údajoch, s ktorými prišli počas výkonu prác na predmete Zmluvy, resp. na projekte pre Objednávateľa do styku, a to aj po ukončení pracovného, resp. služobného pomeru, zmluvného pomeru alebo obdobného pracovného vzťahu k tretej strane;
     2. zachovávať mlčanlivosť o osobných údajoch, s ktorými počas práce na predmete Zmluvy, resp. na projekte pre Objednávateľa prídu do styku, ako aj zákaz ich využitia pre osobnú potrebu, bez súhlasu Objednávateľa ich nesmie spracovávať, najmä usporadúvať, štruktúrovať, uchovávať, meniť, vyhľadávať, prehliadať, využívať, poskytovať, preskupovať, kombinovať, obmedzovať, vymazávať, pričom povinnosť mlčanlivosti trvá aj po skončení pracovného pomeru, štátnozamestnaneckého pomeru, služobného pomeru, zmluvného pomeru alebo obdobného pracovného vzťahu k tretej strane; povinnosť mlčanlivosti neplatí, ak je to nevyhnutné na plnenie úloh súdu a orgánov činných v trestnom konaní podľa osobitného zákona, zdokumentovať všetky zásahy do IKT Objednávateľa podľa pokynov oprávneného zamestnanca za Objednávateľa,
     3. rešpektovať operatívne pokyny zamestnancov s pridelenými bezpečnostnými rolami Objednávateľa a oprávnených zamestnancov počas výkonu práce na predmete Zmluvy, resp. na projekte pre Objednávateľa,
     4. rešpektovať autorské práva k materiálom poskytnutým Objednávateľom,
     5. vrátiť Objednávateľovi všetky poskytnuté materiály a údaje vrátane elektronických a zlikvidovať všetky ich kópie, ak to nebude zmluvne dohodnuté inak.
  5. poskytne potrebnú súčinnosť audítorovi vykonávajúcemu audit IS, ak tento súvisí s výkonom práce na predmete Zmluvy, resp. na projekte pre Objednávateľa,
  6. poskytne potrebnú súčinnosť Objednávateľovi pre prípadný audit svojich IS a IKT, ak tieto súvisia s predmetom plnenia Zmluvy, resp. projektu pre Objednávateľa,
  7. ak predmet Zmluvy, resp. projektu súvisí s vývojom a aktualizáciou IS, resp. IKT Objednávateľa, bude dodržiavať bezpečnostné požiadavky bezpečnostnej politiky Objednávateľa, platnej a účinnej bezpečnostnej legislatívy, najmä požiadaviek zákona č. 275/2006 Z. z. o informačných systémoch verejnej správy a o zmene a doplnení niektorých zákonov v znení neskorších predpisov a súvisiaceho výnosu MF SR č. 55/2014 Z. z. o štandardoch pre informačné systémy verejnej správy v znení neskorších predpisov a nevniesť nepožadované alebo neschválené funkcie do IS Objednávateľa. Nenaplnenie tejto požiadavky sa bude považovať za porušenie zmluvného vzťahu.
  8. V prípade nevyhnutnosti prístupu tretích strán k projektom obsahujúcim utajované skutočnosti Objednávateľa tretiu stranu o tejto skutočnosti vopred upovedomí. Postupuje sa podľa ustanovení zákona o ochrane utajovaných skutočností.

**Článok 3**

**Povinnosti zamestnancov tretích strán pri riadení prístupu do IS a aplikácií Objednávateľa**

* 1. Zamestnanec tretej strany, resp. tretia osoba realizujúca činnosti spojené s naplnením účelu Zmluvy pre Objednávateľa, je povinný prihlasovať sa do IS a aplikácií pod prideleným prihlasovacím účtom (ID používateľa) a heslom na prístup do tejto aplikácie alebo IS. Zdieľanie účtov je povolené len po písomnej autorizácii bezpečnostným manažérom a to iba v prípadoch, kedy nie je technologicky možné vynútiť iný spôsob prístupu.
  2. Privilegované používateľské účty nesmú byť používané na bežné činnosti nevyžadujúce privilegované oprávnenia.
  3. Zamestnanec tretej strany, resp. tretia osoba realizujúca činnosti spojené s naplnením účelu Zmluvy pre Objednávateľa, nesmie na vykonávanie konfigurácií využívať generické a servisné používateľské účty. Výnimku tvorí len ich individuálne použitie, ktoré musí byť vopred písomne schválené manažérom bezpečnosti Objednávateľa.
  4. Pri práci s heslami je zamestnanec tretej strany, resp. tretia osoba realizujúca činnosti spojené s naplnením účelu Zmluvy pre Objednávateľa, povinný dodržiavať nasledovné zásady:
  5. pravidlá zmeny hesla do aplikácií v rámci LAN Objednávateľa upravuje príslušný garant systému a ich dodržiavanie kontroluje administrátor aplikácie,
  6. používateľ je povinný dodržiavať tieto všeobecné zásady tvorby hesla pre prístup do LAN Objednávateľa, podľa ktorých heslo:
     1. musí mať dĺžku minimálne 8 znakov,
     2. musí sa skladať z veľkých a malých písmen, číselných znakov (NumLock) a iných znakov (napr. veľké písmeno + malé písmeno + číslo alebo znak),
     3. nesmie byť slovníkovým slovom, menom ani názvom,
     4. nesmie byť odvodené od osobných údajov používateľa,
     5. nesmie byť tvorené priamou postupnosťou klávesov na klávesnici,
     6. pri zmene na nové heslo sa musí od pôvodného líšiť najmenej v štyroch znakoch.
  7. Ak to aplikácia alebo IS dovoľuje, musí byť prvotné heslo, ktoré bolo zamestnancovi tretej strany, resp. tretej osobe realizujúcej činnosti spojené s naplnením účelu Zmluvy pre Objednávateľa, na prístup do tejto aplikácie alebo IS pridelené, pri prvom prihlásení zmenené.
  8. Zamestnanec tretej strany, resp. tretia osoba realizujúca činnosti spojené s naplnením účelu Zmluvy pre Objednávateľa, ručí za dôvernosť a ochranu svojich prístupových hesiel a zodpovedá za všetky udalosti a transakcie, ktoré sa uskutočnili v IS s použitím jeho používateľského mena a hesla.
  9. V prípade podozrenia na prezradenie prístupového hesla, resp. v prípade jeho samotného prezradenia musí poškodený zamestnanec tretej strany, resp. poškodená tretia osoba realizujúca činnosti spojené s naplnením účelu Zmluvy pre Objednávateľa, okamžite informovať oprávneného zamestnanca za Objednávateľa, resp. príslušného správcu IS a nahlásiť udalosť ako bezpečnostný incident.
  10. Po ukončení práce je zamestnanec tretej strany, resp. tretia osoba realizujúca činnosti spojené s naplnením účelu Zmluvy pre Objednávateľa, povinný znemožniť prístup k aplikáciám a programom a to tak, aby zabránil neoprávnenému prístupu alebo zneužitiu. Táto povinnosť sa nevzťahuje na zamestnanca tretej strany, resp. tretiu osobu realizujúcu činnosti spojené s naplnením účelu Zmluvy pre Objednávateľa v prípade, ak mu to odôvodnene neumožňuje charakter vykonávaných prác a táto výnimka je písomne schválená manažérom bezpečnosti Objednávateľa.
  11. Vzdialený prístup Dodávateľa a tretích strán v právnom vzťahu k dodávanému dielu do informačných systémov a ostatného softvéru Objednávateľa nie je možný. Prístup je možné povoliť iba manažérom bezpečnosti na základe písomnej žiadosti a to len v priestoroch, ktoré sú v správe Objednávateľa, a to iba s dohľadom na to určeného zamestnanca.

**Článok 4**

**Pripájanie prenosných počítačov a zariadení zamestnancov tretích strán do IS u Objednávateľa**

* 1. Prenosné počítače zamestnancov tretích strán, resp. tretích osôb v súvislosti s naplnením účelu Zmluvy pre Objednávateľa, smú byť pripájané do IS Objednávateľa len na základe písomného súhlasu manažéra bezpečnosti Objednávateľa.
  2. Zamestnanec tretej strany, resp. tretie osoby realizujúce činnosti spojené s naplnením účelu Zmluvy pre Objednávateľa, ktorý uchováva na prenosnom počítači/zariadení informácie, ktorých vlastníkom je Objednávateľ, je povinný:
  3. chrániť ho pred krádežou alebo zneužitím; zamestnanec tretej strany, resp. tretia osoba realizujúca činnosti spojené s naplnením účelu Zmluvy pre Objednávateľa, nesmie ponechať prenosný počítač/zariadenie bez dozoru napr. na verejne dostupných miestach, v dopravných prostriedkoch, neuzamknutých kanceláriách a pod.,
  4. okamžite hlásiť stratu, prípadne krádež prenosného počítača ako bezpečnostný incident,
  5. ak sú na pevnom disku prenosného počítača/zariadenia ukladané informácie zaradené do triedy dôvernosti „INTERNÉ“ alebo „CHRÁNENÉ“, musia byť tieto informácie chránené dodatočným zabezpečovacím prostriedkom, t. j. šifrovaním.
  6. Dostatočnosť použitých šifrovacích prostriedkov posúdi na základe písomnej žiadosti manažér bezpečnosti Objednávateľa pred povolením uloženia dát na pevný disk prenosného počítača/zariadenia tretej strany.

**Článok 5**

**Používanie elektronickej pošty Objednávateľa zamestnancami tretích strán**

5.1 Pri používaní elektronickej pošty je zamestnanec tretej strany, resp. tretia osoba realizujúca činnosti spojené s naplnením účelu Zmluvy pre Objednávateľa, povinný dodržiavať tieto zásady:

* 1. využívať elektronickú poštu iba na účely plnenia služobných alebo pracovných úloh spôsobom a v rozsahu tejto Zmluvy,
  2. informovať Service Desk o všetkých neočakávaných správach s prílohami od neznámych odosielateľov (mimo prostredie zákazníka), ktoré mu boli doručené elektronickou poštou, správy neotvárať - nečítať z dôvodu ohrozenia zavírením a ďalej postupovať podľa pokynov pracovníka Service Desku,
  3. nezapĺňať kapacitu elektronickej pošty objemnými dátami v prílohách,
  4. po ukončení práce s elektronickou poštou prostredníctvom externého prístupu - Outlook web Access sa používateľovi odporúča odhlásiť sa a zavrieť okno internetového prehliadača,
  5. email s prílohami posielaný mimo Objednávateľa alebo v rámci siete LAN Objednávateľa nesmie prekročiť povolenú veľkosť; používateľ má mailovú schránku generovanú automatizovaným procesom s pevne stanovenou veľkosťou a bližšie informácie o kapacitách mailov a veľkosti mailových schránok získa u pracovníkov Service Desku.

**Článok 6**

**Riadenie bezpečnostných incidentov**

6.1 Každý zamestnanec tretej strany, resp. tretie osoby realizujúce prácu v súvislosti s naplnením účelu Zmluvy pre Objednávateľa, je povinný zistenie bezpečnostného incidentu alebo podozrenie na bezpečnostný incident bezodkladne nahlásiť na určené kontaktné miesto, ktorým je Service Desk (tel. číslo: +421 2 5958 XXXX, kl.: XXXX, resp. email: xxxxx @mfsr.sk) a zároveň na mailovú adresu ces@mfsr.sk.

**Článok 7**

**Vyšetrovanie bezpečnostných incidentov**

* 1. Každý zamestnanec tretej strany, resp. tretie osoby realizujúce prácu v súvislosti s naplnením účelu Zmluvy pre Objednávateľa, je povinný, pri vyšetrovaní bezpečnostných incidentov zamestnancom alebo zamestnancami Objednávateľa, poskytnúť potrebnú súčinnosť.
  2. Po vzniku bezpečnostného incidentu nesmie zamestnanec tretej strany, resp. tretia osoba realizujúca činnosti v súvislosti s naplnením účelu Zmluvy pre Objednávateľa, vykonávať akékoľvek aktivity, ktoré by mohli viesť k znehodnoteniu dôkazov alebo k zhoršeniu dôsledkov BI.

1. <http://www.crz.gov.sk/index.php?ID=3198856&l=sk> [↑](#footnote-ref-2)
2. Zákon 69/2018 Z. z. o kybernetickej bezpečnosti

   Vyhláška č. 164/2018 Z. z. Vyhláška Národného bezpečnostného úradu, ktorou sa určujú identifikačné kritériá prevádzkovanej služby

   Výnos č. 55/2014 Z. z. Výnos Ministerstva financií Slovenskej republiky o štandardoch pre informačné systémy verejnej správy

   Zákon 18/2018 Z. z. o ochrane osobných údajov

   Vyhláška č. 362/2018 Z. z. Vyhláška Národného bezpečnostného úradu, ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení

   [↑](#footnote-ref-3)
3. [↑](#footnote-ref-4)